22 വര്‍ഷം വകുപ്പിനായി ഓടി; പിരിഞ്ഞുപോകുന്ന ജിപ്‌സിക്ക് വൈകാരിക യാത്രയയപ്പുമായി ഉദ്യോഗസ്ഥര് | Post Office Staff Give Farewell Maruti Suzuki Gypsy\n22 വര്‍ഷം വകുപ്പിനായി ഓടി; പിരിഞ്ഞുപോകുന്ന ജിപ്‌സിക്ക് വൈകാരിക യാത്രയയപ്പുമായി ഉദ്യോഗസ്ഥര്\nJul 11, 2021, 04:51 PM IST\n1999 മാര്‍ച്ച് 24-നാണ് വകുപ്പിനായി ഈ വാഹനം വാങ്ങുന്നത്. കഴിഞ്ഞ 22 വര്‍ഷത്തിനുള്ളില് 25 സൂപ്രണ്ടുമാര് ഈ വാഹനം ഉപയോഗിച്ചിട്ടുണ്ട്.\nയാത്രയയപ്പിനായി അലങ്കരിച്ച ജിപ്‌സി | Photo: The Hindu/ Venkatachalapathy C\nജോലിയില് നിന്ന് വിരമിക്കുന്നവര്‍ക്ക് യാത്രയയപ്പ് നല്‍കുന്നത് സര്‍വ്വസാധാരണമാണ്. എന്നാല്, ഒരു വാഹനത്തിന് ഇത്തരത്തില് യാത്രയയപ്പ് കിട്ടുന്നത് വളരെ ചുരക്കമായിരിക്കും. ഇത്തരം അത്യപൂര്‍വ്വമായ ഒരു യാത്രയപ്പിന് വേദിയായിരിക്കുകയാണ് വെല്ലൂര് പോസ്റ്റ് ഓഫീസ്. 22 വര്‍ഷത്തെ സേവനം പൂര്‍ത്തിയാക്കി മടങ്ങുന്ന മാരുതി ജിപ്‌സിക്ക് വൈകാരികമായ യാത്രയയപ്പാണ് പോസ്റ്റ് ഓഫീസിലെ ഉദ്യോഗസ്ഥര് എല്ലാവരും ചേര്‍ന്ന് നല്‍കിയത്.\n22 വര്‍ഷമായി വെല്ലൂര് പോസ്റ്റ് ഓഫീസിന്റെ ഭാഗമായിരുന്നു ഈ മാരുതി സുസുക്കി ജിപ്‌സി. പോസ്റ്റ് ഓഫീസ് സൂപ്രണ്ടിന്റെ ഇന്‍സ്‌പെക്ഷന് വാഹനമായാണ് ഈ ജിപ്‌സി ഉപയോഗിച്ചിരുന്നത്. വിടവാങ്ങല് ചടങ്ങില് മാല ചാര്‍ത്തി വാഹനം അലങ്കരിക്കുകയും ജീവനക്കാര് വാഹനത്തിന് സല്യൂട്ട് അര്‍പ്പിക്കുകയും ചെയ്തു. തുടര്‍ന്ന് എല്ലാവര്‍ക്കും മധുരം വിതരണം ചെയ്തായിരുന്നു രണ്ട് പതിറ്റാണ്ടിലേറെയായി ഒപ്പമുള്ള ജിപ്‌സിയുടെ യാത്രയയപ്പ് ആഘോഷമാക്കിയത്.\n1999 മാര്‍ച്ച് 24-നാണ് വകുപ്പിനായി ഈ വാഹനം വാങ്ങുന്നത്. കഴിഞ്ഞ 22 വര്‍ഷത്തിനുള്ളില് 25 സൂപ്രണ്ടുമാര് ഈ വാഹനം ഉപയോഗിച്ചിട്ടുണ്ട്. മലയോര പ്രദേശങ്ങളിലെ പോസ്റ്റ് ഓഫീസുകള് സന്ദര്‍ശിക്കുന്നതിനായാണ് ഈ വാഹനം പ്രധാനമായും ഉപയോഗിച്ചിരുന്നത്. എന്നാല്, കഴിഞ്ഞ 22 വര്‍ഷത്തെ ഓട്ടത്തിനിടയില് ഒരിക്കല് പോലും ഒരു അപകടവും ഈ വാഹനത്തിന് സംഭവിച്ചിട്ടില്ലെന്നാണ് ഈ ഓഫീസിലെ ഉദ്യോഗസ്ഥര് പറയുന്നത്.\nപോസ്റ്റല് ഡിപ്പാര്‍ട്ട്‌മെന്റിന്റെ നിയമം അനുസരിച്ച് ഈ വാഹനം മെയില് മോട്ടോര് സര്‍വീസിന് കൈമാറുമെന്നാണ് റിപ്പോര്‍ട്ടുകള്. തുടര്‍ന്ന് സര്‍ക്കാര് നിര്‍ദേശിച്ചിട്ടുള്ള മാനദണ്ഡങ്ങള് പാലിച്ച് ഇത് പൊളിക്കുമെന്നുമാണ് റിപ്പോർട്ട്. വെല്ലൂരിലെ സര്‍ക്കാര് ഓഫീസുകളില് ഇത്തരം കീഴ്‌വഴക്കങ്ങള് ഇല്ലെങ്കിലും ഈ വാഹനവുമായുള്ള വൈകാരിക ബന്ധത്തെ തുടര്‍ന്നാണ് യാത്രയയപ്പ് സംഘടിപ്പിച്ചതെന്നാണ് ഉദ്യോഗസ്ഥര് പറയുന്നത്.\n1985-ലാണ് മാരുതി ജിപ്‌സി പുറത്തിറക്കിയത്. ഓഫ് റോഡ് ഉപയോഗത്തിനുള്ള കരുത്തുണ്ടായിരുന്ന ഈ വാഹനം ഏറെ ജനപ്രീതി നേടുകയായിരുന്നു. സ്വകാര്യ വ്യക്തികള്‍ക്ക് പുറമെ, പോലീസും സൈന്യവും ഉള്‍പ്പെടെയുള്ള സര്‍ക്കാര് വകുപ്പുകളിലും ജിപ്‌സിക്ക് സ്ഥാനം ലഭിക്കുകയായിരുന്നു. എന്നാല്, ഏതാനും വര്‍ഷങ്ങള്‍ക്ക് മുമ്പ് നിരത്തൊഴിഞ്ഞ ഈ വാഹനം ഇപ്പോള് സൈന്യത്തിന് മാത്രമായാണ് നിര്‍മിക്കുന്നത്.\nContent Highlights: Post Office Staff Give Farewell Maruti Suzuki Gypsy\nഇന്ത്യന് നിരത്തില് മാരുതി ജിപ്‌സിയുടെ ഇരമ്പല് അവസാനിക്കുന്നു\nമാരുതി ജിപ്‌സി ഓട്ടം നിര്‍ത്തുന്നു; ബുക്കിങ് ഡിസംബര് വരെ മാത്രം


‘ഗർഭിണിയാക്കി മുങ്ങിയ കാമുകൻ കുഞ്ഞുമായി പോയി’| Sexual Abuse| sexual harassment| manorama news| manorama online\nപ്രണയച്ചതി, വിവാഹേതര ബന്ധങ്ങൾ: പരാതി കൂടുന്നതായി വനിതാ കമ്മിഷൻ\nമനോരമ ലേഖകൻ November 13, 2019 11:34 PM IST\nകൊച്ചി ∙ വിവാഹ മോചനക്കേസ് കോടതിയിൽ നടക്കുന്നു. അതിനിടെയാണ് ആ പെൺകുട്ടി മറ്റൊരാളുമായി പ്രണയത്തിലായത്. അവൾ ഗർഭിണിയായതോടെ കാമുകൻ മുങ്ങി. അവളുടെ സ്വർണവും കിട്ടാവുന്നത്ര പണവും കൊണ്ടായിരുന്നു അവൻ പോയത്. അതോടെ അവളെ വീട്ടുകാരും കയ്യൊഴിഞ്ഞു. പ്രസവം കഴിഞ്ഞപ്പോൾ കാമുകൻ വീണ്ടുമെത്തി കുഞ്ഞിനെ കൊണ്ടുപോയി. അതിനെ തിരിച്ചുകിട്ടാൻ അവൾക്ക് വേറേ കേസ് കൊടുക്കേണ്ടിവന്നു. ആരുമില്ലാത്തവളെ കേസിൽ സഹായിക്കാനെത്തിയ ചിലർക്കും നോട്ടം അവളുടെ ശരീരമായിരുന്നു. ഏതോ സീരിയൽകഥ പോലെ തോന്നുന്നുണ്ടോ? കേരളത്തിൽ നടന്ന സംഭവമാണിത്.\nപ്രായപൂർത്തിയായവർക്ക് വിവാഹം കഴിക്കാതെ ഒരുമിച്ചു താമസിക്കാമെന്ന സുപ്രീം കോടതി വിധിയെ ദുരുപയോഗം ചെയ്ത് ചതിക്കപ്പെട്ട നിരവധി യുവതികളിൽ ഒരാൾ മാത്രമാണ് മുകളിൽ പറഞ്ഞ പെൺകുട്ടി. പ്രണയത്തിലും ലൈംഗികതയിലും ആദ്യത്തെ ആവേശം തണുക്കുന്നതോടെ അനാഥരാക്കപ്പെടുന്ന പെൺകുട്ടികളുടെ എണ്ണം വർധിക്കുന്നതായി വനിതാ കമ്മിഷനും വ്യക്തമാക്കുന്നു. വനിതാ കമ്മിഷനു മുന്നിലെത്തുന്ന ഇത്തരം പരാതികളുടെ എണ്ണം വർധിക്കുന്നതായാണ് വനിതാ കമ്മിഷന്റെ മെഗാ അദാലത്തിനു ശേഷം അധ്യക്ഷ എം.സി. ജോസഫൈൻ അറിയിച്ചത്. വിവാഹം കഴിക്കാതെ ഒരുമിച്ചു താമസിച്ച ശേഷം പുരുഷൻമാർ ഉപേക്ഷിച്ചു പോകുന്നതായാണ് പരാതികളിൽ ഏറെയും.\nപ്രണയം കടുത്ത് ഒരുമിച്ച് താമസം ആരംഭിച്ച് ജീവിതം തർക്കങ്ങൾക്കു വഴിമാറിയപ്പോൾ പെൺകുട്ടിയെ യുവാവ് താമസസ്ഥലത്തുനിന്ന് ഇറക്കി വിട്ടു. പക്ഷേ യുവതിയുടെ സർട്ടിഫിക്കറ്റുകൾ യുവാവിന്റെ കൈവശമാണ്. ഇത് തിരികെ ലഭിക്കാൻ സഹായിക്കണം എന്ന അഭ്യർഥനയുമായാണ് അവൾ വനിതാ കമ്മിഷന് മുന്നിലെത്തിയത്. സർട്ടിഫിക്കറ്റുകൾ ഉടൻ ഫോർട്ട് കൊച്ചി പൊലീസിനു കൈമാറാൻ കമ്മിഷൻ യുവാവിന് നിർദേശം നൽകിയിട്ടുണ്ട്.\nവിവാഹേതര ബന്ധങ്ങൾ മൂലം ശിഥിലമാക്കപ്പെടുന്ന കുടുംബങ്ങളിൽ നിന്നുള്ള നിരവധി പരാതികളും കമ്മിഷനു മുന്നിലെത്തി. പരാതിക്കാരിൽ സ്ത്രീകളും പുരുഷൻമാരുമുണ്ടായിരുന്നു. പൊലീസുകാർ പ്രതികളായ ഗാർഹിക പീഡനക്കേസുകൾ വർധിച്ചിട്ടുണ്ട് എന്നതും ആശങ്കയുണ്ടാക്കുന്നു.\nജീവകാരുണ്യ പ്രവർത്തനങ്ങളുടെ പേരിൽ നടക്കുന്ന തട്ടിപ്പുകളും സംസ്ഥാനത്ത് വർധിച്ചിട്ടുണ്ടെന്നാണു വ്യക്തമാകുന്നത്. മട്ടന്നൂർ സ്വദേശിനിയായ വൃദ്ധയെ കബളിപ്പിച്ച് കാലടി മാണിക്യമംഗലത്തെ ചാരിറ്റി സ്ഥാപന നടത്തിപ്പുകാരൻ സ്വന്തമാക്കിയത് 22 ലക്ഷം രൂപ. മൂന്നുു ഗഡുക്കളായി ഈ തുക വൃദ്ധയ്ക്കു മടക്കി നൽകാനാണ് കമ്മിഷൻ ഉത്തരവിട്ടിരിക്കുന്നത്. ഇതിൽ ഒരു ലക്ഷം രൂപ അദാലത്തിൽ കൈമാറിയിട്ടുണ്ട്. അടുത്ത ഗഡുവായ7ലക്ഷം രൂപ 2020 ഫെബ്രുവരി ആദ്യവാരം നടക്കുന്ന അദാലത്തിൽ കൈമാറാനും ധാരണയായിട്ടുണ്ട്.\nബുധനാഴ്ച അദാലത്തിൽ 86 പരാതികളാണ് വനിതാ കമ്മിഷൻ പരിഗണിച്ചത്. ഇതിൽ 26 എണ്ണം തീർപ്പാക്കിയിട്ടുണ്ട്.4എണ്ണം വിവിധ വകുപ്പുകളുടെ റിപ്പോർട്ടിനായും 56 എണ്ണം അടുത്ത അദാലത്തിനായും മാറ്റിവച്ചിരിക്കുകയാണ്.


Gossips, Viral and Fun News-വൈറൽ വാർത്തകൾ – Malayalam News-മലയാള വിശേഷം\n'വിവാഹമോചനത്തിന്റെ ക്ഷീണം മാറി വരുന്നതേയുള്ളു'; ശോഭിതയുമായുള്ള ഡേറ്റിങ് റൂമറിൽ നാഗചൈതന്യ അസ്വസ്ഥൻ! June 24, 2022\nതെലുങ്ക് യുവതാരം നാഗചൈതന്യ അക്കിനേനി വീണ്ടും ഗോസിപ്പ് കോളങ്ങളിൽ നിറയുകയാണ്. സിനിമയുടെ പ്രമോഷനുമായി ബന്ധപ്പെട്ടൊന്നുമല്ല നാഗചൈതന്യ വീണ്ടും സിനിമാ ലോകത്ത് ചർച്ച ചെയ്യപ്പെടുന്നത്. പകരം യുവനടിയുമായി നടൻ ഡേറ്റിങിലാണെന്ന ഗോസിപ്പുകളാണ് തെലുങ്ക് സിനിമാ മാധ്യമങ്ങൾ കഴിഞ്ഞ ദിവസം റിപ്പോർട്ട് ചെയ്ത്. കുറുപ്പ്, മൂത്തോൻ തുടങ്ങിയ സിനിമകളിൽ ശ്രദ്ധേയവേഷം ചെയ്ത നടി ശോഭിത ധ […]\nനാലാമതും വിവാഹത്തിനൊരുങ്ങി മഹേഷ് ബാബുവിന്റെ സഹോദരന്; ഇത്തവണ കന്നട നടിയാണ് വധു June 22, 2022\nതെന്നിന്ത്യന് സിനിമയിലെ സൂപ്പര്‍താരമാണ് മഹേഷ് ബാബു. സിനിമകള് തിരഞ്ഞെടുക്കുന്ന കാര്യവും നടന്റെ വ്യക്തി ജീവിതത്തെ കുറിച്ചുമൊക്കെ വാര്‍ത്തകളില് ഇടം നേടാറുണ്ട്. ഇപ്പോഴിതാ നടന്റെ സഹോദരന് നരേഷ് ബാബുവിന്റെ വിവാഹവുമായി ബന്ധപ്പെട്ടുള്ള ചില വാര്‍ത്തകൡലാണ് താരത്തിന്റെ പേരും ഉയര്‍ന്ന് വരുന്നത്. പുതിയ ചില റിപ്പോര്‍ട്ടുകള് പ്രകാരം നരേഷ് ബാബു അദ്ദേഹത്തിന്റെ കാമുകി പവി […]\n'പുതിയ തുടക്കം'; നടി സോണിയ അഗർവാളും എസ്പിബി ചരണും വിവാഹിതരാകുന്നു? വൈറലായി പുതിയ ഫോട്ടോ! June 22, 2022\nവളരെ ചുരുക്കം സിനിമകളിൽ നായികയായി അഭിനയിച്ച് തെന്നിന്ത്യയൊട്ടാകെ അറിയപ്പെടുന്ന നടിയായി മാറിയ താരമാണ് സോണിയ അഗർവാൾ. 2000 മുതൽ തമിഴ് സിനിമകളിലെ സ്ഥിരം സാന്നിധ്യമായിരുന്നു സോണിയ അഗർവാൾ. കാതൽ കൊണ്ടേൻ എന്ന ആദ്യ തമിഴ് സിനിമയിലൂടെ തന്നെ സോണിയ പ്രശസ്തിയിലേക്ക് ഉയർന്നു. ധനുഷ് നായകനായ ചിത്രം സൈക്കോ ത്രില്ലർ സിനിമയായിരുന്നു. ധനുഷിന്റെ കരിയറിൽ സംഭവിച്ച മികച്ച സിനിമക […]\nനടന് ആമിര് ഖാന്റെ രഹസ്യ കാമുകിയേയും മകനേയും അന്ന് കണ്ടെത്തിയത് മാധ്യമങ്ങള്; പക്ഷെ, സംഭവിച്ചത്... June 19, 2022\nബോളിവുഡിലെ മുന്‍നിര നായകന്മാരില് പ്രമുഖനാണ് ആമിര് ഖാന്. പ്രൊഫഷണല് രംഗത്ത് ഏറെക്കാലമായി വിജയക്കുതിപ്പ് തുടരുന്ന ആമിറിന്റെ സിനിമാജീവിതം പുതുതലമുറയ്ക്ക് മാതൃകയാണ്. വേഷങ്ങള് തിരഞ്ഞെടുക്കുന്നതിലെ കണിശത ആമിറിനെ ഇന്നും ബോളിവുഡിന് പ്രിയങ്കരനാക്കുന്നു. പ്രൊഫഷണല് രംഗത്ത് വിജയകഥകള് മാത്രമേ ആമിറിനെക്കുറിച്ചുള്ളൂ എങ്കിലും ആമിറിന്റെ വ്യക്തിജീവിതം എപ്പോഴും വിവാദങ് […]\nതെന്നിന്ത്യൻ സിനിമയിൽ വിവാഹ സീസണോ? ക്രോണിക് ബാച്ചിലർ പ്രഭാസും വിവാഹിതനാകുന്നു, വധുവിനെ കുറിച്ച് അറിയാം! June 14, 2022\nഇന്ത്യൻ സിനിമയിൽ പ്രണയ നായകന്മാരായി അഭിനയിച്ച് പ്രേക്ഷക ഹൃദയം കവർന്ന പല നടന്മാരും യഥാർഥത്തിൽ ജീവിതത്തിൽ ബാച്ചിലർ ലൈഫിൽ തന്നെയാണ് ഇപ്പോഴും. ഇത്രത്തോളം മനോഹരമായി നായികമാരെ പ്രണയിക്കുന്ന താരങ്ങൾക്ക് എന്തുകൊണ്ടാണ് യഥാർഥ ജീവിതത്തിൽ വിവാഹം വൈകുന്നത് എന്ന് പലപ്പോഴും ആരാധകരും സിനിമാപ്രേമികളും ചിന്തിച്ചിട്ടുണ്ട്. ഇന്ത്യൻ സിനിമയിൽ ക്രോണിക്ക് ബാച്ചിലേഴ്സിൽ ഒരാളായ പ്രഭാ […]\nആരാണ് ദ്രൗപദി മുര്‍മു: നാമനിര്‍ദ്ദേശ പത്രിക സമര്‍പ്പിച്ച് ദ്രൗപദി മുര്‍മു June 24, 2022\nദ്രൗപദി മുര്‍മു എന്ന പേര് നാം പല ദിക്കുകളില് നിന്നും ഉയര്‍ന്ന് കേട്ടിട്ടുണ്ട്.രാഷ്ട്രപതി സ്ഥാനത്തേക്ക് കഴിഞ്ഞ ദിവസമാണ് മുര്‍മു പത്രിക സമര്‍പ്പിച്ചത്. രാഷ്ട്രപതി സ്ഥാനത്തേക്ക് മത്സരിക്കുന്ന ദ്രൗപതി മുര്‍മു ജാര്‍ഖണ്ഡ് ഗവര്‍ണറായിരുന്നു. 2015 മുതല് 2021 വരെയായിരുന്നു ഇവര് ഗവര്‍ണറായി സേവനമനുഷ്ഠിച്ചത്. ഒഡീഷയില് നിന്ന് പട്ടിക വര്‍ഗ്ഗ സമുദായത്തില് നിന്നാണ് മുര് […]\n12 രാശിക്കാര്‍ക്കും അനുയോജ്യം ഈ യോഗ പോസുകള് June 24, 2022\nയോഗ എന്നത് ശാരീരികവും മാനസികവുമായ മാറ്റങ്ങള് ശരീരത്തിനും മനസ്സിനും നല്‍കുന്നതാണ്. അതുകൊണ്ട് തന്നെ ഓരോ യോഗയും നമ്മുടെ ആരോഗ്യത്തെ എത്രത്തോളം സ്വാധീനിക്കുന്നു എന്ന കാര്യവും അറിഞ്ഞിരിക്കണം. പ്രധാനമായും മാനസികാരോഗ്യത്തിനും സമാധാനവും സന്തോഷവും നല്‍കുന്നതിനും യോഗ സഹായിക്കുന്നുണ്ട്. ശ്വസനവ്യായാമം, വ്യത്യസ്ത ശൈലികള്, ശാരീരിക ഭാവങ്ങള് എന്നിവയെല്ലാം യോഗയില് ഉള്‍പ്പ […]\nഓഫീസ് ഡെസ്‌ക്കില് ഈ ചെടികള് വെക്കൂ: ജോലിയില് നേട്ടങ്ങള് June 23, 2022\nവാസ്തു പ്രകാരം പല വിധത്തിലുള്ള പ്രശ്‌നങ്ങള് പലരും അനുഭവിക്കുന്നുണ്ട്. എന്നാല് ഈ പ്രശ്‌നങ്ങളെ മറികടക്കുന്നതിന് വേണ്ടി ചില ചെടികള്‍ക്ക് സാധിക്കും എന്നാണ് പറയുന്നത്. കാരണം വാസ്തുപ്രകാരം ചില ചെടികള് നമ്മുടെ കൂടെ ചേര്‍ക്കുന്നത് നമുക്ക് നേട്ടങ്ങള് കൊണ്ട് വരുന്ന ഒന്നാണ്. അതുകൊണ്ട് തന്നെ ചില ചെടികള് നമുക്ക് നേട്ടങ്ങള് കൊണ്ട് വരുന്നു. വാസ്തുപ്രകാരം ഓഫീസിലും ഇതേ […]\nവ്യക്തിത്വ വികസനത്തിന് വാസ്തുവിലുണ്ട് ചെറിയ ചില വഴികള് June 23, 2022\nപലര്‍ക്കും വാസ്തു ശാസ്ത്രം എന്നാല് കെട്ടിടങ്ങള്, അവയുടെ സ്ഥാനം, ദിശകള് മുതലായവയെക്കുറിച്ചുമാത്രമേ ബന്ധപ്പെട്ടിട്ടുള്ളൂ എന്ന തോന്നലുണ്ട്. എന്നാല് യഥാര്‍ത്ഥത്തില് പറഞ്ഞാല് വാസ്തു മറ്റ് പല കാര്യങ്ങളും കൈകാര്യം ചെയ്യുന്നുണ്ട്. വാസ്തു നിങ്ങള്‍ക്ക് ഉപയോഗപ്രദമായ ചുറ്റുപാട് നല്‍കുകയും വ്യക്തിത്വ വികസനത്തിന് സഹായിക്കുകയും ചെയ്യുന്നുവെന്ന് നിങ്ങള്‍ക്കറിയാമോ? വാസ […]\nഈ വര്‍ഷത്തെ ഏറ്റവും ദൈര്‍ഘ്യമേറിയ ദിനം: അറിയാം സമ്മര് സോള്‍സൈറ്റിസ് June 20, 2022\nവര്‍ഷത്തിലെ ഏറ്റവും ദൈര്‍ഘ്യമേറിയ ദിവസം എന്നും അറിയപ്പെടുന്ന സമ്മര് സോള്‍സൈറ്റിസ് ജൂണ് 21-ന് ചൊവ്വാഴ്ചയാണ് വരുന്നത്. ഈ ദിനത്തിന്റെ പ്രത്യേകത എന്താണെന്ന് വെച്ചാല് ഈ ദിനത്തിന് പകല് സമയം കൂടുതലായിരിക്കും എന്നതാണ്. ഭൂമിയുടെ ധ്രുവങ്ങളിലൊന്ന് സൂര്യനിലേക്ക് പരമാവധി ചരിഞ്ഞിരിക്കുമ്പോഴാണ് വേനല് സംക്രമം ഉണ്ടാവുന്നത്. ഇതിനെ അയനകാലം എന്നും അയനാന്തം എന്നും പറയുന്നുണ […]\nമനസ്സും ആത്മാവും ശാന്തമാക്കുന്ന യോഗ; അന്താരാഷ്ട്ര യോഗാ ദിനം June 20, 2022\nയോഗയുടെ ഒഴിച്ചുകൂടാനാവാത്ത നേട്ടങ്ങളെക്കുറിച്ച് ജനങ്ങള്‍ക്കിടയില് അവബോധം സൃഷ്ടിക്കുന്നതിനായി എല്ലാ വര്‍ഷവും ജൂണ് മാസത്തില് അന്താരാഷ്ട്ര യോഗ ദിനം ആഘോഷിക്കുന്നു. 2022ലെ അന്താരാഷ്ട്ര യോഗ ദിനം ജൂണ് 21 ചൊവ്വാഴ്ച ആഘോഷിക്കും. 'യുജ്', 'യുജിര്' എന്നീ രണ്ട് സംസ്‌കൃത പദങ്ങളില് നിന്നാണ് 'യോഗ' എന്ന പദം ഉരുത്തിരിഞ്ഞത്. 'ഒരുമിച്ച് […]\nവാസ്തു പ്രകാരം നിങ്ങളുടെ ഉയര്‍ച്ചയ്ക്കായി വീട്ടില് സ്ഥാപിക്കാവുന്ന പെയിന്റിംഗുകള് June 18, 2022\nപെയിന്റിംഗ് ഇഷ്ടമില്ലാത്തവരായി ആരുംതന്നെ ഉണ്ടാകില്ല. കലയിലോ ചിത്രകലയിലോ ഉള്ള ആളുകളുടെ താല്‍പ്പര്യം മനുഷ്യരാശിയുടെ ചരിത്രത്തോളം തന്നെ പഴക്കമുള്ളതാണ്. കലയോടുള്ള സ്‌നേഹം തലമുറകളില് നിന്ന് തലമുറകളിലേക്ക് കൈമാറ്റം ചെയ്യപ്പെട്ടിട്ടുണ്ടെന്ന് ഗുഹാചിത്രങ്ങളുടെ കണ്ടെത്തലുകള് വ്യക്തമാക്കുന്നു. ചിത്രകലയുടെ യഥാര്‍ത്ഥ ലക്ഷ്യം ഒരു സന്ദേശം കൈമാറുക എന്നതായിരുന്നു. പുരാതന ക […]\nആത്മീയ സന്തോഷത്തിനായി ദിനവും ശീലിക്കേണ്ട കാര്യങ്ങള് June 17, 2022\nആത്മീയതയുടെ ശക്തിയും ആശയവും ഹിന്ദുമതത്തില് മാത്രം ഒതുങ്ങുന്ന ഒന്നല്ല. എല്ലാ സംസ്‌കാരങ്ങളിലും പാരമ്പര്യങ്ങളിലും അത് നിലവിലുണ്ട്. ഒരു അര്‍ത്ഥവും ലക്ഷ്യവും ഉള്ള ജീവിതമാണ് ഏറ്റവും നല്ല ജീവിതം. ലക്ഷ്യങ്ങള് കൈവരിക്കുമ്പോള് അത് നമ്മളില് ഐക്യത്തിന്റെ ഒരു സന്തുലിതാവസ്ഥ വളര്‍ത്തുന്നു. ആത്മീയ ക്ഷേമം നിങ്ങളുടെ ജീവിതത്തില് ആ സന്തുലിതാവസ്ഥ കൊണ്ടുവരുന്നു. Most read: മ […]\nഎന്റെ കണ്‍മണി ഇനി തെലുങ്കിലുമെന്ന് ഗോപി സുന്ദര്: അങ്കുട്ടന്റെ പുതിയ സിനിമയിലൂടെ തെലുങ്കില് അരങ്ങേറ്റം കുറിക്കുകയാണെന്ന് അമൃത June 25, 2022\nഗോപി സുന്ദറിന്റെ പുതിയ പോസ്റ്റ് എത്തിയിരിക്കുകയാണ്. എന്റെ അടുത്ത തെലുങ്ക് സിനിമയിലൂടെ കണ്‍മണി തെലുങ്കില് അരങ്ങേറുകയാണെന്നായിരുന്നു ഗോപിയുടെ പോസ്റ്റ്. അങ്കുട്ടന്റെ പുതിയ സിനിമയിലൂടെ ഞാന് തെലുങ്കില് തുടക്കം കുറിക്കുകയാണെന്ന് അമൃതയും കുറിച്ചതോടെ വിമര്‍ശകര് വീണ്ടും സജീവമായി. അമൃതയെ ഗോപി കണ്‍മണി എന്നാണോ വിളിക്കുന്നതെന്നാണ് പലരുടെയും ചോദ്യം. വിമര്‍ശകര്‍ക്ക് അത […]\nതായ്‌ലന്‍ഡില് ഹണിമൂണ് ആഘോഷിച്ച് നയന്‍സും വിക്കിയും June 24, 2022\nദക്ഷിണേന്ത്യന് വെള്ളിത്തിരയുടെ ഹൃദയമിടിപ്പായി മാറിയ ലേഡിസൂപ്പര്‍സ്റ്റാര് നയന്‍താരയുടെയും തമിഴ് സംവിധായകന് വിഘ്നേഷ് ശിവന്‍റെയും വിവാഹമാണ് ഈയിടെ മാധ്യമങ്ങളില് നിറഞ്ഞത്. ജൂണ്9നായിരുന്നു താര വിവാഹം. ഇരുവരുടെയും വിവാഹവേഷങ്ങളും ചടങ്ങുകളുമെല്ലാം ചിത്രങ്ങളിലൂടെ സോഷ്യല്‍മീഡിയയിലും മറ്റും വൈറലായി മാറിയിരുന്നു. ഇരുവരും തായ്‌ലന്‍ഡിലാണ് ഹണിമൂണ് ആഘോഷിച്ചത്. സാധാരണ […]\nകല്യാണം കഴിച്ചത് തന്നെ അമ്മയാവാന് വേണ്ടിയാണ്; വൈറലായി സംയുക്തയുടെ വാക്കുകള് June 24, 2022\nമലയാള സിനിമയിലെ പ്രണയ ജോഡികളില് നിന്നും ബിജുമേനോനുമായിട്ടുളള വിവാഹ ശേഷം സിനിമയില് നിന്ന് വിട്ട് നിന്നിരുന്ന സംയുക്ത പൊതുപരിപാടികളിലും പരസ്യചിത്രങ്ങളിലും നിറസാന്നിധ്യമാണ്. 2002ലായിരുന്നു ഇരുവരും വിവാഹിതരായത്. ജയറാം നായകനായ വീണ്ടും ചില വീട്ടുകാര്യങ്ങള് എന്ന ചിത്രത്തിലൂടെയാണ് വെള്ളിത്തിരയില് സംയുക്ത അരങ്ങേറ്റം കുറിച്ചിരുന്നത്. 2006ല് ആയിരുന്നു ഇരുവര്‍ക്കുമ […]\nനായികയെ കെട്ടിപ്പിടിച്ചാലും അമൃതയ്ക്ക് കുഴപ്പമില്ല; തുറന്ന് പറഞ്ഞ് ബാല June 24, 2022\nകഴിഞ്ഞ ദിവസം സോഷ്യല് മീഡിയയില് ബാലയും അമൃത സുരേഷുമായി ബന്ധപ്പെട്ട വാര്‍ത്തകള് ഇടം നേടിയുന്നു. അമൃതയുമായി വിവാഹബന്ധം വേര്‍പെടുത്തിയതിന് പിന്നാലെയാണ് ഡോക്ടര് എലിസബത്തിനെ ജീവിതത്തിലേക്ക് കൂട്ടിയത്. എന്നാല് ചുരുങ്ങിയ ദിവസങ്ങള്‍ക്ക് ഉള്ളിയായിരുന്നു ഗായിക കൂടിയായ അമൃത സുരേഷ് ഗോപി സുന്ദറിനോടൊപ്പം ജീവിതം ആരംഭിച്ചത്. എന്നാല് ഇപ്പോള് ബാലയുടെയും അമൃതയുടെയും പഴയൊ […]\n‘കരിയറിന് വേണ്ടി ജീവിതം ഉപേക്ഷിക്കാന് തയ്യാറല്ലായിരുന്നു’; പ്രണയവിവാഹത്തെക്കുറിച്ച് അന്ന് അമല പോള് പറഞ്ഞത് June 23, 2022\nതെന്നിന്ത്യന് സിനിമയില് മുന്‍നിര നായികയായി തിളങ്ങിയ താരമാണ് അമലാ പോള്. സൂപ്പര് താരങ്ങളുടെയെല്ലാം നായികയായി നിരവധി സിനിമകളിലാണ് അമല അഭിനയിച്ചത്. 2009-ല് ലാല് ജോസ് സംവിധാനം ചെയ്ത നീലത്താമരയിലൂടെ സിനിമയിലെത്തിയ താരം പിന്നീട് തമിഴ്, തെലുങ്ക് ഭാഷകളിലാണ് സജീവമായത്. അഭിനയ പ്രാധാന്യമുളള വേഷങ്ങള്‍ക്കൊപ്പം ഗ്ലാമര് റോളുകളും ചെയ്തുകൊണ്ടാണ് അമല പോള് പ്രേക്ഷരുടെ ഇ […]\nഞാന് വിവാഹം കഴിക്കാത്തതിന് കാരണം ഇയാളാണ്; തബു പറയുന്നു June 22, 2022\nരാജ്യത്തെ ഏറ്റവും മികച്ച നടിമാരില് ഒരാളാണ് തബസ്സും ഫാതിമ ഹഷ്‌മി എന്ന തബു. ഹിന്ദി, തമിഴ്, തെലുങ്ക്, മലയാളം, മറാത്തി, ബംഗാളി ചിത്രങ്ങളിലെല്ലാം തിളങ്ങിയ താബു രണ്ടു തവണ മികച്ച നടിയ്‌ക്കുള്ള ദേശീയ പുരസ്‌കാരം കരസ്ഥമാക്കിയിട്ടുണ്ട്. പദ്മശ്രീയും ആറു ഫിലിംഫെയര് അവാര്‍ഡുകളും മറ്റനേകം ദേശീയ, രാജ്യാന്തര പുരസ്കാരങ്ങളും തബുവിനെ തേടിയെത്തി. 51-ാം വയസ്സിലും അവിവാഹിതയായി […]\nഅവളുടെ നിതംബത്തിന് ഹൃദയത്തിന്റെ ആകൃതിയാണ്, ഫര്‍ദീന്റെ പ്രസ്താവനയ്ക്ക് കരീന നല്‍കിയ മറുപടി June 22, 2022\nബോളിവുഡിലെ താരങ്ങള് അതിഥികളായി എത്തുന്ന ഷോയാണ് കോഫി വിത്ത് കരണ്. പല താരങ്ങളുടേയും വിവാദപരമായ തുറന്നു പറച്ചിലുകള്‍ക്ക് കോഫി വിത്ത് കരണ് സാക്ഷിയായിട്ടുണ്ട്. ഇപ്പോഴിതാ കോഫി വിത്ത് കരണിന്റെ പുതിയ സീസണിന്റെ പ്രഖ്യാപനം നടത്തിയിരിക്കുകയാണ് കരണ് ജോഹര്. ആരൊക്കെയായിരിക്കും ഇത്തവണ അതിഥികളായി എത്തുക, എന്തൊക്കെ സ്‌ഫോടനാത്മകമായ പ്രസ്താവനകള് ഇവര് നടത്തുമെന്നൊക്കെ അറ […]\nവ്യാജ പ്രചാരണത്തിന് പിന്നില് സുരേഷ് ഗോപിയുടെ ജനപിന്തുണയില് വിറളിപൂണ്ട സിപിഎം-ജിഹാദി ഫ്രാക്ഷന്; രാഷ്ട്രീയമായി നേരിടുമെന്നും ബിജെപി June 21, 2022\nതിരുവനന്തപുരം: മലയാളത്തിന്റെ മഹാനടനും ഭാരതീയ ജനതാ പാര്‍ട്ടിയുടെ നേതാവുമായ സുരേഷ് ഗോപിക്കും ബിജെപി നേതൃത്വത്തിനുമെതിരെ സിപിഎം-ജിഹാദി ഫ്രാക്ഷന് പ്രകാരം ചില മഞ്ഞ മാദ്ധ്യമങ്ങള് വ്യാജപ്രചരണം നടത്തുകയാണെന്ന് ബിജെപി. ബിജെപിയുടെ പ്രവര്‍ത്തനങ്ങളില് ഇനിയും സജീവമായി തുടരുമെന്ന് അദ്ദേഹം തന്നെ വ്യക്തമാക്കി കഴിഞ്ഞു. തന്നെ കുറിച്ചുള്ള വാര്‍ത്തകള് ദുഷ്ടലാക്കോടെയാണെന്നും […]\n‘ലെയ്സിന്റെ പാക്കറ്റ് കൊണ്ട് സാരിയുടുക്കാൻ പറ്റോ സക്കീർ ഭായിക്ക്?’; ചിപ്‌സ് പാക്കറ്റുകള് കൊണ്ട് സാരി ഉടുത്ത് വൈറലായി യുവതി February 10, 2022\nന്യൂസ്‌പേപ്പര് കൊണ്ട് സാരി ഉടുത്ത് വണ്ടറടുപ്പിച്ചത് കഴിഞ്ഞപ്പോഴിതാ പുതിയൊരു പരീക്ഷണം. ഇനി ചിപ്‌സ് പാക്കറ്റുകള് സൂക്ഷിച്ചുവച്ച് അതുകൊണ്ട് സാരി ഉണ്ടാക്കിയാലോ? ഫ്യൂഷൻ ഭക്ഷണങ്ങൾ ഇന്റർനെറ്റിൽ ഏറെ പ്രചാരം ലഭിക്കുന്ന ഒന്നാണ്. അടിസ്ഥാനപരമായി, തികച്ചും വ്യത്യസ്തമായ ഒരിക്കലും ചേരില്ല എന്ന് കരുതുന്ന ചേരുവകൾ ചേർത്ത് തയ്യാറാക്കുന്ന ഫ്യൂഷൻ ഭക്ഷണത്തിനാണ് ഏറെ ഡിമാൻഡ്. ഇത് […]\nവെള്ള വസ്ത്രത്തില് അതിസുന്ദരിയായി നടി രമ്യ നമ്പീശൻ ! – ഫോട്ടോഷൂട്ട് November 13, 2021\nമകളെ കടത്തിവെട്ടി നിത്യാദാസ് ! ഫോട്ടോഷൂട്ട് November 12, 2021\nമലയാളത്തിലെ മുന് നായിക നിത്യാദാസിന്‍റെ ഫോട്ടോഷൂട്ടുകള് സിനിമാ ലോകത്ത് ശ്രദ്ധേയമാണ്. മകള്‍ക്കൊപ്പം നിത്യ പ്രത്യക്ഷപ്പെട്ടപ്പോഴും നിത്യയുടെ ഫോട്ടോകള്‍ക്കായിരുന്നു ഡിമാന്‍ഡത്രെ. ചിത്രങള് കാണുക .\nസ്‌മൃതി ഫാഷൻ സ്റ്റൈലിന്‍റെ ആഭിമുഖ്യത്തിൽ ഫാഷൻ ഡിസൈനറായ സ്‌മൃതി സൈമൺ ദീപാവലിയോടനുബന്ധിച്ച് സംഘടിപ്പിച്ച ഫോട്ടോഷൂട്ട് വര്‍ണാഭമായി… November 10, 2021\nദീപാവലി കേരളത്തിൽ അത്ര പ്രാധാന്യമുള്ള ഒരു ആഘോഷമല്ല എങ്കിലും ഉത്തരേന്ത്യക്കാർക്ക് ഒഴിച്ചുകൂടാനാവാത്ത വലിയ ഉത്സവമാണ്. വടക്കൻ സംസ്ഥാനങ്ങളിൽ ദീപാവലിയോടനുബന്ധിച്ച് സ്ത്രീജനങ്ങളുടെ വസ്ത്രധാരണ രീതിയിൽ പോലും ആഭരണങ്ങളുടെയും നിറങ്ങളുടെയും ധാരാളിത്തം കാണാം. വർണ്ണ പ്രഭയിൽ അലങ്കൃത മായ യുവതികൾ, അന്ധകാരത്തെ അകറ്റി ലോകത്തെ വെളിച്ചെതക്കു നയിക്കാൻ പ്രേരിപ്പിക്കുന്ന, ദീപാവലിയു […]\nPrevious PostPrevious Politics and Domestic NEWS-രാഷ്ട്രീയ വാർത്തകൾ\nNext PostNext Pravasi-NRI news-പ്രവാസി വാർത്തകൾ


തുടക്കം മുതലെടുക്കാനാവാതെ സഞ്ജു, തകര്‍ത്തടിച്ച് സൂര്യകുമാര്; ലങ്കയ്ക്ക് ജയിക്കാന് 164 റണ്‍സ്\nഇന്ത്യക്കെതിരായ ആദ്യ ട്വന്റി-20യില് ശ്രീലങ്കയ്ക്ക് റണ്‍സ് 165 വിജയലക്ഷ്യം. അര്‍ധസെഞ്ച്വറി നേടിയ സൂര്യകുമാര് യാദവും 46 റണ്‍സെടുത്ത ശിഖര് ധവാനുമാണ് ഇന്ത്യയുടെ ഇന്നിംഗ്‌സിന്റെ നട്ടെല്ല്. ശ്രീലങ്കയ്ക്ക് വേണ്ടി വാനിന്ദു ഹസരങ്ക, ദുഷ്മാന്ത ചമീരയും2വിക്കറ്റ് വീതം വീഴ്ത്തി. ടോസ് നേടിയ ലങ്ക ആദ്യം ബൗള് ചെയ്യാന് തീരുമാനിക്കുകയായിരുന്നു. അരങ്ങേറ്റ മത്സരത്തിനിറങ്ങിയ പൃഥ്വി ഷാ നേരിട്ട ആദ്യ പന്തില് തന്നെ പുറത്തായി. തുടക്കം പാളുമെന്ന് തോന്നിച്ച ഘട്ടത്തിലാണ് വിക്കറ്റ് കീപ്പര് സഞ്ജു സാസംണ് ക്രീസിലെത്തുന്നത്. പതിയെ തുടങ്ങിയ […]\n25 July 2021 10:54 AM GMT\nഇന്ത്യക്കെതിരായ ആദ്യ ട്വന്റി-20യില് ശ്രീലങ്കയ്ക്ക് റണ്‍സ് 165 വിജയലക്ഷ്യം. അര്‍ധസെഞ്ച്വറി നേടിയ സൂര്യകുമാര് യാദവും 46 റണ്‍സെടുത്ത ശിഖര് ധവാനുമാണ് ഇന്ത്യയുടെ ഇന്നിംഗ്‌സിന്റെ നട്ടെല്ല്. ശ്രീലങ്കയ്ക്ക് വേണ്ടി വാനിന്ദു ഹസരങ്ക, ദുഷ്മാന്ത ചമീരയും2വിക്കറ്റ് വീതം വീഴ്ത്തി.\nടോസ് നേടിയ ലങ്ക ആദ്യം ബൗള് ചെയ്യാന് തീരുമാനിക്കുകയായിരുന്നു. അരങ്ങേറ്റ മത്സരത്തിനിറങ്ങിയ പൃഥ്വി ഷാ നേരിട്ട ആദ്യ പന്തില് തന്നെ പുറത്തായി. തുടക്കം പാളുമെന്ന് തോന്നിച്ച ഘട്ടത്തിലാണ് വിക്കറ്റ് കീപ്പര് സഞ്ജു സാസംണ് ക്രീസിലെത്തുന്നത്. പതിയെ തുടങ്ങിയ സഞ്ജു പിന്നീട് അടിച്ചു തുടങ്ങി. എന്നാല് സ്‌കോറിംഗിന് വേഗത കൂട്ടാനുള്ള ശ്രമത്തിനിടെ വിക്കറ്റിന് മുന്നില് കുടുങ്ങി പുറത്തായി. 20 പന്ത് നേരിട്ട സഞ്ജു 27 റണ്‍സെടുത്തു.\nനാലാമനായി എത്തിയ സൂര്യകുമാര് യാദവ് ശിഖര് ധവാന് സ്‌കോര് മുന്നോട്ടു നയിച്ചു. 36 പന്തില് 46 റണ്‍സെടുത്ത് ധവാന് പുറത്താവുമ്പോള് സ്‌കോര് ബോര്‍ഡ് 113. അര്‍ധസെഞ്ച്വറി തികച്ചതിന് പിന്നാലെ സൂര്യകുമാര് യാദവും പുറത്തായി. പിന്നീടെത്തിയ ഹര്‍ദിക് പാണ്ഡെ പതുക്കെയാണ് തുടങ്ങിയത്. ആഞ്ഞടിക്കാന് ശ്രമിച്ചെങ്കിലും ഒരു ബൗണ്ടറി നേടാന് പോലുമാകാതെ പുറത്തായി. 14 പന്തില് 20 റണ്‍സെടുത്ത ഇഷാന് മാത്രമാണ് അവസാന ഓവറുകളില് ഭേദപ്പെട്ട പ്രകടനം കാഴ്ച്ചവെച്ചത്.


അദ്നാന് സമിക്ക് ഭാരത പൗരത്വം :: Janmabhumi Daily\nThursday 31 December 2015 4:56 pm IST\nന്യൂദല്‍ഹി: പ്രമുഖ ഗായകനും സംഗീതജ്ഞനുമായ അദ്നാന് സമി പുതുവര്‍ഷം മുതല് ഭാരത പൗരനായിരിക്കുമെന്ന് കേന്ദ്ര ആഭ്യന്തര മന്ത്രാലയം അറിയിച്ചു. അദ്നാന് സമിക്ക് ഭാരത പൗരത്വം നല്‍കുന്നതില് തെറ്റില്ലെന്ന് അറ്റോര്‍ണി ജനറല് മുകുള് റോത്തഗി നേരത്തെ കേന്ദ്ര ആഭ്യന്തര മന്ത്രാലയത്തിന് നിയമോപദേശം നല്‍കിയിരുന്നു. പൗരത്വത്തിനു വേണ്ടിയുള്ള അദ്നാന് സമിയുടെ അപേക്ഷ രണ്ട് വര്‍ഷം മുമ്പ് ഭാരതം നിരാകരിച്ചിരുന്നത്. തുടര്‍ന്ന് ഈ വര്‍ഷം വീണ്ടും നല്‍കിയ അപേക്ഷയിലാണ് 42കാരനായ സമിക്ക് അനകൂല തീരുമാനമുണ്ടായത്. ശാസ്ത്രം, തത്വശാസ്ത്രം, സാഹിത്യം, കല, ലോക സമാധാനം, മനുഷ്യ പുരോഗതി എന്നീ മേഖലയില് അതുല്യ സംഭാവന നല്‍കിയ വ്യക്തികള്‍ക്ക് പൗരത്വം അനുവദിക്കാന് ഭാരത പൗരത്വ നിയമത്തിലെ ആറാം വകുപ്പ് വ്യവസ്ഥ ചെയ്യുന്നുണ്ട്. പാക്കിസ്ഥാനിലെ പെഷവാര് സ്വദേശിയാണെങ്കിലും അദ്നാന് സമി ജനിച്ചതും വളര്‍ന്നതുമെല്ലാം ഇംഗ്ലണ്ടിലായിരുന്നു. പിന്നീട് പാക്കിസ്ഥാനിലേക്ക് കുടിയേറിയ അദ്നാന് ബോളിവുഡില് തിരക്കേറിയതിനെ തുടര്‍ന്ന് മുംബൈയിലേക്ക് താമസം മാറി. കഴിഞ്ഞ 15 വര്‍ഷമായി ഭാരതത്തില് സ്ഥിരതാമസമാക്കിയ സാഹചര്യത്തിലാണ് സമി ഭാരത പൗരത്വത്തിന് അപേക്ഷ നല്‍കിയത്. ആയിരക്കണക്കിന് ആല്‍ബങ്ങള് പുറത്തിറക്കിയ സമിയുടെ ലിഫ്റ്റ് കരേഗ, കഭീ തോ നസര് മിലാവോ എന്നീ ഗാനങ്ങള് 2000 ത്തിലെ വന് ഹിറ്റുകളായിരുന്നു. ബജ്റംഗി ബൈജാനിലെ ഭര്‍ദോ ജോലീ മേരീ എന്ന കവാലിയും ഹിറ്റായി മാറി.


പരമപദം അന്വേഷിച്ചു ആത്മീയ യാത്രചെയ്യുന്ന ഭഗവദ് ഭക്തന്മാരുടെ ലക്ഷണം-അനന്തര സാധകള്-വിവരിക്കുന്നു. ശ്രവണ കീര്‍ത്തനാദി ഭക്തി സാധനകളുടെ അന്തിമാവസ്ഥയായ ആത്മ സമര്‍പ്പണത്തിന്റെ പ്രക്രിയ തന്നെയാണിത്. ആ പ്രക്രിയ വിവരിക്കുന്നു.\n(1) നിര്‍മാനമോഹാഃ - ഞാനാണ് എല്ലാത്തിനും ഉടമസ്ഥന്; എല്ലാം എനിക്കു വേണം; എല്ലാവരും എന്നെ ബഹുമാനിക്കണം-എന്ന മനോഭാവം ഉണ്ടാവരുത്. അജ്ഞാനമാണ്-മോഹമാണ് ആ മനോഭാവം നിലനിര്‍ത്തുന്നത്. എല്ലാത്തിനും നാഥന് ഉടമ-ഭഗവാനാണ് എന്ന ജ്ഞാനം വളര്‍ത്തണം. ''മത്തഃസര്‍വ്വം പ്രവര്‍ത്തതേ,'' എന്ന ഗീതാ താല്‍പ്പര്യം നാം ഉള്‍ക്കൊള്ളണം.\n(2) ജിതസംഗദോഷാഃ (15-5)\nപുത്രന്മാര്, ഭാര്യ മുതലായ ലൗകികസുഖം തരുന്ന വസ്തുക്കളോടു ഒരുതരത്തിലും സ്‌നേഹം തോന്നരുത്. തനിക്ക് ഇഷ്ടമില്ലാത്ത വസ്തുക്കളോടു ലേശം പോലും ദ്വേഷവും തോന്നരുത്. ആദ്ധ്യാത്മികചര്യ അനുഷ്ഠിക്കുന്നവര് ആദ്യമേ ഈ സംഗദോഷങ്ങളെ ജയിക്കണം, കീഴടക്കണം. ഈ ശ്ലോകത്തില് പരമപദം അന്വേഷിക്കുന്നവരുടെ പ്രവര്‍ത്തനമാണ് വിവരിക്കുന്നത്. അവര് സ്വര്‍ഗാദി ദിവ്യലോക സുഖങ്ങളെ സ്‌നേഹിക്കരുത് എന്ന് പറയേണ്ടതില്ല. അവര്‍ക്ക് എത്തിച്ചേരേണ്ട സ്ഥലം-പദം-മോക്ഷാവസ്ഥ പോലുമല്ല. ഭഗവാന്റെ ബ്രഹ്മതേജസ്സില് ലയിച്ച് ചേരുക എന്ന സായുജ്യവുമല്ല. ആ ഭക്തന്റെ പ്രാര്‍ത്ഥന ഇങ്ങനെയാണ്:\nവിണ്ണില് സുഖിക്കേണ്ട, വിമുക്തി വേണ്ട:\nപാര്‍ക്കാനയച്ചാല് മതി മാരുതേശന്''\n(ഓട്ടൂര് ഉണ്ണി നമ്പൂതിരിപ്പാട്-നീലചന്ദ്രിക-പരിണാമ ഗുസ്തി)\nധനമോ, കീര്‍ത്തിയോ സ്വര്‍ഗസുഖമോ മാത്രമല്ല മോക്ഷംപോലും ആ ഭക്തന് വേണ്ടേ വേണ്ട! തൃക്കാല്‍ക്കല്-ഈ ശ്ലോകത്തില് പറഞ്ഞ-അവ്യയമായ-പദത്തില് എത്തിച്ചേരുകയേ വേണ്ടൂ!\n(3) അധ്യാത്മനിത്യാഃ- (15-5)\nസ്വരൂപം മാത്രം ചിന്തിച്ചുകൊണ്ടിരിക്കുന്നവനുമാത്രമേ ആ പരമപദം പ്രാപിക്കുവാന് കഴിയുകയുള്ളൂ. ഗീതയില് പ്രതിപാദിച്ച ഭഗവത്തത്വവും കൂടി ചിന്തിക്കണം. ഒരു നിമിഷം പോലും മറ്റു വസ്തുക്കള് ചിന്തിക്കരുത്. അങ്ങനെ അവബോധം നേടണം.\n(4) വിനിവൃത്തകാമാഃ- സ്വര്‍ഗാദി ദിവ്യലോകസുഖങ്ങളില് മുന്‍പേതന്നെ കാമം-ആഗ്രഹം ഇല്ലാത്തവര്‍ക്കു മാത്രമേ ഭഗവത്പദത്തിലെത്താന് തോന്നുകയുള്ളൂ. മറ്റു ദേവന്മാരുടെ-ശിവന്, ദുര്‍ഗ, ആദിത്യന് എന്നീ ദേവന്മാരുടെ ലോകത്തില് എത്തിച്ചേരാനുള്ള ആഗ്രഹം പോലും ഉണ്ടാവരുത്. കാരണം ആ ലോകങ്ങള് നശിക്കുന്നവയാണ് എന്നു ഭഗവാന് മുമ്പേ തന്നെ പറഞ്ഞിട്ടുണ്ടല്ലോ.\n(5) ദ്വന്ദൈര് വിമുക്താഃ സുഖദുഃഖ\nസുഖത്തിനും ദുഃഖത്തിനും കാരണമായ തണുപ്പ്, ചൂട് മുതലായ-പരസ്പര വിരുദ്ധങ്ങളായ-ദ്വന്ദ്വഭാവത്തില്‍നിന്ന് പൂര്‍ണമായും മുക്തരാവണം. കഴിഞ്ഞ അധ്യായത്തില് വിവരിച്ച ത്രിഗുണങ്ങളുടെ പിടിയില്‍നിന്ന് മുന്‍പേ തന്നെ മോചനം നേടണം എന്നര്‍ത്ഥം.\n(6) അമൂഢാഃ - (15-5)\nഗീതയില്‍നിന്നും ഭാഗവതത്തില്‍നിന്നും ജീവാത്മാവ്, പരമാത്മാവ്, ക്ഷേത്രം, ക്ഷേത്രജ്ഞന്, ബ്രഹ്മഭാവം, വൈകുണ്ഠാദിയായ ഭഗവല്ലോകങ്ങള്, ഭഗവാന്റെ അവതാരങ്ങള്, സഗുണ നിര്‍ഗുണ ഭാവങ്ങള് തുടങ്ങിയ എല്ലാ ജ്ഞാനങ്ങളും നേടി അജ്ഞാനം- മൂഢഭാവം തീരെയില്ലാതാവണം. ഇതാണ് അവസാനത്തെ പ്രക്രിയ എന്നര്‍ത്ഥം.\nആ അവസ്ഥയില് എത്തിയവര്‍ക്ക്-\nഅവ്യയം തത്പദം ഗച്ഛന്തി-നിത്യമായ ഒരു ന്യൂനതയും സംഭവിക്കാത്ത ഭഗവാന്റെ സന്തത നിവാസസ്ഥാനം-ഗോലോകം-പ്രാപിക്കാന് സാധിക്കുന്നു.\n'ഓം' കാരം അന്വയിപ്പിക്കേണ്ട സമ്പ്രദായം പറയുന്നു


മണ്ണടി സുമായുടെ നയനമനോഹരമായ വെള്ളിത്തിരയിൽ....! | Suma | Cinema Theatre | Mannadi\nടോമി വർഗീസ് November 18, 2019 02:26 PM IST\nആറേമുക്കാലോടെ വെളിയിലുള്ള റിക്കാർഡ് നില്ക്കും\nബീഡിയുടെയും മുറുക്കാന്റെയും രൂക്ഷഗന്ധത്തിലകപ്പെട്ടിരിക്കണം\nമുപ്പത്തഞ്ചു വർഷം മുന്‍പത്തെ മണ്ണടിയിലെ ഒരു സായന്തനം. സമയം: വൈകിട്ട് അഞ്ചര. മണ്ണടി സുമാ തിയേറ്ററിന്റെ അകത്താണ് പതിവുപോലെ ആദ്യം റിക്കാർഡിട്ടത്: ‘ശരണം ശ്രീ ഗുരുവായൂരപ്പാ...’ അതിനുശേഷം മുൻവശത്തുള്ള കൊന്നത്തെങ്ങിൽ കെട്ടിയ കോളമ്പികളിലൂടെ അടുത്ത ഗാനം:\n‘ഗുരുവും നീയേ... സഖിയും നീയേ…\nജനനിയും താതനും നീയേ... ഗുരുവായൂരപ്പാ ...'\nഅങ്ങനെ ഒരു എച്ച്എംവി ഡിസ്കിലെ അഞ്ചു ഗുരുവായൂരപ്പ ഭക്തിഗാനങ്ങളും തീരുമ്പോഴേക്കും ആറു മണിയാകും. അപ്പോഴേക്കും കാണികൾ ഓരോരുത്തരായി വരാൻ തുടങ്ങും. പാക്കരപിള്ള കൊച്ചാട്ടൻ അടുത്ത ഡിസ്കിടും.\n'രാകേന്ദു കിരണങ്ങളൊളി വീശിയില്ലാ.. .\nരജനീ കദംബങ്ങൾ മിഴിചിമ്മിയില്ലാ ...\nമദനോൽസവങ്ങൾക്കു നിറമാല ചാർത്തി...\nമനവും തനുവും മരുഭൂമിയായി ..........'\nഎന്ന ‘അവളുടെ രാവുകളി’ലെ കാതരമായ ഗാനം. തുടർന്ന്,\nഉണ്ണിയാരാരിരോ..തങ്കമാരാരിരോ... (അവളുടെ രാവുകൾ), തുള്ളിക്കൊരുകുടം പേമാരി...ഉള്ളിലോരുതുടം തേന്മാരി.... (ഈറ്റ), കാറ്റടിച്ചാൽ കലിയിളകും അഷ്ടമുടിക്കായൽ... (അഷ്ടമുടിക്കായൽ), ശരറാന്തൽ തിരിതാണു മുകിലിൻ കുടിലിൽ.. (കായലും കയറും) എന്നീ നിത്യ സുഗഭ ഗാനങ്ങൾ ഗന്ധർവൻ / സുശീല / ജാനകി എന്നിവർ പാടും.\nഅപ്പോഴേക്കും മണി ഏഴാകും. ജനക്കൂട്ടം അമ്പതോ നൂറോ ഒക്കെയായി വളരും. ടിക്കറ്റ് കൊടുക്കാനുള്ള ബെല്ലു മുഴങ്ങും. അതുവരെ പെരുമ്പ്രാത്ത് ഇടവഴിയിലും പ്ലാമ്മൂട്ടിൽ ഇടവഴിയിലുമൊക്കെ ഒഴിഞ്ഞുനിന്നിരുന്ന സ്ത്രീജനങ്ങള് ടിക്കറ്റ് കൗണ്ടർ ലക്ഷ്യമാക്കി ശീഘ്രം നടക്കും. കോയിപ്പുറത്തെ ബാവുക്കൊച്ചാട്ടനാണ് ടിക്കറ്റു കൊടുക്കുന്നത്. വയനാടൻ കാടുകളിൽ നക്സലൈറ്റ് പ്രവർത്തനം നടത്തിയ ആളായിരുന്നു ബാവുക്കൊച്ചാട്ടൻ എന്ന് അന്നൊരു ശ്രുതിയുണ്ടായിരുന്നു.\nനാലു ക്ലാസ്സുകളാണ് ഉണ്ടായിരുന്നത്. ബെഞ്ച് (അമ്പതു പൈസ), സെക്കൻ ക്ലാസ് (ഒരുരൂപാ), ഫഷ് ക്ലാസ് (ഒന്നരരൂപാ), റിസർവേഡ് (രണ്ടു രൂപാ).\nആറേമുക്കാലോടെ വെളിയിലുള്ള റിക്കാർഡ് നില്ക്കും; ഒരു നീണ്ട ബെല്ലോടെ പിന്നെ അകത്താവും സംഗീതം. ബെഞ്ചിനും സെക്കൻ ക്ലാസ്സിനുമൊന്നും ഫാനില്ല; ബീഡിയുടെയും മുറുക്കാന്റെയും രൂക്ഷഗന്ധത്തിലകപ്പെട്ടിരിക്കണം. ഏഴുമണിയോടെ അകത്തെ വിളക്കണയും. EXIT എന്ന ചുവന്ന കണ്ണുകൾ ഓരോ വാതിലിനു മുകളിലും കത്തും. ‘പുകവലി പാടില്ല’ തുടങ്ങിയ മഹദ്വചനങ്ങൾ സ്ക്രീനിൽ തെളിയും.\n‘നാലുമണിപ്പൂക്കൾ’ ആയിരുന്നു സുമായിലെ ഉദ്ഘാടന ചിത്രം. അച്ഛനുമമ്മയും മൂന്നോ നാലോ കുട്ടികളുമടങ്ങുന്ന കുടുംബത്തിലേക്ക് അച്ഛന്റെ സുഹൃത്ത് വേട്ടക്കാരനായി വരുന്നു, അച്ഛനെ ചതിയിൽപ്പെടുത്തി ജയിലിലാക്കുന്നു, കുടുംബം നാനാവിധമാകുന്നു, കുട്ടികൾ അനാഥരായി ചിതറുന്നു... കൂട്ടംതെറ്റിപ്പോയ, മൂന്നു വയസ്സുള്ള ഏറ്റവും ഇളയകുട്ടി അറിയാതെ പൊട്ടക്കിണറ്റിലേക്കു നടന്നടുത്തപ്പോൾ നൂറുകണക്കിനു ഹൃദയങ്ങളിൽ നിന്നും ‘അയ്യോ’ എന്ന ആർത്തനാദം ഉയർന്നു. മണ്ണടിയിലെ അമ്മമാരെയാകെ കദനക്കടലിലാഴ്ത്തിയതായിരുന്നു ആ ആദ്യ ചിത്രം. നിറഞ്ഞ സദസ്സിൽ അഞ്ചുദിവസം ആ പടം ഓടി.\n1978-79 ലെ ഒരു ഞായറാഴ്ചയായിരുന്നു മണ്ണടി സുമായിലെ ആദ്യ പ്രദർശനം നടക്കുന്നത്. തെന്നല ബാലകൃഷ്ണപിള്ള (മുന് അടൂർ എംഎല്‍എ) സാറായിരുന്നു ഉദ്ഘാടനം. ഇ.കെ. പിള്ള (ദിവംഗതനായ കുന്നത്തൂര് എംഎല്‍എ, സിപിഐ അസി. സെക്രട്ടറി, കേരള കർഷകസംഘം നേതാവ്, പിന്നീട് കേരഫെഡ് ചെയർമാൻ) അധ്യക്ഷന്. പഞ്ചായത്ത് പ്രസിഡന്റ് മഞ്ഞിപ്പുഴേത്ത് ഭാസ്കരൻ പിള്ള സാർ ആശംസ. കടമ്പനാട് പഞ്ചായത്തിന്റെ ആദ്യ പ്രസിഡന്റായിരുന്ന അപ്പിനേത്ത് കെ.ഇ. നീലകണ്ഠപ്പിള്ളയുടെ (വക്കീലദ്യം) മകൻ ‘ദ്വാരക’ ബാലകൃഷ്ണപിള്ള സാറാണ് മണ്ണടിയുടെ സിനിമക്കൊട്ടക സ്വപ്നം സഫലമാക്കിയത്. പ്രിയപത്നിയുടെ (സുമതിക്കുട്ടിയമ്മ സാർ) പേരിന്റെ ആദ്യ രണ്ടക്ഷരം തിയറ്ററിന്റെ പേരായി.\nഉദ്ഘാടനത്തിന് ഒരുവർഷം മുൻപേ പണി തുടങ്ങിയിരുന്നു. കീലടിച്ച തൂണുകൾ ഉയർന്നത്, പരമ്പു മറകളാൽ ഭിത്തി കെട്ടിയത്, ഫഷ് ക്ലാസ്സിലും റിസർവേഡിലും കസേരകൾ ഉറപ്പിച്ചത്, പ്രൊജക്ടർ വന്നത്, ട്രയൽ റണ് നടത്തിയത് ഇവയൊക്കെ മണ്ണടിക്കാരുടെ ജീവിതത്തിൽ അടയാളപ്പെടുത്തേണ്ട സംഭവങ്ങളായി. മണ്ണടി താഴത്തുകാരായ ഞങ്ങളുടെ സ്വകാര്യ അഹങ്കാരമായിരുന്നു മണ്ണടി സുമാ. സ്കൂളിൽ പോകുന്ന വഴിയും തിരിച്ചു വരുന്ന വഴിയും അവിടൊന്നു കേറും. പണിയുടെ പുരോഗതി വീക്ഷിക്കും. പുനലൂർ തായ് ലക്ഷ്മിയിലെയും മറ്റും ഇല്ലാക്കഥകൾ പറഞ്ഞ് ഞങ്ങളെ നിസ്സാരരാക്കിയവരോട് താമസിയാതെ മധുരപ്രതികാരം വീട്ടാമല്ലോ എന്ന സ്വപ്നത്തിനു പുറകേയായിരുന്നു ഞങ്ങൾ.\nഅതുവരെ എനാത്ത് നിസ, എഴംമൈൽ ലക്ഷ്മി, കുന്നത്തൂർ സംഗീത, കുളക്കട ഉഷ, അടൂർ വിജയ, കൊട്ടാരക്കര വീനസ്, മിനർവ എന്നിവയായിരുന്നു മണ്ണടിക്കാരുടെ സിനിമാ ദാഹങ്ങൾക്ക് അൽപമെങ്കിലും ശമനമേകിയിരുന്നത്. അതിനും മുൻപ്, ഏനാത്ത് ‘സേവനം’ എന്നപേരിൽ ഒരു തിയറ്റർ ഉണ്ടായിരുന്നത്രേ. പിന്നെയുണ്ടായിരുന്നത് 35 എംഎമ്മിന്റെ പ്രൊജക്ടറുമായി ഉൾനാടുകളിലെ സ്കൂളുകൾ തോറും കറങ്ങിനടക്കുന്ന ടൂറിങ് സിനിമക്കാർ.\nരണ്ടാമത്തെ സിനിമ ‘ഭാര്യാവിജയം’. പേടിത്തൊണ്ടന്മാരായ ഭർത്താക്കൻമാരായ വിൻസെന്റിനും സുകുമാരനും ധൈര്യം നൽകി എതിരാളികളെ നിലംപരിശാക്കുന്ന രണ്ടു ഭാര്യമാരുടെ കഥ. തല മൊട്ടയടിച്ച്, സർവാംഗം കരിയോയിലിൽ കുളിച്ചുവരുന്ന ഗുണ്ടയുടെ തലമണ്ടയ്ക്ക് വിൻസെന്റ് വലിയൊരു മത്തങ്ങാ ഇടിച്ചുകയറ്റുന്നതു കണ്ട ആവേശത്തിൽ കൂവിക്കൂവി ഒരാഴ്ചയോളം ഒച്ചയടച്ചുപോയി. മത്തങ്ങ, പാവക്ക, വെള്ളരിക്ക, പടവലങ്ങ തുടങ്ങിയ മാരകായുധങ്ങളുമായി ആ ധീര യുവാക്കൾ നരാധമന്മാരായ കാപാലികരെ ഘോര സംഘട്ടനത്തിലൂടെ അവസാനം തോൽപിക്കുകയാണ് സുഹൃത്തുക്കളേ, തോൽപിക്കുകയാണ്...\nഅക്കാലത്ത് മണ്ണടിയിലെ ഓരോ വീട്ടിലും സ്കൂളിൽ പഠിക്കുന്ന ഒരു ചേട്ടനും അനിയനുമുണ്ടെങ്കിൽ ചേട്ടൻ വിൻസെന്റ് ഫാൻ ആയിരിക്കും, അനിയൻ നസീർ ഫാനും. അല്ലെങ്കിൽ ചേട്ടൻ നസീർ ഫാൻ, അനിയൻ ജയൻ ഫാൻ (തിരിച്ചും). സ്റ്റണ്ടുമുറകൾ പരിശീലിക്കുന്നതാകട്ടെ, സ്വന്തം വീട്ടിലും. സ്കൂളിലെത്തുമ്പോൾ നസീർ, വിൻസെന്റ്, ജയൻ എന്നിവരുടെ ആരാധകർ തമ്മിൽ വെള്ളിയാഴ്ചകളിൽ കൂട്ടയടികൾ പതിവായിരുന്നു.\nമൂന്നാമത്തെ ചിത്രം – നീ എന്റെ ലഹരി, 4. ചട്ടമ്പിക്കല്യാണി, 5. സുജാത... ആദ്യ കളർചിത്രം– സത്യവാൻ സാവിത്രി. രണ്ടാഴ്ച പ്രദർശിപ്പിച്ച ചിത്രങ്ങൾ – വേലുത്തമ്പി ദളവ, ജീവിത നൗക. അങ്ങനെ പോകുന്നു പൂരായണങ്ങള്.\nഎല്ലാ വ്യാഴാഴ്ചയും കാറിൽ മൈക്കു കെട്ടി അലവൻസ്മെന്റ് (നമ്മുടെയത്ര വിവരമില്ലാത്തവർ അനൗൺസ്മെന്റ് എന്നും പറയും) ഉണ്ടാകും. വികാരനിർഭരമായ ഒരു കുടുംബകഥ, അല്ലെങ്കിൽ ഉദ്വേഗജനകമായ ഒരു കുറ്റാന്വേഷണ കഥ. അലവൻസ്മെന്റിലും നോട്ടിസിലും കഥാസാരം ഉണ്ടാകും. പ്രേക്ഷകന്റെ ആകാംക്ഷയുടെ കടിഞ്ഞാൺ പൊട്ടാറാകുമ്പോഴേക്കും കഥാസാരം അവസാനിക്കും; ശേഷം ഭാഗം വെള്ളിത്തിരയിൽ. പെരുമ്പ്രാത്തെ കടയിലും സുല്‍ത്താന് കൊച്ചത്തയുടെ കടയിലും അതിന്റെ ഷോ കാർഡുകൾ തൂക്കിയിട്ടിരിക്കും. കാശുകൊടുത്തു സിനിമ കാണാൻ ഭാഗ്യമില്ലാത്തവർ സ്കൂളിൽ പോകുന്ന വഴിയും സ്കൂൾ വിട്ടു വരുന്ന വഴിയും ഷോകാർഡുകൾ പലവുരു കണ്ടു സായൂജ്യമടയും. പലരും പടം കാണാനാവാത്ത സങ്കടത്തിൽ നെടുവീർപ്പിടും.\nസിനിമയുടെ പോസ്റ്റർ കടയിൽ പ്രദർശിപ്പിച്ചാൽ രണ്ടുണ്ടു നേട്ടം; സെക്കൻ ക്ലാസ്സിൽ ഫ്രീയായി ആ സിനിമ കാണാം (അല്ലെങ്കിൽ നമ്മുടെ കൈക്കാർക്ക് ആർക്കെങ്കിലും ആ അവകാശം കൈമാറാം). സിനിമാ മാറുമ്പോൾ പോസ്റ്റർ നമ്മുടെ കയ്യിലിരിക്കുകയും ചെയ്യും. പള്ളിക്കൂടം തുറക്കുമ്പോൾ പിള്ളാർക്ക് പുസ്തകം പൊതിയാൻ നാലണയ്ക്ക് ഒരെണ്ണമെന്ന കണക്കിൽ വിൽക്കുകയും ചെയ്യാം.\nമണ്ണടി സുമ, മണ്ണടിക്കാരുടെ സാമൂഹിക-വാണിജ്യ മണ്ഡലങ്ങളിലും മാറ്റങ്ങൾ വരുത്തി.‘സിനിമയ്ക്ക് റിക്കാർഡിട്ടു; കോഴിയെപ്പിടിച്ചടയ്ക്കെടീ...’ എന്നും ‘സെക്കന്‍ഷോ കഴിഞ്ഞിട്ടും ചെറുക്കന് വീട്ടിക്കേറാന് നേരമായില്യോ?’ എന്നകണക്കിനും സമയഗണനകള് മാറി.\nഅയ്യപ്പൻ നായർ ചന്തയിലെ പ്രധാന കടയ്ക്കും അമ്പലത്തിനടുത്തുള്ള രണ്ടാമത്തെ കടയ്ക്കും പുറമേ മണ്ണടി സുമായുടെ ഗേറ്റിനു പുറത്ത് ഒരു അനക്സ് കൂടി തുടങ്ങി. പ്രദർശന സമയങ്ങളിൽ മാത്രമേ ആ കട പ്രവർത്തിച്ചിരുന്നുള്ളൂ. കുഞ്ഞുമോൻ ഒരു ഉരുട്ടുവണ്ടിയിൽ കപ്പലണ്ടിക്കച്ചവടം ആരംഭിച്ചു . കപ്പലണ്ടിക്കു പുറമേ പാട്ടുപുസ്തകം കൂടി അവിടെ കിട്ടുമായിരുന്നു. സുബെർ, കൊട്ടകയ്ക്കുള്ളിൽ കപ്പലണ്ടിയും പാട്ടുപുസ്തകവും ഒരേസമയം വിറ്റിരുന്നു. ചായക്കടകളിലും കള്ളുഷാപ്പിലും വരെ പുത്തൻ കൊട്ടകയുടെ ഓളം ഉണ്ടായി.\nഅക്കാലത്ത് ഫിലിം ഓപ്പറേറ്റർ പാക്കരപിള്ള കൊച്ചാട്ടനായിരുന്നു. പ്രദർശനത്തിനിടെ, കൊച്ചാട്ടൻ ഒരു തഞ്ചത്തിൽ ഫിലിം വെട്ടി വെട്ടിപ്പിടിക്കുന്നതു കൊണ്ടാണ് സിനിമയിൽ സ്റ്റണ്ട് ഇത്ര ചടുലമായി നടക്കുന്നത് എന്നു രഹസ്യമായി പറഞ്ഞു തന്നത് ചിറ്റൂർ രാജനും ഗോപിയുമായിരുന്നു. അത്ര വലിയ രഹസ്യം സൂക്ഷിക്കാൻ കഴിയാതെ അത് ഞങ്ങൾ തന്നെ മറ്റുള്ളവരോടും പറഞ്ഞു. അങ്ങനെ അതു നാട്ടിൽ പാട്ടായി. രണ്ടിലും മൂന്നിലും പഠിക്കുന്ന പൂക്കാണ്ടി പിള്ളാർക്കുവരെ അന്ന് ഈ രഹസ്യം അറിയാമായിരുന്നു. ചേതനയറ്റു റീലിൽ കിടന്നിരുന്ന ഫിലിമിനെ കാർബൺ കത്തിച്ച് മാനായും മയിലായും മാടനായും മറുതയായും മാറ്റാൻ കഴിയുന്നത് ചില്ലറക്കാര്യമല്ലല്ലോ. സ്കൂൾ വിട്ട് തിരിച്ചു വരുമ്പോൾ ഞങ്ങൾക്കൊക്കെ പൊട്ടിയ ഫിലിമിന്റെ കഷണങ്ങൾ സ്നേഹപൂർവം പാക്കരപിള്ള അദ്ദേഹം തരുമായിരുന്നു. അത്രയും മഹത്വവും അന്തസ്സുമുള്ള വേറെ ഒരു ജോലിയും അന്ന് ഞങ്ങൾക്കു ചിന്തിക്കാനാവുമായിരുന്നില്ല. വളർന്നു വലുതാകുമ്പോൾ ഒരു ഫിലിം ഓപ്പറേറ്ററാകുന്നതായിരുന്നു ഓരോ ആറാം ക്ലാസുകാരന്റെയും അന്നത്തെ സ്വപ്നം.


ഉത്തരേന്ത്യയില് കനത്ത മഴ; മേഘവിസ്ഫോടനത്തില്3ഗ്രാമങ്ങളില് നാശനഷ്ടം\nമഹാരാഷ്ട്രയില് മഴ വരുംദിവസങ്ങളില് കനക്കുമെന്നാണ് കാലാവസ്ഥ നിരീക്ഷണകേന്ദ്രം അറിയിക്കുന്നത്. താനയിലെ മോദക്സാഗര് കരകവിഞ്ഞ് ഒഴുകുകയാണ്.\n16 Jul, 2018 at 08:10 AM\nമഹാരാഷ്ട്രയിലും ഉത്തരാഖണ്ഡിലും ഹിമാചല് പ്രദേശിലും കനത്ത മഴ. ഉത്തരാഖണ്ഡിലെ ചമോലിയില് മേഘവിസ്ഫോടനത്തില് മൂന്ന് ഗ്രാമങ്ങളില് നാശനഷ്ടം. ആന്ധ്രപ്രദേശില് വെള്ളപ്പൊക്കത്തില് അകപ്പെട്ട 55 പേരെ ദുരന്തനിവാരണസേന രക്ഷപ്പെടുത്തി.\nമഹാരാഷ്ട്രയില് മഴ വരുംദിവസങ്ങളില് കനക്കുമെന്നാണ് കാലാവസ്ഥ നിരീക്ഷണകേന്ദ്രം അറിയിക്കുന്നത്. താനയിലെ മോദക്സാഗര് കരകവിഞ്ഞ് ഒഴുകുകയാണ്. ചെമ്പൂര് ആടക്കമുള്ള പ്രദേശങ്ങളില് വലിയ വെള്ളക്കെട്ട് രൂപപ്പെട്ടത് സാധാരണജീവിതത്തെ ബാധിച്ചു. സ്റ്റേഷനുകളിലും റെയില്‍പാതകളിലും വെള്ളക്കെട്ട് ഉള്ളതിനാല് ട്രെയിന് ഗതാഗതം പലയിടങ്ങളിലും തടസ്സപ്പെടുന്നുണ്ട്. ഉത്തരാഖണ്ഡിലെ ചമോലിയില് ഉണ്ടായ മേഘവിസ്ഫോടനത്തില്3ഗ്രാമങ്ങളിലാണ് നാശനഷ്ടം ഉണ്ടായത്. നിരവധി വീടുകളും വാഹനങ്ങളും തകര്‍ന്നു. ജില്ല മജിസ്ട്രേറ്റ് അടിയന്തരയോഗം വിളിച്ചിട്ടുണ്ട്.\nപുലര്‍ച്ചെ മൂന്ന് മണിയോടെയാണ് മേഘവിസ്ഫോടനം ഉണ്ടായതെന്നാണ് വിവരം. ആന്ധ്രാപ്രദേശില് വെള്ളപ്പൊക്കത്തില് അകപ്പെട്ട 55 പേരെ ദുരന്തനിവാരണസേന രക്ഷപ്പെടുത്തി. ശ്രീകാകുളത്തെ വംശാദ്ധ്ര നദിയിലാണ് വെള്ളപ്പൊക്കമുണ്ടായത്. ഹിമാചല്‍പ്രദേശില് മഴയുടെ സാഹചര്യത്തില് മലയോരപ്രദേശങ്ങളിലേക്കുള്ള സഞ്ചാരികളോട് ജാഗ്രത പുലര്‍ത്തണമെന്ന് അധികൃതര് അറിയിച്ചു. കുളുവില് മണ്ണിടിച്ചില് ഉണ്ടായതിനെ തുടര്‍ന്ന് വാഹനങ്ങള് കുടുങ്ങി കിടക്കുകയാണ്. ഛത്തീസ്ഗഡിലെ രജനാനന്ദഗാവില് ഇടിമിന്നലേറ്റ് 77 ആടുകള് ചത്തു.


പെട്രോൾ, ഡീസൽ വിലയിൽ വീണ്ടും വർധനവ്; ഡീസലിന്റെ വിലക്കയറ്റം പെട്രോളിനേക്കാൾ ഇരട്ടി | Petrol, diesel prices up again - Malayalam Goodreturns\n» പെട്രോൾ, ഡീസൽ വിലയിൽ വീണ്ടും വർധനവ്; ഡീസലിന്റെ വിലക്കയറ്റം പെട്രോളിനേക്കാൾ ഇരട്ടി\nUpdated: Tuesday, January 7, 2020, 14:37 [IST]\nന്യൂഡൽഹി: പെട്രോൾ, ഡീസൽ വിലയിൽ ഇന്നും വർധനവ്. രാജ്യത്ത് പെട്രോൾ ഡീസൽ വിലയിൽ യഥാകൃമം ലിറ്ററിന്5പൈസയും ഡീസലിന് ലിറ്ററിന് 11 പൈസയും വർധനവുണ്ടായി. ഈ വർഷത്തെ ആദ്യ ഏഴു ദിവസങ്ങളിൽ പെട്രോൾ വില 60 പൈസയും ഡീസലിന്റെ വില 83 പൈസയുമാണ് വർധിച്ചത്. ആഗോള വിപണിയിലെ വ്യതിയാനമാണ് ആഭ്യന്തര വിപണിയിലും പ്രതിഫലിച്ചത്. തിരുവനന്തപുരത്ത് ഇന്ന് പെട്രോള് ലിറ്ററിന് 79.15 രൂപയും ഡീസൽ ലിറ്ററിന് 73.93 രൂപയുമാണ്. കൊച്ചിയിൽ പെട്രോള് ലിറ്ററിന് 77.77 രൂപയും ഡീസൽ 72.53 രൂപയുമാണ്. കോഴിക്കോട് പെട്രോൾ ലിറ്ററിന് 78.11 രൂപയും ഡീസൽ ലിറ്ററിന് 72.86 രൂപയുമാണ്.\nന്യൂഡൽഹിയിൽ ഒരു ലിറ്റർ പെട്രോളിന് 75.74 രൂപയിലും ഡീസലിന് 68.79 രൂപയിലുമാണ് ഇന്ന് വ്യാപാരം നടക്കുന്നത്. മുംബൈയിൽ പെട്രോളിന് ലിറ്ററിന് 81.33 രൂപയും ഡീസലിന് 72.14 രൂപയുമാണ്. ബെംഗളൂരുവിൽ പെട്രോളിന് 78.28 രൂപയും ഡീസലിന് 71.08 രൂപയും നൽകണം. ചെന്നൈയിൽ പെട്രോളിന് 78.69 രൂപയും ഡീസലിന് 72.69 രൂപയുമാണ് വില നിലവാരം. ഹൈദരാബാദിലുള്ളവർ പെട്രോളിന് 80.54 രൂപയും ഡീസലിന് 75 രൂപയും നൽകണം. ഗുഡ്‌ഗാവിൽ യഥാകൃമം 75.03 രൂപയും 67.66 രൂപയുമാണ്.\nഒറ്റ നോട്ടത്തിൽ പെട്രോളിനെ അപേക്ഷിച്ച് ഡീസലിന് നിരക്ക് കുറവാണെങ്കിലും ഡീസലിന്റെ വിലക്കയറ്റം പെട്രോളിനേക്കാൾ ഇരട്ടിയാണ്. രണ്ട് വാഹന ഇന്ധനങ്ങളുടെയും ബെഞ്ച്‌മാർക്ക് നിരക്കുകളിലെ വ്യത്യാസം കാരണം ഡീസലിന്റെ വില വർദ്ധനവ് ഇപ്പോൾ പെട്രോളിനേക്കാൾ കൂടുതലാണ്. ക്രൂഡ് ഓയിൽ നിരക്ക് ഇന്ന് ബാരലിന് 70 ഡോളറിൽ താഴെയാണെങ്കിലും പെട്രോൾ, ഡീസൽ വിലകൾ അടുത്ത ദിവസങ്ങളിൽ ഇനിയും ഉയരുമെന്ന് പ്രതീക്ഷിക്കുന്നുണ്ട്. പുതുവർഷം ആരംഭിച്ചപ്പോൾ തുടർച്ചയായ ആറ് ദിവസമാണ് പെട്രോൾ, ഡീസൽ നിരക്കിൽ വർധനവുണ്ടായിരിക്കുന്നത്.\nRead more about: fuel price എണ്ണ വില\nപെട്രോൾ, ഡീസൽ വിലയിൽ വീണ്ടും വർധനവ്; ഡീസലിന്റെ വിലക്കയറ്റം പെട്രോളിനേക്കാൾ ഇരട്ടി | Petrol, diesel prices up again


രജനികാന്തിനൊപ്പം ആരാധകരുള്ള ആ ജീവി ! | Facts About Tardigrade | Padippura | Manorama Online\nരജനികാന്തിനൊപ്പം ആരാധകരുള്ള ആ ജീവി !\nനവീൻ മോഹന്, രേഷ്മ രമേശ്, അശ്വിൻ നായർ \nപൊള്ളുന്ന ചൂടിലും, തുളച്ചുകയറുന്ന ആണവവികിരണങ്ങളിലും, കൊടും തണുപ്പിലും ജീവിക്കാൻ കഴിയുന്ന ഭൂമിയിലെ ഏറ്റവും ‘റഫ് ആൻഡ് ടഫ്’ ജീവി– ടാർഡിഗ്രേഡ്...ഒപ്പം ചില രസികൻ ജീവികളെയും പരിചയപ്പെടാം...\nഹായ്, അയാം ടാർഡി!!!\nഎട്ടുകാലുകൾ, ഓരോ കാലുകളിലും ഈരണ്ടു കൈകൾ, നല്ല തടിച്ചുകുറുകിയ ശരീരം, ചില സ്പോർട്സ് ബൈക്കുകളുടെ ഹെഡ്‌ലൈറ്റ് പോലെയുള്ള തല.മൊത്തത്തിൽ ഒരു കരടിയോടു സാമ്യം തോന്നുന്ന രൂപം.. കാണാൻ വളരെ ക്യൂട്ടായ ഈ ജീവികളെയാണ് ടാർഡിഗ്രേഡ് എന്നു വിളിക്കുന്നത്. ആയിരക്കണക്കിനു തരത്തിലുള്ള ടാർഡിഗ്രേഡുകളുണ്ടത്രേ. വാട്ടർ ബെയർ, മോസ് പിഗ്‌ലെറ്റ് എന്നീ ചെല്ലപ്പേരുകളിലും ടാർഡി അറിയപ്പെടുന്നു.\nചിത്രങ്ങൾ കണ്ട് വലിയ വലുപ്പമുള്ളവരാണ് ഇവരെന്നു കരുതേണ്ട, ഇത്തിരികുഞ്ഞൻമാരാണ്.കൂടിപ്പോയാൽ ഒരു മില്ലിമീറ്റർ, ഇതാണ് ഇവയുടെ നീളം. ആശാനെ ശരിക്കൊന്നു കാണാൻ മൈക്രോസ്കോപ് വേണം.\nഈ ടാർഡി എവിടെയാണു ജീവിക്കുന്നത്? പാറക്കെട്ടുകളിൽ പറ്റിപ്പിടിച്ചുവളരുന്ന പച്ചപ്പായലുകളിൽ, തടാകങ്ങളുടെ അടിത്തട്ടിൽ, കുളങ്ങളിൽ, മണ്ണിൽ, മഞ്ഞുമൂടിയ ഹിമാലയത്തിൽ,കെട്ടിടങ്ങളുടെ മേൽക്കൂരയിൽ ...ചുരുക്കം പറഞ്ഞാൽ എല്ലായിടത്തും ടാർഡിയുണ്ട്. അൽപം നനവുള്ള പ്രദേശങ്ങളാണ് ഇവയ്ക്ക് ഇഷ്ടം.\nപായലിൽ നിന്നും സസ്യങ്ങളിൽ നിന്നുമുള്ള ജ്യൂസ് കുടിക്കുന്ന വെജിറ്റേറിയൻ ടാർഡിഗ്രേഡുകൾ ഒട്ടേറെയുണ്ട്. ചില നോൺവെജ് ടാർഡികളുടെ പ്രധാനഭക്ഷണം ബാക്ടീരിയയാണ്. ഇനി മറ്റു ചില ഭീകരൻമാരും ഇക്കൂട്ടത്തിലുണ്ട്. ഇവയുടെ ഭക്ഷണം എന്താണെന്നോ? ...മറ്റുള്ള ടാർഡിഗ്രേഡുകൾ.\nഇവിടെ മാത്രമല്ല സ്പെയ്സിലുമുണ്ട് പിടി!!\n2007ൽ യൂറോപ്യൻ സ്പെയ്സ് ഏജൻസി വിട്ട ഫോട്ടോൺ എം3 ദൗത്യത്തിൽ കുറച്ചു ടാർഡിഗ്രേ‍ഡുകളെ അയച്ചിരുന്നു.10 ദിവസത്തെ ബഹിരാകാശവാസത്തിനു ശേഷം ദൗത്യം തിരികെയെത്തി. പന്തുരൂപത്തിൽ കിടന്ന ടാർഡിഗ്രേഡുകളെ ശാസ്ത്രജ്ഞൻമാർ വെള്ളം തളിപ്പിച്ചെഴുന്നേൽപ്പിച്ചു. സൂര്യനിൽ നിന്നുള്ള കടുത്ത അൾട്രാവയലറ്റ് കിരണങ്ങളുൾപ്പെടെ കടുത്ത പ്രതിബന്ധങ്ങളൊന്നും ഒട്ടും ബാധിച്ചിട്ടില്ലെന്ന് ഉറപ്പാക്കി, ടാർ‌ഡിഗ്രേഡുകൾ സ്മാർട്ടായി എഴുന്നേറ്റു നടന്നു.\nആണവസ്ഫോടനം, ഛിന്നഗ്രഹ ആക്രമണം, വരൾച്ച.....ഭൂമിയിലെ ജീവൻ അവസാനിക്കാൻ പല കാരണങ്ങൾ പറയുന്നുണ്ട്. എന്നാൽ അതെല്ലാം കൈയിൽ വച്ചാൽ മതിയെന്നു ടാർഡി പറയും. ലോകാവസാനം സംഭവിച്ചാൽ പോലും , ടാർഡ‍ിയുടെ രൂപത്തിൽ ഭൂമിയിൽ ജീവൻ ബാക്കിയാകുമെന്നു വിദഗ്ധർ പറയുന്നു. വിഷവസ്തുക്കൾ, വെട്ടിത്തിളയ്ക്കുന്ന വെള്ളം ഇവയെയൊക്കെ പ്രതിരോധിക്കാൻ ടാർഡിക്കു പറ്റും.\nജീവിവർഗങ്ങളിൽ ഭൂരിപക്ഷവും വെള്ളം കിട്ടാതായാൽ ചത്തൊടുങ്ങും. എന്നാൽ ടാർഡിയുടെ കൈയ്യിൽ ‘ക്രിപ്റ്റോബയോസിസ്’ എന്നൊരു വിദ്യയുണ്ട്. വെള്ളം കിട്ടില്ലെന്നുറപ്പായാൽ എട്ടുകാലുകളും മടക്കി ശരീരത്തിലേക്കുചേർത്തു പന്തുപോലെയാകും. എന്നിട്ടു സമാധി അവസ്ഥയിൽ ഒറ്റക്കിടപ്പ്. ഈ ടാർഡിപ്പന്തിനുള്ളിൽ ഉത്പാദിപ്പിക്കുന്ന ചില രാസവസ്തുക്കൾ ടാർഡിയെ സംരക്ഷിക്കും. പിന്നീട് വെള്ളം കിട്ടുന്ന അവസ്ഥ വന്നാൽ ടാർഡി പന്താസനം വിട്ടു പഴയരൂപത്തിലേക്കു വരും.\nആളിനെക്കാണാൻ മൈക്രോസ്കോപ്പൊക്കെ വേണമെങ്കിലും ആരാധകരുടെ എണ്ണം കൊണ്ടു ജീവിലോകത്തെ ചെറിയ ഒരു ‘രജനികാന്താണ്’ ടാർഡിഗ്രേഡ്. ടാർഡിക്കു വേണ്ടി ഓൺലൈൻഗ്രൂപ്പുകളും ബ്ലോഗുകളുമൊക്കെ ഒട്ടേറെ. ടാർഡിക്കു വേണ്ടി ആരാധകർ വരച്ച ചിത്രങ്ങൾ, ടാർഡിയുടെ ചിത്രം പതിച്ച ടീഷർട്ടുകൾ എന്നിവയൊക്കെയുണ്ട്.\nപ്രശസ്ത സയൻസ് ഫിക്‌ഷൻ ടിവി പരമ്പരയായ സ്റ്റാർട്രെക്കിലും ടാർഡിയുണ്ട്. ചില പരീക്ഷണങ്ങൾ പാളിപ്പോയതിനാൽ അസാമാന്യമായി വലുപ്പം വച്ച ‘റിപ്പർ’ എന്ന ഈ ഭീകരൻ ടാർഡിഗ്രേഡ് മനുഷ്യരെ വെറുതെ വിടാത്ത ഒരു വില്ലനായിട്ടാണു പരമ്പരയിൽ. എന്നാൽ യാഥാർഥ ടാർഡിഗ്രേഡ് മനുഷ്യർക്കൊന്നും യാതൊരു പ്രശ്നവും ഉണ്ടാക്കാത്ത ഒരു നിഷ്കളങ്കനാണെന്നതാണു സത്യം.\nമീറ്റ് മിസ്റ്റർ ടാർഡി\nകൂട്ടുകാർക്ക് ടാർഡിയെ കാണണോ?ദാ ഇതുപോലെ ഒന്നു ചെയ്തു നോക്കൂ. അധ്യാപകരുടെ മേൽനോട്ടത്തിൽ ചെയ്താൽ മതി കേട്ടോ.\n1.മതിലിലോ പാറക്കെട്ടിലോ ഉള്ള നനവുള്ള പായൽ അൽപം മുറിച്ചെടുക്കുക\n2.ഇത് ഒരു പെട്രിഡിഷിൽ വച്ചതിനുശേഷം കുതിരുന്ന രീതിയിൽ (ഒരു സെന്റിമീറ്റർ പൊക്കത്തിൽ) വെള്ളമൊഴിക്കുക.\n3. ഒരു പെട്രിഡിഷിലേക്ക് കുതിർന്ന പായലിൽ നിന്നുള്ള വെള്ളം ഇറ്റിക്കുക\n4. പെട്രിഡിഷ് മൈക്രോസ്കോപ്പിനു താഴെ വച്ച് ഫോക്കസ് ചെയ്തുനോക്കൂ. എട്ടുകാലുകളുമായി പയ്യെ പയ്യെ പോകുന്ന ഒരു ജീവിയെ കണ്ടോ..അവനാണു ടാർഡി.\nകണ്ടെത്തിയില്ലെങ്കിൽ പഠിപ്പുരയെ കുറ്റം പറയേണ്ട, വേറെ എവിടെ നിന്നെങ്കിലും പായൽ ശേഖരിച്ചു വീണ്ടും ശ്രമിക്കാം. എന്നെങ്കിലും കണ്ടെത്തും...കാണാതെ എവിടെ പോകാൻ?


കൊവിഡിന് ശേഷം ഉണ്ടാകുന്ന എല്ലാ ആരോഗ്യപ്രശ്നങ്ങളും പോസ്റ്റ് കൊവിഡിന്‍റേതല്ല ; ഡോ. സുൽഫി നൂഹു – Media Mangalam\nകൊവിഡിന് ശേഷം ഉണ്ടാകുന്ന എല്ലാ ആരോഗ്യപ്രശ്നങ്ങളും പോസ്റ്റ് കൊവിഡിന്‍റേതല്ല ; ഡോ. സുൽഫി നൂഹു\nMMNetwork Desk November 8, 2021\nകൊവിഡിന് ശേഷം ഉണ്ടാകുന്ന എല്ലാ ആരോഗ്യപ്രശ്നങ്ങളും പോസ്റ്റ് കൊവിഡിന്‍റന്‍റേതായി തെറ്റിദ്ധരിക്കരുതെന്ന് വ്യക്തമാക്കി ഇന്ത്യന് മെഡിക്കല് അസോസിയേഷന് സമൂഹമാധ്യമ വിഭാഗം നാഷണല് കോര്‍ഡിനേറ്റര് ഡോ. സുള്‍ഫി നൂഹു. ലോകാരോഗ്യ സംഘടനയുടെ ഏറ്റവും പുതിയ മാനദണ്ഡമനുസരിച്ച് പോസ്റ്റ് കൊവിഡ് എന്നാൽ കൊവിഡ് വന്ന തീയതി മുതൽ മൂന്ന് മാസങ്ങൾക്കു ശേഷവും ശക്തമായ ക്ഷീണം, ശ്വാസംമുട്ടൽ, ബൗദ്ധികമായ പ്രവർത്തനങ്ങളിലെ വ്യത്യാസങ്ങൾ കുറഞ്ഞത് രണ്ട് മാസങ്ങളിൽ ഏറെ നിലനിൽക്കുകയും അവ മറ്റൊരു രോഗംമൂലം അല്ലെന്ന് അസന്നിഗ്ധമായി തെളിയിക്കപ്പെടുകയും വേണം. കൊവിഡ് വന്നു എന്ന ഒറ്റക്കാരണത്താൽ എല്ലാ അസുഖങ്ങളും അതുമൂലം ആണെന്ന് ഒരിക്കലും ധരിക്കരുത് എന്നാണ് ഡോ. സുൽഫി ഫേസ്ബുക്കില് പങ്കുവച്ച കുറിപ്പിൽ പറയുന്നത്\nഫേസ്ബുക്ക് പോസ്റ്റിന്റെ പൂർണ്ണരൂപം\nതെക്കേലെ മീനാക്ഷിയമ്മയെ ആദ്യം കാണുന്നത് ഏതാണ്ട് അഞ്ചു കൊല്ലങ്ങൾക്ക് മുൻപാണ്. നെറ്റിയിൽ വരിഞ്ഞ് മുറുക്കി കെട്ടിയ തോർത്തുമായിയായിരുന്നു ആ വരവ്. കൂടെ നാലഞ്ച് ഘടോൽകചൻമാരായ ബന്ധുജനങ്ങളും.\nവിയർത്തുകുളിച്ച മീനാക്ഷിയമ്മ രോഗവിവരം പറഞ്ഞു. കൂടെ വന്ന ബന്ധുക്കളും ചോദ്യാവലിയിലെ വിട്ടുപോയ ഭാഗം പൂരിപ്പിക്കുന്നതുപോലെ പൂരിപ്പിച്ചു. നിർത്താത്ത തലവേദന. അതായത്, പരസ്യങ്ങളിൽ പറയുന്നതുപോലെ, തല വെട്ടി പൊളിക്കുന്ന പോലെ. ചർദ്ദിക്കാൻ തുടങ്ങിയാൽ നിർത്താൻ പറ്റില്ലത്രേ. തുടരെത്തുടരെ ഛർദ്ദിക്കും. പക്ഷേ അത് കഴിഞ്ഞാൽ അല്പം ആശ്വാസം.\nചുറ്റുമുള്ളവരൊക്കെ ഒന്നിലേറെ ബിംബങ്ങളായി കാണും. വലിയ ശബ്ദം, വെളിച്ചം അവയൊക്കെ തീർത്തും അരോചകം. വർഷങ്ങളായി വേദന വരുമ്പോൾ തൊട്ടടുത്ത ആശുപത്രിയിൽ പോയി ഇൻജക്ഷൻ എടുക്കും. പിന്നെ നാലഞ്ച് ദിവസത്തേക്ക് ആശ്വാസം. അതുകഴിഞ്ഞാൽ ഇരട്ടി ശക്തിയോടെ തലവേദന വീണ്ടും. മാസത്തിൽ ഒരു എട്ട് പത്ത് ദിവസം ഉഗ്രൻ തലവേദന ഉറപ്പ്.\nകഥ കേൾക്കുമ്പോഴേ സംഭവം മൈഗ്രേനെന്ന് മനസ്സിലാക്കാൻ വലിയ ഡാക്കിട്ടറൊന്നുമാകണ്ടായെന്നുള്ളത് വലിയ സത്യം. മീനാക്ഷിഅമ്മയെ ഞാൻ ആശ്വസിപ്പിച്ചു. മൈഗ്രൈൻ വരാതിരിക്കാനുള്ള ചികിത്സ ആരംഭിക്കാമെന്ന ഉപദേശം നൽകി. ചികിത്സ ആരംഭിച്ച രണ്ടാഴ്ച കഴിഞ്ഞപ്പോൾ തലവേദനയ്ക്ക് നല്ല ശമനം.\nമീനാക്ഷിയമ്മയ്ക്ക് എന്നോട് കടുത്ത ബഹുമാനം. നാട്ടിലുള്ള മറ്റ് തലവേദന കാരെയൊക്കെ കൂട്ടി വരാൻ തുടങ്ങി നമ്മുടെ മീനാക്ഷിയമ്മ. പക്ഷേ ആ ആരാധന അധികം നീണ്ടില്ല. കുറഞ്ഞത് മൂന്നു മാസമെങ്കിലും കഴിക്കേണ്ട മൈഗ്രേൻ ഗുളിക ഏതാണ്ട് മൂന്നാഴ്ച കഴിഞ്ഞപ്പോൾ മീനാക്ഷിയമ്മയങ് നിർത്തി. തലവേദന വീണ്ടും. ഏറ്റവും കുറഞ്ഞത് മൂന്നു മാസം ഗുളിക കഴിച്ചാൽ തലവേദന കുറയുമെന്ന് ഞാൻ വീണ്ടും ഉപദേശിച്ചു.\nസംഭവം വീണ്ടും തഥൈവ. രണ്ടാഴ്ച കൂടി കഴിക്കും . തല വേദന കുറയുമ്പോൾ നിർത്തും. ആ കഥ കഴിഞ്ഞ അഞ്ചു കൊല്ലമായി ഇടയ്ക്കിടയ്ക്ക് തുടരുന്നു. അപ്പോഴാണ് കഷ്ടകാലത്തിന് മീനാക്ഷി അമ്മയ്ക്ക് കോവിട് പിടിപെടുന്നത്. എന്നാൽ, വലിയ ബുദ്ധിമുട്ടുണ്ടാകാതെ കോവിഡ് ഭേദമായി .\nപിന്നെയാണ് സംഭവത്തിലെ വലിയ ട്വിസ്റ്റ്. ഈ കഴിഞ്ഞ ദിവസം മീനാക്ഷിയമ്മ തലയിലെ കെട്ടുമായി നാലഞ്ച് പുതിയ ഘടോൽക്കചൻമാരുമായി വീണ്ടും. മൈഗ്രൈൻ അറ്റാക്ക്. സംഭവം അത്രേയുള്ളൂ. പക്ഷേ മീനാക്ഷിയമ്മയുടെ ചിന്ത മറ്റൊന്നാണ്. അത്യാവശ്യം വായനാശീലമുള്ള മീനാക്ഷിയമ്മ ഇത് പോസ്റ്റ് കോവിഡാണെന്ന് തീരുമാനിച്ചു. അഞ്ചുകൊല്ലമായുള്ള മൈഗ്രേൻ മാത്രമല്ലേയെന്ന് വീണ്ടും വീണ്ടും പറഞ്ഞിട്ടും മീനാക്ഷി അമ്മയുടെ മനസ്സിലേക്ക് അത് കയറുന്നില്ല. ഞാനെൻറെ സർവ്വ നമ്പരുകളും ഇറക്കി ഒന്ന് കൺവിൻസ് ചെയ്യാൻ ശ്രമിച്ചു. കിം ഫലം.\n“ഇത് പോസ്റ്റ് കോവിഡാണ്\nപോസ്റ്റ് കോവിഡ് മാത്രമാണ്\nപോസ്റ്റ് കോവിഡ് തന്നെയാണ്”\nമീനാക്ഷിയമ്മ തറപ്പിച്ചു പറഞ്ഞു.\nഎന്നാൽ പിന്നെ അങ്ങനെ തന്നെ എന്ന് ഞാൻ മനസ്സിൽ പറഞ്ഞു കൊണ്ട് മൈഗ്രൈൻ ഗുളിക വീണ്ടും നൽകി മീനാക്ഷിഅമ്മയെവീട്ടിലേക്കു വിട്ടു. കുറഞ്ഞത് മൂന്നു മാസം കഴിക്കണമെന്ന് എൻറെ സ്ഥിരം ഉപദേശവും. മൈഗ്രേൻ എന്ന യഥാർത്ഥ രോഗത്തെ പോസ്റ്റ് കോവിഡ് എന്ന പുതിയ പേരിട്ട് വിളിച്ച മീനാക്ഷിയമ്മ ചികിത്സ മുടക്കുമെന്നും വീണ്ടും വരുമെന്ന് എനിക്ക് ആയിരം വട്ടം ഉറപ്പ്.\nകഥ പറഞ്ഞത് താഴെ പറയുന്നത് പറയാനാണ് . നമുക്ക് ചുറ്റും ധാരാളം മീനാക്ഷി അമ്മമാരുണ്ട്. എന്തിനെയും ഏതിനെയും പോസ്റ്റ് കോവിഡ് എന്ന രോഗത്തിൻറെ തലയിൽ കെട്ടി വയ്ക്കുന്നു , പല മീനാക്ഷി അമ്മമാരും. അത്തരം “പോസ്റ്റ് കോവിഡ് ഫോബിയയും” മായി ആശുപത്രിയിലെത്തുന്നവർ പതിനായിരക്കണക്കിന് വരുമെന്നാണ് പല ഡോക്ടർമാരും സാക്ഷ്യപ്പെടുത്തുന്നത്.\nപഴയ ഹൈപ്പർ അസിഡിറ്റി,\nതൊട്ടതും പിടിച്ചതുമെല്ലാം പോസ്റ്റ് കോവിഡ് മൂലമാണെന്ന് ഭയക്കുന്ന ഒരു വലിയ കൂട്ടം മീനാക്ഷി അമ്മമാർ!\nലോകാരോഗ്യ സംഘടനയുടെ ഏറ്റവും പുതിയ മാനദണ്ഡമനുസരിച്ച് പോസ്റ്റ് കോവിഡ് എന്നാൽ കോവിഡ് വന്ന തീയതി മുതൽ മൂന്ന് മാസങ്ങൾക്കകം ശക്തമായ ക്ഷീണം, ശ്വാസംമുട്ടൽ, ബൗദ്ധികമായ പ്രവർത്തനങ്ങളിലെ വ്യത്യാസങ്ങൾ കുറഞ്ഞത് രണ്ട് മാസങ്ങളിൽ ഏറെ നിലനിൽക്കുകയും അവ മറ്റൊരു രോഗംമൂലം അല്ലെന്ന് അസന്നിഗ്ധമായി തെളിയിക്കപ്പെടുകയും വേണം. കോവിഡ് വന്നു എന്ന ഒറ്റക്കാരണത്താൽ എല്ലാ അസുഖങ്ങളും അതുമൂലം ആണെന്ന് ഒരിക്കലും ധരിക്കരുത്. ഈ പേരും പറഞ്ഞ് ഡോക്ടർ ഷോപ്പിങ് നടത്തുന്ന ധാരാളം പേരെ എന്നും കാണുന്നുണ്ട്.\nഡോക്ടർമാരെ മാറി മാറി കണ്ട് സ്വയം പോസ്റ്റ് കോവിഡ് എന്ന് ധരിച്ചുവശായ ചില മീനാക്ഷി അമ്മമാർ. നിർവചനം ഒന്നുകൂടി കേൾക്കൂ. ലാബ് പരിശോധനകളിലൂടെയോ രോഗലക്ഷണങ്ങളിലൂടെയോ കോവിഡ്-19 തുടക്കമിട്ട മൂന്നുമാസത്തിനകം, ദിവസേനയുള്ള ദിനചര്യകളെ പോലും ബാധിക്കുന്ന തരത്തിൽ ഗുരുതരമായ ക്ഷീണം, ശക്തമായ ശ്വാസംമുട്ടൽ, ബൗദ്ധികമായ പ്രവർത്തനങ്ങളിലെ വ്യതിയാനം തുടങ്ങിയ രോഗലക്ഷണങ്ങൾ മറ്റ് അസുഖങ്ങൾ മൂലം അല്ല എന്ന് തെളിയിക്കപ്പെടുകയും അവർ കുറഞ്ഞത് രണ്ടു മാസത്തിലേറെ നിലനിൽക്കുകയും ചെയ്യുകയാണെങ്കിൽ മാത്രമാണ് എൻറെ പൊന്നു മീനാക്ഷിഅമ്മെ നിങ്ങൾക്കും മറ്റുള്ളവർക്കും പോസ്റ്റ് കോവിഡ് എന്ന് പറയാൻ കഴിയുകയുള്ളൂ.\nപക്ഷേ ഇങ്ങനെ എഴുതി കഴിഞ്ഞപ്പോൾ എനിക്കൊരു തോന്നൽ. ഞാൻ ” കമ്പിളിപ്പുതപ്പെ കമ്പിളിപ്പുതപ്പെ” എന്ന് വിളിച്ചു പറയുന്നത് പോലെ. പക്ഷേ മീനാക്ഷിയമ്മ അങ്ങ് അവരുടെ വീട്ടിൽ മൈഗ്രേൻ ഗുളികയും കഴിച്ച് എന്നോട് ഇങ്ങനെ മറുപടി പറയുന്നതുപോലെ തോന്നി.\n“കേൾക്കുന്നില്ല കേൾക്കുന്നില്ല”. എന്നാലും പറയാതെ വയ്യ. ഡോക്ടർ ഷോപ്പിംഗ് നഹി നഹി. ധനനഷ്ടം സമയനഷ്ടം .\n-ഡോ സുൽഫി നൂഹു\ncovid dr sulphi noohu FACEBOOK POST ima ima social media depatment head post covid social media\nആലത്തൂരിൽ നിന്ന് കാണാതായ4വിദ്യാർത്ഥികളെയും കണ്ടെത്തി; ഇരട്ടസഹോദരിമാരെയും സഹപാഠികളെയും കണ്ടെത്തിയത് പോലീസ് കോയമ്പത്തൂർ റെയിൽവേ സ്റ്റേഷനിൽ നിന്ന്\nഇതെന്തൊരു ശല്യം; എത്രവട്ടം സെൽഫിയെടുത്തിട്ടും മതിവരാത്ത ആരാധകന്റെ മുമ്പിൽപ്പെട്ട് സൽമാൻ ഖാൻ; വീഡിയോ കാണാം\nകേരളത്തില് ഇന്ന് 26,514 പേര്‍ക്ക് കോവിഡ് സ്ഥിരീകരിച്ചു; ടിപിആർ 47.7 %\nനടി ആക്രമിച്ച കേസ്; ദിലീപിനെ ചോദ്യം ചെയ്യുന്നത് തുടരുന്നു; കേശു ഈ വീടിന്റെ നാഥൻ സിനിമയുടെ അക്കൗണ്ടന്റിനെ ക്രൈം ബ്രാഞ്ച് ചോദ്യം ചെയ്‌തു\n‘അധികാരത്തിൽ നിന്നു മാറി നിന്നിട്ടും ഒന്നും കണ്ടെത്താനായില്ല; സത്യം ജയിക്കും’: ഉമ്മൻ ചാണ്ടി\nതലസ്ഥാനത്ത് കടുത്ത നിയന്ത്രണങ്ങൾ; ജില്ലയെ സി കാറ്റഗറിയില് ഉള്‍പ്പെടുത്തി; പൊതുപരിപാടികൾക്ക് നിയന്ത്രണം, തിയേറ്ററും ജിമ്മും അടയ്ക്കണം\nതിരക്കൊഴിവാക്കാൻ സംസ്ഥാനത്ത് കൂടുതൽ മദ്യശാലകൾ; 175 ബെവ്കോ ഔട്ട്‌ലെറ്റുകൾ തുറക്കാൻ ശുപാർശ ചെയ്ത ബെവ്‌കോ; ബിയർ – വൈൻ പാർലറുകള് തുറക്കുന്നതിലും പ്രഖ്യാപനം ഉണ്ടാകും\nപ്രേമജയും സംഘവും ആളുകളെ പറ്റിച്ചത് കേന്ദ്ര സര്‍ക്കാരിന്‍റെ വായ്പ തരപ്പെടുത്തി നല്‍കാം എന്ന് പറഞ്ഞ്; 30 ലക്ഷം രൂപ പ്രതീക്ഷിച്ച് ആദ്യമേ കമ്മീഷന് നല്‍കി കാത്തിരുന്നത് നിരവധി പേര്; കൊല്ലത്ത് പ്രധാനമന്ത്രിയുടെ പേരില് തട്ടിപ്പു നടത്തിയ യുവതിയേയും സംഘത്തേയും പിടിക്കാന് കഴിയാതെ പൊലീസും\nസോളാറിൽ ഉമ്മൻ ചാണ്ടി അഴിമതി നടത്തിയെന്ന് പരാമർശം; വി എസിനെതിരെ നൽകിയ മാനനഷ്ടക്കേസിൽ ഉമ്മൻ ചാണ്ടിക്ക് വമ്പൻ ജയം; 10. 10 ലക്ഷം രൂപ നഷ്ടപരിഹാരം നൽകാനും കോടതി വിധി\nകോവിഡ് ബാധിതനായി ചികിത്സയിലായിരുന്ന വി എസ് അച്യുതാനന്ദന് ആശുപത്രി വിട്ടു; ആരോഗ്യനില തൃപ്തികരമെന്ന് ഡോക്ടർമാർ


Unlock 5: When will the schools and colleges reopen in Kerala, These are the Government Indications | അൺലോക്ക് 5: കേരളത്തിലെ സ്‌കൂളുകൾ ഒക്ടോബര് 15ന് തുറക്കുമോ, സർക്കാർ നൽകുന്ന സൂചനകൾ ഇങ്ങനെ - Malayalam Oneindia\n'മതം പ്രചരിപ്പിക്കാൻ വേണ്ടി'; മുസ്ലിം വിദ്യാർത്ഥിക്കെതിരെ ഹിന്ദു സംഘടനകൾ; ഹെഡ്മിസ്ട്രസ് കൈമലർത്തി\nഒന്ന് മുതല്9വരെ ക്ലാസുകള്‍ക്ക് ഓണ്‍ലൈന്, രണ്ടാഴ്ച്ചത്തേക്ക് സ്‌കൂളുകള് അടക്കും\nസംസ്ഥാനത്ത് രാത്രികാല കർഫ്യൂവും വാരാന്ത്യ ലോക്ക് ഡൗണും ഉടനില്ല: സ്കൂളുകളും അടയ്ക്കില്ല\nസംസ്ഥാനത്തെ സ്കുളുകള്‍ക്ക് വീണ്ടും നിയന്ത്രണം? സർക്കാർ തീരുമാനം ഇന്നുണ്ടായേക്കും\nതിരുവനന്തപുരം: കൊവിഡ് അണ്‍ലോക്കിന്റെ പുതിയ മാനദണ്ഡങ്ങള് കഴിഞ്ഞ ദിവസം കേന്ദ്രസര്‍ക്കാര് പുറത്തിറക്കി. ഒക്്ബര് ഒന്ന് മുതല് സംഭവക്കിന്ന മാറ്റങ്ങളെ കുറിച്ചാണ് പുതിയ നിര്‍ദ്ദേശങ്ങള് കേന്ദ്രസര്‍ക്കാരുകള് പുറപ്പെടുവിച്ചിരിക്കുന്നത്. പുതിയ നിര്‍ദ്ദേശങ്ങളുടെ അടിസ്ഥാനത്തില് സിനിമ തീയേറ്ററുകള് ഭാഗികമായി തുറന്നുപ്രവര്‍ത്തിക്കാം.\nകൂടാതെ വിദ്യാഭ്യാസ് സ്ഥാപനങ്ങള് ഒക്ടോബര് 15 മുതല് തുറക്കാമെന്ന നിര്‍ദ്ദേശവും കേന്ദ്രസര്‍ക്കാര് മുന്നോട്ടുവച്ചിട്ടുണ്ട്. സ്‌കൂളുകള് തുറക്കുന്ന കാര്യത്തില് തീരുമാനം അതാത് സംസ്ഥന സര്‍ക്കാരുകള്‍ക്ക് സ്വീകരിക്കാം. ഈ കേരളത്തില് സ്‌കൂളുകള് എന്ന് തുറക്കുമെന്ന ആശങ്കയാണ് രക്ഷിതാക്കളും വിദ്യാര്‍ത്ഥികളും പങ്കുവയ്ക്കുന്നത്. ഇക്കാര്യത്തില് സര്‍ക്കാര് നല്‍കുന്ന സൂചനകള് ഇങ്ങനെയാണ്...\nഎല്ലാം വ്യവസ്ഥകള് പാലിച്ച്\nസ്‌കൂള് തുറക്കുന്നതുമായി ബന്ധപ്പെട്ട് അധികൃതരുമായും മാനേജ്മെന്റുമായും സംസാരിച്ച ശേഷം സംസ്ഥാന സര്‍ക്കാരുകള്‍ക്ക് ബന്ധപ്പെട്ട തീരുമാനങ്ങള് എടുക്കാം. സാഹചര്യം നോക്കി വിലയിരുത്താം. പക്ഷേ, ചില വ്യവസ്ഥകള് അനുസരിച്ചിരിക്കണമെന്നും കേന്ദ്രസര്‍ക്കാരിന്റെ പുതിയ മാര്‍ഗ നിര്‍ദേശത്തില് പറയുന്നു.\nഒക്ടോബര് 15ന് ശേഷം\nഒക്ടോബര് 15ന് ശേഷമാണ് സംസ്ഥാന സര്‍ക്കാരുകള്‍ക്ക് വിദ്യാഭ്യാസ സ്ഥാപനങ്ങളുടെ കാര്യത്തില് തീരുമാനം എടുക്കാനുള്ള അധികാരം. സ്‌കൂള്, കോളജ്, മറ്റു വിദ്യാഭ്യാസ സ്ഥാപനങ്ങള്, കോച്ചിങ് സെന്ററുകള് എന്നിവ തുറക്കുന്ന കാര്യത്തിലാണ് സംസ്ഥാന സര്‍ക്കാരുകള്‍ക്ക് തീരുമാനമെടുക്കാം. എല്ലാ സ്ഥാപനങ്ങളും ഘട്ടങ്ങളായി തുറക്കാമെന്നും മാര്‍ഗരേഖയില് പറയുന്നു.\nഅതേസമയം, രക്ഷിതാക്കളുടെ അനുമതിയുണ്ടെങ്കില് മാത്രമേ വിദ്യാര്‍ത്ഥികളെ സ്‌കൂളില് പ്രവേശിപ്പിക്കാവൂ. ക്ലാസുകളിലേക്ക് നേരിട്ട് വരണം എന്ന് നിര്‍ബന്ധിക്കരുത്. സ്‌കൂള് തുറക്കുന്ന കാര്യത്തില് നിബന്ധനകള് സംസ്ഥാന, കേന്ദ്ര ഭരണ പ്രദേശങ്ങള്‍ക്ക് നിശ്ചയിക്കാം. ഓരോ സംസ്ഥാനത്തെയും സാഹചര്യം അടിസ്ഥാനമാക്കിയാണ് ഇക്കാര്യം തീരുമാനിക്കേണ്ടത്.\nകേരളത്തില് എന്ന് തുറക്കും\nകേരളത്തില് വിദ്യാഭ്യാസ സ്ഥാപനങ്ങള് എന്ന് തുറക്കുമെന്ന കാര്യത്തില് സംശയമാണ് രക്ഷിതാക്കോളും വിദ്യാര്‍ത്ഥികള് പങ്കുവയ്ക്കുന്നത്. എന്നാല് സംസ്ഥാനത്ത് സ്‌കൂള് തുറക്കുന്നത് അടക്കമുള്ള മാര്‍ഗ നിര്‍ദ്ദേശങ്ങള് സംസ്ഥാന സര്‍ക്കാര് കൂടിയാലോചനയ്ക്ക് ശേഷം മാത്രമേ നടപ്പിലാക്കൂ.\nസംസ്ഥാനത്ത് കൊവിഡ് കേസുകള് ദിവസേന കൂടിവരുന്ന സാഹചര്യത്തില് നിയന്ത്രണങ്ങളില് ഇളവ് അനുവദിക്കുന്നതില് രണ്ട് അഭിപ്രായമാണ് നിലനില്‍ക്കുന്നത്. വിദഗ്ദ സമിതി അടക്കമുള്ളവരുമായി കൂടിയാചോലന നടത്തിയ ശേഷം മാത്രമേ അന്തിമ തീരുമാനം എടുക്കുവെന്ന് സര്‍ക്കാര് വൃത്തങ്ങള് സൂചിപ്പിച്ചു. ഒരാഴ്ച കൂടി കേസുകളുടെ സ്ഥിതി വിലയിരുത്തിയ ശേഷം മാത്രമാണ് അന്തിമ തീരുമാനമെടുക്കുക.\nഅതേസമയം, കേരളത്തിലെ തീയേറ്ററുകള് തുറക്കാന് അനുമതി ലഭിച്ചെങ്കിലും തുറക്കില്ലെന്ന നിലപാടിലാണ് ഫി്‌ലിം ചേംബര്. ലോക്ക് ഡൗണ് കാലത്ത് കേന്ദ്ര-സംസ്ഥാന സര്‍ക്കാരുകളുടെ സഹായം ലഭിക്കാത്തതിലാണ് പ്രതിഷേധം. വിനോദ നികുതി, ജിഎസ്ടി ഇളവ് എന്നിവയാണ് വിവിധ ഫിലിം ചേംബറുകള് സര്‍ക്കാരുകളോട് ആവശ്യപ്പെട്ടത്. എന്നാല് ഒന്നും തന്നെ ലഭിച്ചിരുന്നില്ല.\nസംസ്ഥാനത്തെ സ്കൂളുകൾ ഇന്ന് തുറക്കും: ഒമൈക്രോൺ ജാഗ്രത വേണം; കുട്ടികൾക്കുളള വാക്സിൻ ഇന്ന് മുതൽ\nജന്‍ഡര് ന്യൂട്രല് യൂണിഫോം പെണ്‍കുട്ടികളില് ആത്മവിശ്വാസം വളര്‍ത്തും; സ്‌കൂളിനെ അഭിനന്ദിച്ച് മന്ത്രി\nschool kerala covid19 lock down സ്കൂള് കേരളം കോളേജ്\nUnlock 5: When will the schools and colleges reopen in Kerala, These are the Government Indications


തീവ്രവാദം അതിരുവിടുന്ന ഉറി : Deepika.com Special News\nകോട്ടയത്തെ പത്രപ്രവർത്തകർ ഉറിയിലെ അതിർത്തിഗേറ്റിൽ പിടിച്ചുകൊണ്ടുനിന്ന് പാക്കിസ്‌ഥാനിലെ ഗ്രാമീണരെ കൈവീശിക്കാണിച്ചിട്ട് രണ്ടു വർഷം കഴിഞ്ഞിരിക്കുന്നു. യാത്രക്കാരെന്നനിലയിൽ ആഹ്ലാദവും ആവേശവും അണപൊട്ടിയ നിമിഷങ്ങളായിരുന്നു അത്. അതേ മണ്ണിലാണ് ഇക്കഴിഞ്ഞ ദിവസം 18 ഇന്ത്യൻ പട്ടാളക്കാരുടെ ചോരവീണു കുതിർന്നത്. ഉറിയിൽ മാത്രമല്ല, ഇന്ത്യയും പാക്കിസ്‌ഥാനും അതിർത്തി പങ്കിടുന്ന സമസ്തമേഖലയിലും ഏതുനിമിഷവും സംഭവിക്കാവുന്ന കാര്യം.\nഇനിയൊരിക്കലും ആവർത്തിക്കാനിടയില്ലാത്ത ആ കാഷ്മീർ യാത്രയുടെ സാഹസികതയും അമ്പരപ്പും അനുഭവങ്ങളും ഒരു പാഠപുസ്തകമായിരുന്നു. ആ സംഘയാത്രയിലെ ഏതൊരു പത്രപ്രവർത്തകനും എഴുതാൻ കഴിവുള്ള കാലത്തോളം സൂക്ഷിക്കേണ്ട റഫറൻസ് ഗ്രന്ഥം. കാഷ്മീരിനെക്കുറിച്ച് അക്കാലമത്രയും വായിച്ചതിലേറെ അറിവ് ആ ഒരൊറ്റ യാത്ര സമ്മാനിച്ചു. കാരണം ദാൽ തടാകത്തിലും സുരക്ഷിതമായ ടൂറിസ്റ്റു കേന്ദ്രങ്ങളിലെ മഞ്ഞുമലകളിലെ കളികളിലും ഒതുങ്ങുന്നതായിരുന്നില്ല ആ യാത്ര. സാധാരണ യാത്രക്കാർക്കു പോകാൻ എളുപ്പമല്ലാത്ത തന്ത്രപ്രധാനമേഖലകളിലൂടെയാണ് കടന്നുപോയത്.\nതാഴ്വരയുടെ വേദനകളത്രയും അടക്കിപ്പിടിച്ചാണ് ത്സലം നദി ഇരുരാജ്യങ്ങൾക്കുമിടയിലൂടെ തലതല്ലിയൊഴുകുന്നതെന്ന് നിയന്ത്രണരേഖയുടെ ഓരം ചേർന്നുള്ള യാത്രയിൽ ബോധ്യമാകും. ഉറിയിലെ പട്ടാളക്കാരോടൊപ്പം ഞങ്ങൾ മൂന്നു മണിക്കൂർ ചെലവഴിച്ചു. പട്ടാളക്കാർ അവരുടെ ട്രക്കിന്റെ പിന്നിൽ കയറ്റിയിരുത്തി ക്യാമ്പിലൂടെ കൊണ്ടുനടന്നു. കാന്റീനിൽനിന്നു വില കുറച്ച് സാധനങ്ങൾ വാങ്ങാൻ കൂട്ടുവന്നു. എല്ലാം കഴിഞ്ഞ് ആ പട്ടാളക്കാർ വിളമ്പിതന്ന ചോറും ഉണ്ടിട്ടാണ് ഞങ്ങൾ ശ്രീനഗറിലേക്കു മടങ്ങിയത്. ഇപ്പോഴിതാ ഹിമക്കാറ്റിൽ തണുത്തുറഞ്ഞ ഉറിയിലെ മലഞ്ചെരിവിലുള്ള ആ ക്യാമ്പിൽ ആ സൈനികരുടെ പ്രാണൻ വീണുടഞ്ഞിരിക്കുന്നു. ഉദരത്തിലൊരു കാളൽ.\nഎന്തുകൊണ്ട് ഇങ്ങനെയൊക്കെ സംഭവിക്കുന്നു എന്ന ചോദ്യവുമായി മാധ്യമപ്രവർത്തകരും രാഷ്ട്രീയക്കാരും ഭരണാധികാരികളും സാധാരണക്കാരുമൊക്കെ ചർച്ച ചെയ്യുകയാണ്. വേണം. പരിഹാരമാർഗം കണ്ടെത്താൻ അതാവശ്യമാണ്.\nഇതുപക്ഷേ, യുദ്ധം വേണോ വേണ്ടയോ എന്നുള്ള ചർച്ചയല്ല. ഒരു യാത്രാക്കുറിപ്പാണ്. നമ്മൾ ഈ പറയുന്ന ഉറിയിലെ ചില നേർക്കാഴ്ചകളാണ്. അതിർത്തി കടന്നുള്ള ആക്രമണത്തിനു മുമ്പ് നിർബന്ധമായും അറിഞ്ഞിരിക്കേണ്ട നാട്ടുകാര്യങ്ങൾ. നിയന്ത്രണരേഖയ്ക്ക് അപ്പുറത്തല്ല ഇപ്പുറത്താണ് ശത്രുവെന്നും ഒളിത്താവളങ്ങളിൽ മാത്രമല്ല, കാഷ്മീരിലെ യുവാക്കളുടെ മസ്തിഷ്കത്തിലും അവർ താമസമുറപ്പിച്ചുകഴിഞ്ഞെന്നും അറിയുന്നതാണ് ഒന്നാമത്തെ പാഠം.\nജമ്മു വഴിയടച്ച ദിവസം\n2014 ഫെബ്രുവരിയിലായിരുന്നു ആ യാത്ര. ജമ്മുവിൽനിന്നു ശ്രീനഗറിലേക്കുള്ള യാത്രയിൽതന്നെ കാഷ്മീരിന്റെ സൗന്ദര്യവും മുറിവുകളും കണ്ടു. മഞ്ഞുവീണ് ഏതു നിമിഷവും മൂടിപ്പോകാവുന്ന റോഡാണ് ശ്രീനഗറിലേക്കുള്ളത്. നിർഭാഗ്യവശാൽ ഞങ്ങൾ ജമ്മുവിൽനിന്നു രാവിലെ യാത്രയ്ക്കിറങ്ങിയപ്പോഴേക്കും ശ്രീനഗറിലേക്കുള്ള റോഡ് യാത്ര നിരോധിച്ചിരുന്നു. മഞ്ഞുവീഴ്ച ദിവസങ്ങളോളം തുടരാനിടയുണ്ട്. അടുത്തദിവസവും ഈ സ്‌ഥിതി തുടർന്നേക്കാം. കാത്തിരുന്നിട്ടു കാര്യമില്ല. പട്ടാളക്കാർ വാഹനം തടഞ്ഞെങ്കിലും കേന്ദ്രമന്ത്രിയായിരുന്ന മുല്ലപ്പള്ളി രാമചന്ദ്രൻ ഉൾപ്പെടെയുള്ളവരെ വിളിച്ച് അന്നുതന്നെ സൈനികരുടെ അകമ്പടിയോടെ ശ്രീനഗറിലേക്കു പോകാൻ അനുമതി നേടി. ആ യാത്രയാകട്ടെ മറക്കാനാവാത്തതാകുകയും ചെയ്തു.\nമുന്നിലും പിന്നിലും പട്ടാളത്തിന്റെ അകമ്പടി. നിശ്ചിത ദൂരം കഴിയുമ്പോൾ സൈനികർ അടുത്ത സംഘത്തിനു ഞങ്ങളെ കൈമാറിക്കൊണ്ടിരുന്നു. യാത്ര നിരോധിച്ചിരുന്നതുകൊണ്ട് ആർമിയുടെ ട്രക്കുകളും ചില പ്രാദേശിക യാത്രക്കാരുമല്ലാതെ ആരുമില്ല വഴിയിൽ. ഉദംപൂർ, പാറ്റ്നിടോപ്, റമ്പാൻ, ബനിഹാൾ എന്നിവിടങ്ങൾ കടന്ന് ജവഹർ ടണൽ കടക്കുമ്പോഴേക്കും കാഷ്മീർ താഴ്വരയായി. വിശദീകരിക്കാൻ വാക്കുകളില്ലാത്തത്ര സുന്ദരമായ കാഴ്ചകൾ. അടർന്നുനിലത്തുവീണ വെൺമേഘങ്ങളെപ്പോലെ മലനിരകൾ മഞ്ഞുമൂടിക്കിടന്നു. ഹിമാലയത്തിന്റെ മരവിച്ച താഴ്വരകളിലും പാതയോരങ്ങളിലും നിർവികാരമായ മുഖങ്ങളോടെ കാഷ്മീരികൾ. കിലോമീറ്ററുകളോളം ജനവാസമില്ലാത്ത പ്രദേശങ്ങൾ പിന്നിലേക്ക് ഓടിമറയുകയാണ്. ഇടയ്ക്കെത്തുന്ന ചെറു പട്ടണങ്ങളിൽ മാത്രമാണ് ചായക്കടകൾപോലും ഉള്ളത്. സന്ധ്യയോടെ ബനിഹാളിലെത്തി ഈരണ്ടു ചായയും കുടിച്ചു ചൂടു റൊട്ടിയും തിന്നു ഞങ്ങൾ വാനിലേക്കു കയറിയപ്പോൾ പുറത്തു മഞ്ഞുപെയ്യുകയായിരുന്നു.\n‘ഐ ആം നോട്ട് എ ടെററിസ്റ്റ്’\nതണുത്തു തളർന്ന് കരിമ്പടങ്ങൾക്കുള്ളിൽ കയറിയ യാത്രക്കാരുടെ തലമാത്രം തലേന്നത്തെ പത്രങ്ങളിലെ തലക്കെട്ടുപോലെ പുറത്തുകാണാം. ഇടയ്ക്കു ടെമ്പോ ട്രാവലറിന്റെ ഡ്രൈവർ മുഹമ്മദ് സക്കീർ ഭൂതാവേശിതനെപ്പോലെ ഹിമാലത്തിലെ ദുർഘടമായ ചുരങ്ങളിലൂടെ വണ്ടി പായിച്ചുകൊണ്ടിരുന്നു. ഭയചകിതരായതു യാത്രക്കാർ മാത്രമല്ല, പുറത്ത് അകമ്പടിയായി നീങ്ങിക്കൊണ്ടിരുന്ന സൈനികർകൂടിയാണ്. പലതവണ അവർ സക്കീറിനു താക്കീതു നല്കി. ജമ്മുവിൽനിന്നു പുറപ്പെടുമ്പോൾ ശാന്തനായിരുന്ന ഡ്രൈവർ എന്തുകൊണ്ടാണ് സമനില തെറ്റിയവനെപ്പോലെ പെരുമാറുന്നത്? വാനിന്റെ മുൻസീറ്റിലിരുന്നുകൊണ്ട് ആ ചോദ്യം അയാളോടുതന്നെ ചോദിച്ചു. അപ്പോൾ രാത്രി 11 മണി.\nഅയാൾ പൊട്ടിത്തെറിച്ചു. ‘ഐ ആം നോട്ട് എ ടെററിസ്റ്റ്.’ നടുങ്ങിപ്പോയെങ്കിലും നീ ടെററിസ്റ്റാണെന്ന് ഞങ്ങൾ പറഞ്ഞില്ലല്ലോയെന്ന് ഓർമിപ്പിച്ചപ്പോൾ നിങ്ങൾ എന്നെ അങ്ങനെയാണു കരുതുന്നതെന്നായിരുന്നു മറുപടി. ‘ഞാൻ തീവ്രവാദിയാണെന്നാണ് നിങ്ങൾ കരുതുന്നത്. എന്നെ ശത്രുവായിട്ടാണ് നിങ്ങൾ കരുതുന്നത്. നിങ്ങളുടെ സംസാരവും മുന്നിലും പിന്നിലുമുള്ള പട്ടാളക്കാരെയുമൊക്കെ കണ്ട് എനിക്കൊന്നും മനസിലാകുന്നില്ലെന്നാണോ വിചാരിച്ചത്? നാളെമുതൽ നിങ്ങളുടെ ഡ്രൈവറായി ഞാനുണ്ടാവില്ല.’ ഞങ്ങൾ കേരളത്തിൽനിന്നുള്ള ടൂറിസ്റ്റുകളാണ്, കാഷ്മീരിനെക്കുറിച്ചു വെറുതെ ചർച്ച ചെയ്താണ് എന്നൊന്നും പറഞ്ഞിട്ട് അയാൾ വഴങ്ങിയില്ല. ഉറക്കം വരാതിരുന്നതിനാലും പത്രക്കാരുടെ കൗതുകത്തിലും കാഷ്മീരിനെക്കുറിച്ചുതന്നെയായിരുന്നു ചർച്ചകളത്രയും. തീവ്രവാദി, കാഷ്മീർ, പാക്കിസ്‌ഥാൻ, ആർമി തുടങ്ങിയ വാക്കുകളൊക്കെ മലയാളസംഭാഷണങ്ങളിൽനിന്ന് അയാൾ വേർതിരിച്ചെടുത്തു. കാഷ്മീരിയായ അയാൾ അതോടെ ഒറ്റപ്പെട്ടതായി സങ്കല്പിച്ചു. അതാണു പ്രശ്നം. പക്ഷേ, അയാളുടെ മറുപടി ഒരു തുടക്കം മാത്രമായിരുന്നു. അനന്ത്നാഗ് വഴി ശ്രീനഗറിലെത്തിയപ്പോഴേക്കും പാതിരാത്രിയായിരുന്നു. 300 കിലോമീറ്ററിന്റെ പകൽയാത്ര.\nപിറ്റേന്നു പുലർച്ചെ മുതൽ മടങ്ങുവോളം ഞങ്ങൾ കണ്ടതത്രയും സക്കീർമാരെയായിരുന്നു. ശ്രീനഗറിലാകട്ടെ, ബാരമുള്ളയിലാകട്ടെ, ഉറിയിലാകട്ടെ ഒരാളും സൈനികരെ വിശ്വാസത്തിലെടുക്കുന്നില്ല. കല്ലെറിയാൻ കിട്ടുന്ന അവസരങ്ങളൊന്നും അവർ ഉപേക്ഷിക്കുന്നില്ല. ശ്രീനഗറിലെ പ്രഭാതം തന്നെ അതിന് അടിവരയിടുന്നതായിരുന്നു. ശ്രീനഗറിലെ ഡൗൺ ടൗണിലുള്ള ഹോട്ടൽ സിറ്റി ഗ്രേസിന്റെ കവാടത്തിൽനിന്നു പുറത്തേക്കു നോക്കി. തെരുവിലെങ്ങും പട്ടാളക്കാർ നിരനിരയായി നില്ക്കുന്നു. ഓരോ ഇരുപതു മീറ്ററിലെങ്കിലും തോക്കുമായി നില്ക്കുന്ന ഒരു പട്ടാളക്കാരൻ ഉണ്ടായിരിക്കും.\nശത്രുവിന്റെ മധ്യത്തിലൂടെ നടക്കേണ്ടിവരുന്നവരെപ്പോലെയാണ് ഓരോ കാഷ്മീരി സ്ത്രീയും പുരുഷനും കുഞ്ഞും കടന്നുപോകുന്നത്. അതിലേറെ വിഷമമാണ് സൈനികർക്ക്. തങ്ങളെ വെറുക്കുന്നവർക്കു മധ്യേ അന്യഥാബോധം പേറി തൂണുകൾപോലെ നില്ക്കുന്ന മനുഷ്യർ. ഇവിടെ അല്ലായിരുന്നെങ്കിൽ ഇരുകൂട്ടരും സഹോദരങ്ങളെപ്പോലെ ജീവിക്കേണ്ടവർ.\nവൈകിട്ട് ഏഴുമണിയോടെ ശ്രീനഗറിലെ തെരുവുകൾ വിജനമായിക്കഴിഞ്ഞു. പിന്നെ പുറത്തിറങ്ങരുതെന്നാണ് മുന്നറിയിപ്പ് ലഭിച്ചത്. എന്നിട്ടും ശ്രീനഗറിലെ അഞ്ചുദിവസ ജീവിതത്തിനിടെ ഒരു രാത്രിയിൽ പുറത്തിറങ്ങി നടന്നു. ധൈര്യമുണ്ടായിട്ടല്ല, നിർബന്ധിതമായി മനസിനെ ഒരുക്കി നടന്നതാണ്. കാഷ്മീരിനെ തൊട്ടറിയാൻ സോനാമാർഗിലും പഹൽഗാമിലും ദാൽതടാകത്തിലും ചുറ്റിത്തിരിഞ്ഞാൽ മതിയാവില്ല. അതൊക്കെ വെറും പിക്നിക്. ജീവിതം അതിനുപുറത്താണ്.\nസൗഹൃദത്തിന്റെയും ശത്രുതയുടെയും നോട്ടങ്ങളാണ് ആ രാത്രിയിൽ നേരിടേണ്ടിവന്നത്. ആ രാത്രിയിൽ പരിചയപ്പെട്ട ഗാലിബ് എന്ന അറുപതുകാരൻ ഇരുട്ടിൽ വഴികാട്ടിയായി ഒപ്പം നടന്നു. കാമറയിലെ ചിത്രങ്ങൾ ഡൗൺലോഡ് ചെയ്യാനെത്തിയ കടയിലെ ചെറുപ്പക്കാർ പട്ടാളക്കാരോടൊപ്പമുള്ള ഫോട്ടോകണ്ട് സംശയം നിറഞ്ഞ കണ്ണുകളോടെ ചോദ്യം ചെയ്തതും ഓർക്കുമ്പോൾ വിറയ്ക്കുന്നു. ഇന്ത്യൻ സൈനികരോടുള്ള അവരുടെ രോഷം അണപൊട്ടാൻ ചെറിയ കാരണം മതിയെന്നു ഇത്തരം നിരവധി അനുഭവങ്ങളിലൂടെ മനസിലാക്കി. ഇരുട്ടും ഭയവും ഒരുപോലെ തോളിലിരുന്ന ആ രാത്രിയിൽ ഹോട്ടലിലേക്കുള്ള പ്രധാന പാതയിലെത്തുവോളം ഗാലിബ് ദൈവദുതനായി ഒപ്പം നടന്നു. ഈ യാത്രക്കാരൻ കൂടെ കൂടിയില്ലായിരുന്നെങ്കിൽ ഒന്നര മണിക്കൂർ മുമ്പ് അയാൾക്കു വീട്ടിലെത്താമായിരുന്നു.\nഞങ്ങൾ സംസാരിച്ച കാഷ്മീരികളെല്ലാം സൈനികരോടുള്ള അവരുടെ വെറുപ്പ് മറച്ചുവച്ചില്ല. കേന്ദ്രസർക്കാർ അവരെ അടിച്ചമർത്തുകയാണെന്നും കാഷ്മീർ സ്വന്തമായി തന്ന് തങ്ങളെ ജീവിക്കാൻ അനുവദിക്കണമെന്നും അവർ പറഞ്ഞുകൊണ്ടേയിരുന്നു. അത്തരം വാദങ്ങൾ ആവർത്തിച്ചുകേട്ടുകൊണ്ടിരിക്കുന്നതിനിടെയാണ് ശ്രീനഗറിലെ ഹോട്ടൽ സിറ്റി ഗ്രേസിന്റെ കവാടത്തിൽ അതിരാവിലെ ഒരു ടൂറിസ്റ്റ് ബസ് വന്നുനിന്നത്. മാധ്യമപ്രവർത്തകരെ ഉറിയിലേക്കു കൊണ്ടുപോകുന്നതിന് എത്തിയതാണ്. പ്രതിരോധമന്ത്രി എ.കെ. ആന്റണിയുടെ നിർദേശപ്രകാരം എത്തിയ ബസിൽ സിവിലിയൻ വേഷത്തിൽ ആയുധധാരികളായ പട്ടാളക്കാർ മുൻ സീറ്റുകളിൽ ഇരിപ്പുറപ്പിച്ചു.\nഎല്ലാവരും കയറിക്കഴിഞ്ഞ ഉടൻ ഉന്നത സൈനിക ഉദ്യോഗസ്‌ഥൻ എഴുന്നേറ്റുനിന്ന് അതിർത്തിയിലേക്കുള്ള യാത്രയിൽ പാലിക്കേണ്ട കാര്യങ്ങൾ ഇംഗ്ലീഷിലും ഹിന്ദിയിലും പറഞ്ഞു. ശ്രീനഗറിൽനിന്ന് ഉറിയിലേക്കും അവിടെനിന്നു നിയന്ത്രണരേഖയിലേക്കുമുള്ള യാത്ര 105 കിലോമീറ്റർ ഉണ്ട്. യാത്രയിലൊരിടത്തും വാഹനം നിർത്തുന്നതല്ല. ഒത്തിരി ശബ്ദം വയ്ക്കുകയോ വഴിയിൽ കാണുന്നവരെ പ്രകോപിതരാക്കുകയോ ചെയ്യരുത്. ബസ് നിർത്തിയിടേണ്ടിവന്നാൽപോലും പുറത്തുള്ളവരുമായി സംസാരംപോലും പാടില്ല. മൂത്രമൊഴിക്കാൻപോലും ബസ് നിർത്തില്ലായെന്ന് അദ്ദേഹം എടുത്തുപറഞ്ഞതോടെ ബസിനുള്ളിൽ നിശബ്ദത പരന്നു. അടുത്ത നിമിഷം ബസ് ശ്രീനഗർവിട്ടു. ഇരുവശത്തും കൈകൂപ്പി നില്ക്കുന്ന പോപ്ലാർ മരങ്ങൾക്കിടയിലൂടെ ബസ് അതിവേഗം നീങ്ങി. (തുടരും)


unni mukundan | എനിക്ക് ഇതൊക്കെ ശീലം; 22-24 വയസ്സിൽ പെൺമക്കളെ കല്യാണം കഴിപ്പിച്ചുവിടുകയാണ് നമ്മുടെ നാട്ടുനടപ്പ്; അതു കഴിഞ്ഞാൽപ്പിന്നെ വീട്ടുകാരുടെ ഉള്ളിൽ തീയാണ്; അതുകൊണ്ട് ആ പെൺകുട്ടിയെ അവരുടെ പാട്ടിന് വിട്ടേയ്ക്കു; നല്ല അഭിപ്രായം പറഞ്ഞതിന് അവരെ ശിക്ഷിക്കണോ? ഗോസിപ്പിൽ ഒരു ശതമാനം പോലും വാസ്തവമില്ല; അഞ്ചുവർഷമെങ്കിലും കഴിഞ്ഞ് വിവാഹം മതിയെന്നാണ് ഇപ്പോഴത്തെ തീരുമാനം; 'സ്വാസികയുമായുള്ള പ്രണയത്തിൽ' മറുനാടനോട് ഉണ്ണി മുകുന്ദൻ മനസ്സ് തുറക്കുമ്പോൾ - MarunadanMalayalee.com\nMarch 18, 202009:25 AM IST Permalink\nകൊച്ചി: എനിക്ക് ഇതൊക്കെ ശീലമായി. ആ പെൺകുട്ടിയുടെ കാര്യമോർക്കുമ്പോഴാണ് വിഷമം. 22-24 വയസ്സിൽ പെൺമക്കളെ കല്യാണം കഴിപ്പിച്ചുവിടുകയാണ് നമ്മുടെ നാട്ടുനടപ്പ്. അതു കഴിഞ്ഞാൽപ്പിന്നെ വീട്ടുകാരുടെ ഉള്ളിൽ തീയാണ്. വിവാഹാലോചന നടക്കുമ്പോൾ ഇതിൽ കൂടുതൽ പ്രായമുള്ള പെൺകുട്ടികളോട് ചെറുക്കൻ വീട്ടുകാർക്ക് അത്ര പിടുത്തമല്ല. അപ്പോൾ ഒരു പെൺകുട്ടി ഇങ്ങിനെയുള്ള ഗോസിപ്പികളിൽ കുടുങ്ങിയാലുള്ള അവസ്ഥ ചിന്തിയാക്കാവുന്നതല്ലെ ഉള്ളു. അതുകൊണ്ട് ആ പെൺകുട്ടിയെ അവരുടെ പാട്ടിന് വിട്ടേയ്ക്കു. ഒരു നല്ല അഭിപ്രായം പറഞ്ഞതിന് അവരെ ഇങ്ങിനെ ശിക്ഷിക്കണോ...-നടി സ്വാസികയെയും തന്നെയും ചേർത്ത് പുറത്തുവന്നിട്ടുള്ള വാർത്തകളോട് നടൻ ഉണ്ണിമുകുന്ദന്റെ പ്രതികരണം ഇങ്ങിനെ.\nഇരുവരും വിവാഹിതരാവാൻ പോകുന്നു എന്ന തരത്തിൽ സാമൂഹിക മാധ്യമങ്ങളിൽ കഴിഞ്ഞ ദിവസം പ്രത്യക്ഷപ്പെട്ട വാർത്തകളെക്കുറിച്ച് ചോദിച്ചപ്പോഴായിരുന്നു മലയാളത്തിന്റെ മസിൽമാൻ ഇത്തരത്തിൽ പ്രതികരിച്ചത്. ഒഡീഷ എന്ന ചിത്ത്രിൽ ഒന്നിച്ചഭിനയിച്ചിട്ടുണ്ട് എന്നത് ശരി തന്നെ. അതിപ്പോൾ ഏതാണ്ട് 6-7 കൊല്ലമായെന്നാണ് തോന്നുന്നത്. മാമാങ്കത്തിൽ എന്റെ അഭിനയത്തെക്കുറിച്ച് ആ പെൺകുട്ടി സാമൂഹിക മാധ്യത്തിൽ നല്ല അഭിപ്രായം പങ്കുവച്ചിരുന്നു. ഇതിന് താങ്ക്യു എന്ന് ഞാൻ മറുപിടിയും നൽകിയിരുന്നു. ഇതിന്റെ ചുവടുപിടിച്ചാണ് ഇപ്പോൾ ഞങ്ങൾ വിവാഹിതരാവാൻ പോകുന്നു എന്നും മറ്റും പ്രചാരണം നടന്നുവരുന്നത്.\nഇതിൽ ഒരു ശതമാനം പോലും വാസ്തവമില്ല. ഞാൻ വിവാഹത്തെക്കുറിച്ച് ആലോചിച്ച് തുടങ്ങിയിട്ടുപോലുമില്ല. അഞ്ചുവർഷമെങ്കിലും കഴിഞ്ഞ് വിവാഹം മതിയെന്നാണ് ഇപ്പോഴത്തെ തീരുമാനം. ഇതിനുള്ളിൽ ചിലകാര്യങ്ങൾ ചെയ്ത് തീർക്കാനുണ്ട്. അച്ഛനും അടുത്ത ബന്ധക്കളും ഇവരുടെ കുട്ടികളുമെല്ലാം സാമൂഹിക മാധ്യമങ്ങളിലെ പ്രചാരണം കണ്ടിട്ടുണ്ടെന്നാണ് കരുതുന്നത്. നേരത്തെ ഇത്തരത്തിലുള്ള ഗോസിപ്പുകൾ ഇവരെ ചെറുതായിട്ടാണെങ്കതിലും വേദനിപ്പിച്ചിരുന്നു. ഇപ്പോൾ ഈ പ്രശ്നമില്ല. സിനിമയിൽ ഇതൊക്കെ സർവ്വസാധാരണമാണെന്ന് അവർ തിരിച്ചറിഞ്ഞിട്ടുണ്ട്. ഇതെക്കുറിച്ചൊക്കെ നല്ലവണ്ണം മനസ്സിലാക്കുന്ന പെൺകുട്ടിയെ മാത്രമെ വിവാഹം കഴിക്കാവു എന്നുവരെ വീട്ടുകാർ പറഞ്ഞിട്ടുണ്ട്. ഈ സപ്പോർട്ട് വലിയൊരളവിൽ ആശ്വാസമാണ്.\nകൊറോണ എത്തിയതുമൂലം സിനിമ ചിത്രീകരകണമില്ല. മേപ്പടിയാൻ ആണ് ഇനി ചെയ്യുന്ന ചിത്രം. ഇതിന്റെ ചിത്രികരണത്തിനുള്ള നീക്കങ്ങൾ പുരോഗമിക്കവെയാണ് രോഗം വ്യാപിക്കുന്നതായും രോഗവ്യാപനം തടയാൻ സർക്കാർ നിയന്ത്രണങ്ങൾ ഏർപ്പെടുത്തിയതായും മറ്റുമുള്ള വിവരങ്ങൾ പുറത്തുവരുന്നത്. ഇതോടെ സിനിമ മേഖല നിശ്ചലമായിട്ടുണ്ട്. ഇപ്പോൾ ഒറ്റപ്പാലത്തെ വീട്ടിലുണ്ട്. വീട്ടിൽ കുറച്ച് ഫർണ്ണിച്ചർ ജോലികളും പെയിന്റിംഗുമെല്ലാം തീർക്കാനുണ്ട്. ഇത് പണിക്കാരെ വിളിച്ചുകൊണ്ടുവന്ന് ചെയ്യിക്കുകയാണ്. സമയം കിട്ടുമ്പോൾ വീടിനടുത്തെ ഭാരതപ്പുഴയുടെ മണൽത്തട്ടിലൂടെ കുറച്ചു നടത്തം. അൽപ്പം വിശ്രമം. ഇവിടെ എല്ലാം പതിവുപോലെ.. ഗോസിപ്പുകളെല്ലാം അതിന്റെ വഴിക്ക് നടക്കട്ടെ ..അത്ര തന്നെ-ഉണ്ണി മുകുന്ദൻ വ്യക്തമാക്കി.\nഗോസിപ്പിനെ കുറിച്ച് സ്വാസികയ്ക്ക് പറയാനുള്ളത്\nഉണ്ണി മുകുന്ദനുമായി പ്രണയത്തിലാണ് എന്ന രീതിയിൽ പ്രചരിച്ച വാർത്തകളോടു പ്രതികരിച്ച് നടി സ്വാസിക വിജയും രഗത്ത് വന്നിരുന്നു. ഉണ്ണി മുകുന്ദനെ അഭിനന്ദിച്ച് പങ്കുവച്ച ഒരു കുറിപ്പിൽ നിന്നാണ് ഇത്തരമൊരു വാർത്ത പ്രചരിച്ചതെന്നും അതു സത്യമല്ലെന്നും താരം വ്യക്തമാക്കി. മഴവിൽ മനോരമയിലെ ഹിറ്റ് റിയാലിറ്റി ഷോയായ 'ഒന്നും ഒന്നും മൂന്നി'ലായിരുന്നു സ്വാസിക മനസ്സു തുറന്നത്.\nഏതു താരവുമായി ഗോസിപ്പ് കേൾക്കുന്നതാണ് ഇഷ്ടമെന്നായിരുന്നു അവതാരകയായ റിമി ടോമിയുടെ ചോദ്യം. ടൊവീനോ എന്നായിരുന്നു സ്വാസികയുടെ മറുപടി. ഇതിനു പിന്നാലെ 'സ്വാസിക ഇനി ഉണ്ണി മുകുന്ദനു സ്വന്തം' എന്ന രീതിയിൽ വാർത്തകൾ കണ്ടിരുന്നുവെന്നും അതു സത്യമാണോ എന്നും റിമി ചോദിച്ചു. ആ വാർത്തകൾ തെറ്റാണെന്നും മാമാങ്കത്തിലെ ഉണ്ണിയുടെ പ്രകടനം കണ്ടതിനുശേഷം അദ്ദേഹത്തെ അഭിനന്ദിച്ചു പങ്കുവച്ച കുറിപ്പാണ് ഇത്തരമൊരു വാർത്തയ്ക്കു കാരണമായതെന്നും സ്വാസിക പറഞ്ഞു. അദ്ദേഹത്തിന്റെ കഥാപാത്രങ്ങളോടും കഠിനപ്രയത്‌നം ചെയ്യുന്ന ശൈലിയോടും തോന്നിയ ഇഷ്ടം പ്രകടിപ്പിക്കാൻ ''Fell in love with him once again.., Crush Forever'' എന്നു പോസ്റ്റിന്റെ അവസാനം കുറിച്ചിരുന്നു. ഇതിൽ നിന്നാണ് എല്ലാം പ്രചരിച്ചതെന്നും സ്വാസിക വ്യക്തമാക്കി.\n''സ്വാസിക ഇനി ഉണ്ണിമുകുന്ദന് സ്വന്തം എന്നു കണ്ടപ്പോൾ പെട്ടെന്ന് എന്താ ഇങ്ങനെ സംഭവിച്ചതെന്ന് അറിയാൻ വേണ്ടി തുറന്നു നോക്കി. ഉണ്ണിയുടെ മാമാങ്കം സിനിമ കണ്ടിട്ട് ഫേസ്‌ബുക്കിൽ ഞാൻ സാധാരണ രീതിയിൽ ഒരു പോസ്റ്റിട്ടു. ഞങ്ങൾ മുൻപ് 'ഒഡീഷ' എന്ന ഒരു സിനിമയിൽ ഒരുമിച്ച് അഭിനയിച്ചിരുന്നു. അന്നു മുതൽ ഞങ്ങൾ നല്ല സുഹൃത്തുക്കളാണ്. ഉണ്ണിയുടെ നല്ലൊരു കഥാപാത്രം കണ്ടപ്പോൾ എനിക്ക് വാചാലയാകാൻ തോന്നി. ഉണ്ണിയുടെ കഠിനപ്രയത്‌നത്തിന് നല്ലൊരു ഫലം കിട്ടി, വളരെ സന്തോഷമുണ്ട് എന്നിങ്ങനെയുള്ള ഒരു പോസ്റ്റ് ആയിരുന്നു അത്.\n'Fell in love' എന്നും അതിനൊപ്പം കുറിച്ചിരുന്നു. ആ കഥാപാത്രത്തോടു തോന്നിയ സ്‌നേഹമാണ് ഉദ്ദേശിച്ചത്. ഉണ്ണി അതിനൊരു മറുപടി പോസ്റ്റ് ഫേസ്‌ബുക്കിലിട്ടിരുന്നു. ഇതാണ് അങ്ങനെയാരു വാർത്തയായത്.''\nതനിക്കും സൈബർ ബുള്ളിയിങ് നേരിടേണ്ടി വന്നിട്ടുണ്ടെന്ന് വ്യക്തമാക്കി നടി സ്വാസിക


04 December, 2017 11:13:40 AM\nചെന്നൈ: ഏഴു വയസുകാരിയെ പീഡിപ്പിച്ച് കൊന്ന കേസില് ജാമ്യത്തിലിറങ്ങിയ ഐ.ടി ജീവനക്കാരന് അമ്മയെ കൊലപ്പെടുത്തി 25 പവനുമായി കടന്നുകളഞ്ഞു. 23 കാരനായ എസ്.ദഷ്വന്ത് ആണ് 45 കാരിയായ അമ്മ സരളയെ കൊലപ്പെടുത്തിയശേഷം കടന്നുകളഞ്ഞത്.\nസരളയെ ഫോണില് വിളിച്ചിട്ട് കിട്ടാതെ വന്നതോടെ ഭര്‍ത്താവ് ശേഖര് മകനെ വിളിച്ചു അമ്മ എവിടെയെന്ന് തിരക്കി. എന്നാല് താന് വീടിനു പുറത്താണെന്ന് പറഞ്ഞ് അച്ഛന്‍റെ ഫോണ് കോള് കൊലപാതകിയായ മകന് കട്ട് ചെയ്തു. മകന് സ്വന്തം അമ്മയോട് അരുംക്രൂരത കാട്ടിയെന്ന് അറിയാതെ ശേഖര് വീണ്ടും മകന്‍റെ ഫോണിലേയ്ക്ക് വിളിച്ചു. തുടര്‍ന്ന് ഫോണ് ഓഫ് ചെയ്തിരിക്കുന്ന എന്ന സന്ദേശമാണ് ലഭിച്ചത്.\nതുടര്‍ന്ന് ബന്ധുക്കള് വീട്ടിലെത്തി നോക്കിയപ്പോള് സരളയെ മരിച്ച നിലയില് കണ്ടെത്തുകയായിരുന്നു. ശേഖറിന്‍റെ പരാതിയെ തുടര്‍ന്ന് പോലീസ് നടത്തിയ അന്വേഷണത്തിലാണ് സരളയുടെ ആഭരണങ്ങള് സേലൂരിലുള്ള മണികണ്ഠന് എന്നയാളെ ഏല്‍പ്പിച്ചിരിക്കുന്നതായി ബോധ്യപ്പെട്ടത്. കൊലപാതകം നടത്തിയതിനു ശേഷമാണ് ഇയാള് ആഭരണങ്ങള് മണികണ്ഠനെ ഏല്‍പ്പിച്ചതെന്നും പോലീസ് കണ്ടെത്തി.\nജാമ്യത്തിലിറങ്ങിയതിനു പിന്നാലെ പണം ആവശ്യപ്പെട്ട് സരളയുമായി ദഷ്വന്ത് പതിവായി വഴക്കായിരുന്നുവെന്നാണ് വിവരം. സരള ധരിച്ചതും, അലമാരയില് സൂക്ഷിച്ചതുമായ ആഭരണങ്ങള് എല്ലാം ഇയാള് കൈകലാക്കിയിരുന്നു. കഴിഞ്ഞ ഫെബ്രുവരിയിലാണ് ഏഴുവയസുകാരിയായ ഹാസിനിയെ പീഡിപ്പിച്ച് കൊലപ്പെടുത്തിയ കേസില് ഇയാള് അറസ്റ്റിലായത്. സെപ്റ്റംബറില് ഇയാള് ജാമ്യത്തിലിറങ്ങുകയായിരുന്നു.\nജാമ്യത്തിലിറങ്ങിയതിനു ശേഷം ദഷ്വന്ത് തന്നെയും കുടുംബത്തേയും ഭീഷണിപ്പെടുത്തിയതായി ഹാസിനിയുടെ അച്ഛന് പോലീസില് പരാതി നല്‍കിയിരുന്നു. സരളയുടെ കൊലപാതകത്തിനു പിന്നാലെ ഹാസനിയുടെ കുടുംബത്തിനും പോലീസ് സംരക്ഷണം ഏര്‍പ്പെടുത്തിയിരിക്കുകയാണ്.


നിരൂപണം: അടി കപ്യാരെ കൂട്ടച്ചിരി | Adi Kapyare Kootamani Movie Review - Malayalam Filmibeat\n» നിരൂപണം: അടി കപ്യാരെ കൂട്ടച്ചിരി\nനിരൂപണം: അടി കപ്യാരെ കൂട്ടച്ചിരി\nUpdated: Saturday, December 26, 2015, 16:15 [IST]\nപ്രേക്ഷകരെ ചിരിപ്പിക്കാന് വേണ്ടി മാത്രം തിയേറ്ററില് എത്തിയ ചിത്രമാണോ എന്ന് ചിന്തിക്കുന്നതില് തെറ്റില്ല. ഈ ക്രിസ്തുമസിന് ചിരിയുടെ മാലപടക്കം പൊട്ടിച്ചു ജോണ് വര്‍ഗീസിന്റെ അടി കപ്യാരെ കൂട്ടമണി എന്ന് നിസംശയം പറയാം. പുതുമുഖ സംവിധായന്റെ യാതൊരു കുറവുകളും ആദ്യ ചിത്രത്തില് തലപൊക്കിയില്ല എന്നതിന് ജോണ് വര്‍ഗീസിന് ഒരു ബിഗ് സല്യൂട്ട്. പിന്നെ ചിരിയുടെ രാജാക്കന്മാരായ അജു വര്‍ഗീസ്, നീരജ് മാധവ്, ധ്യാന് ശ്രീനിവാസ് എന്നിവര് കൂടി സ്‌ക്രീനില് എത്തിയപ്പോള് ഒരു യൂത്തന് ചിരിയ്ക്ക് സ്‌കോപുകള് ഏറെയായി.\nചിത്രത്തില് നായികാ കഥാപാത്രത്തെ അവതരിപ്പിക്കുന്ന നമിത പ്രമോദ് ആണ് സിനിമയുടെ ഗതി തിരിച്ചു വിടുന്നത്. ക്യാമ്പസിന്റെ നാഢീവ്യൂഹമായ ഹോസ്റ്റല് ജീവിതമാണ് ചിത്രത്തിന്റെ പശ്ചാതലം. മെന്‍സ് ഹോസ്റ്റലില് എത്തിപ്പെടുന്ന പെണ്‍കുട്ടി, അവളെ ആരും അറിയാതെ പുറത്തു കടത്താന് ശ്രമിക്കുന്ന ചെറുപ്പക്കാര്. ഇതൊക്കെയാണ് സിനിമയെ ഒന്നടങ്കം ചിരിയില് ആഴ്ത്തുന്നത്. ഹോസ്റ്റല് പ്രിന്‍സിപാളിന്റെ വേഷത്തില് എത്തുന്ന മുകേഷ് വേഷം രസകരമായി കൈകാര്യം ചെയ്തു. പ്രായത്തിന്റെ കുറുമ്പും കുസൃതികളും നിറഞ്ഞ കൗമാരത്തെ ചിട്ടയോടെ വാര്‍ത്തെടുക്കാന് ശ്രമിക്കുന്ന പ്രിന്‍സിപ്പല് ആണ് മുകേഷ്.\nഅതു വരെ എല്ലാം സാധാരണ ഗതിയില് പോയ്‌കൊണ്ടിരുന്ന കഥയ്ക്ക് ട്വിസ്റ്റ് വരുന്നത് നമിതയുടെ രംഗ പ്രവേശനത്തോടെയാണ്. പിന്നീട് എല്ലാം വിപരീത ദിശയില് തിരിയുന്നു. കഥാമൂല്യം കൊണ്ട് നിറഞ്ഞ ചിത്രം എന്ന് പറയാന് സാധിക്കില്ലെങ്കിലും നല്ലൊരു ക്രിസ്തുമസ് ചിത്രമാണെന്ന് ഉറപ്പിച്ച് പറയാം. ടെന്‍ഷന്‍നെല്ലാം മറന്ന് ഒരു ഹോളിഡേ മൂഡില് എത്തിക്കും എന്നതിന് സംശയമില്ല. ചിത്രത്തിന്റെ രണ്ടാം ഭാഗത്ത് കൊണ്ടു വരുന്ന തകര്‍പ്പന് ട്വിസ്റ്റുകള് അറിയുന്നതിന് ചിത്രം കാണുക തന്നെ വേണം. ചിത്രത്തിലെ ഗാനങ്ങളും ഛായഗ്രഹണവും പ്രശംസനീയം തന്നെയാണ്.\nപ്രേക്ഷകരെ ചിരിപ്പിച്ച് കൊണ്ട് സനിമാ ലോകത്തേക്ക് കടന്നു വരാന് സാധിച്ചത് ജോണ് വര്‍ഗീസിന് ലഭിച്ച ഭാഗ്യം തന്നെയാണ്. ആദ്യ ചിത്രത്തിന് നല്ല പ്രതികരണമാണ് പ്രേക്ഷകരില് നിന്നും ലഭിച്ചത്. ഇതൊരു തുടക്കം മാത്രമാകട്ടെ എന്ന് ആശംസികാം.\nചിത്രത്തില് കാണികളെ പിടിച്ചിരുത്തുന്ന പ്രകടനമായിരുന്നു അജു വര്‍ഗീസിന്റെ. വലിയൊരു പങ്കാണ് ഈ കൂട്ടച്ചിരിയില് അജുവിനുള്ളത്.\nഅജു വര്‍ഗീസിന്റെയും ധ്യാന് ശ്രീനിവാസിന്റെയും കെമിസ്ട്രി എടുത്തു പറയേണ്ട ഒന്നാണ്. ചിരിയുടെ കെമിസ്ട്രി എന്ന് പറഞ്ഞാല് ഇതാണ്.\nചിത്രത്തില് നായികാ കഥാപാത്രത്തെ അവതരിപ്പിച്ചത് നമിതയായിരുന്നു.\nഷാന് റഹാമാന്റെ സംവിധാനത്തിലാണ് ചിത്രത്തിന്റെ ഗാനങ്ങള് പുറത്തിറങ്ങിയത്.\nആദ്യാമായാണ് മുകേഷ് പള്ളീലച്ചന്റെ വേഷത്തില് എത്തുന്നത്.\nനീരജ് മാധവ്, വിനീത് മോഹന് എന്നിവരാണ് മറ്റു പ്രധാന കഥാപാത്രങ്ങള്.\nഅജയ് ഡേവിഡ് കച്ചപ്പിള്ളിയാണ് ചിത്രത്തിന്റെ ഛായാഗ്രഹണം നിര്‍വ്വഹിച്ചത്.\nപക്ക എന്റര്‍ടൈനര് മാത്രമാണ് ചിത്രം. അഞ്ചില് രണ്ടര മാര്‍ക്ക് നല്‍കാം ഇനി ചിരിയ്ക്ക്\nRead more about: malayalam film news malayalam movie adi kapyare koottamani namitha pramod aju varghese director review മലയാളം സിനിമ നമിത അടി കപ്യാരെ കൂട്ടമണി സംവിധായകന് നിരൂപണം അജു വര്‍ഗീസ്\nAdi Kapyare Kootamani story revolves aroundaboy’s hostel. The boys are romantic and mischievous like other boys of their age. But the hostel hasavery strict Principal (Father) who makes sure that the boys maintain discipline when they are at the hostel. But again which boy’s hostel members do not break the rule? Bruno played by Aju Varghese is the most mischievous among all his mates.


Brutal murder of Agelica | ഗർഭിണിയായ ഉറ്റ കൂട്ടുകാരിയെ കൊലപ്പെടുത്തി വയറു കീറി ഗർഭസ്ഥശിശുവിനെ കവർന്ന യുവതിക്ക് 40 വർഷം തടവ് - Malayalivartha.com Widgets Magazine\nഗർഭിണിയായ ഉറ്റ കൂട്ടുകാരിയെ കൊലപ്പെടുത്തി വയറു കീറി ഗർഭസ്ഥശിശുവിനെ കവർന്ന യുവതിക്ക് 40 വർഷം തടവ്\n18 NOVEMBER 2017 04:58 AM IST\nന്യുയോർക്ക് ∙ ബാല്യകാല സുഹൃത്തായിരുന്ന യുവതിയെ കഴുത്തറുത്ത് കൊലപ്പെടുത്തി ഉദരത്തിൽ വളർന്നിരുന്ന കുഞ്ഞിനെ പുറത്തെടുത്ത യുവതിയെ 40 വർഷത്തെ തടവിന് കോടതി വിധിച്ചു.\nനവംബർ 2015 ലായിരുന്ന സംഭവം.ആഷ്‌ലി വേഡ് (24) എന്ന യുവതി വിവാഹ ചടങ്ങിൽ പങ്കെടുക്കുവാൻ പോകുന്ന വഴിയിൽ സുഹൃത്തായ ഏജലിക്കായുടെ വീട്ടിൽ കയറി. ഏജലിക്കാ എട്ടുമാസം ഗർഭിണിയായിരുന്നു.\nഒരു സർജന്റെ കൃത്യതയോടെ വയര് പിളർന്നു കൂട്ടിയെ പുറത്തെടുക്കുമ്പോൾ വേഡിന്റെ കൈ വിറച്ചില്ല. ഒടുവിൽ വേഡിന്റെ ബോയ്‌ഫ്രണ്ട് എയ്ഞ്ചൽ പ്രൈലൗ തന്റെ കാമുകി ചോരയൊലിപ്പിക്കുന്ന കുട്ടിയുമായി നടക്കുന്നത് കണ്ടു പോലീസിനെ വിളിച്ചു. പോലീസെത്തിയപ്പോൾ റൂമിലും സ്റൈർകേസിനടിയിലും ചോര തളം കെട്ടി കിടക്കുന്നതു കണ്ടു.ടോയ്‌ലറ്റിലേക്കുള്ള വഴിയിൽ കത്തിയും പ്ലാസെന്റയും, അതിനപ്പുറം ചോരയിൽ കുളിച്ചു ഏജലിക്കായുടെ ശരീരം.\nയാതൊരു പ്രകോപനവുമില്ലാതെ വേഡ് ഏജലിക്കായുടെ കഴുത്തറുത്തു. തുടർന്ന് ഉദരത്തിൽ വളർന്നിരുന്ന കുട്ടിയെ സുരക്ഷിതമായി പുറത്തെടുത്തു. കുട്ടിയെ പിന്നീട് അടിയന്തിര ശൂശ്രൂഷകൾ നൽകി രക്ഷിച്ചു. മാനസിക രോഗത്തിനു അടിമയായിരുന്ന ആഷ്‌ലി വേഡന്ന അറ്റോർണിയുടെ വാദം കോടതി അംഗീകരിച്ചില്ല.


food poison | ഭക്ഷ്യവിഷബാധയെ തുടര്‍ന്ന് മത്സ്യത്തൊഴിലാളിക്ക് ദാരുണാന്ത്യം; മൂന്നുപേര് ഗുരുതരാവസ്ഥയില് ആശുപത്രിയില് - Malayalivartha.com Widgets Magazine\nഭക്ഷ്യവിഷബാധയെ തുടര്‍ന്ന് മത്സ്യത്തൊഴിലാളിക്ക് ദാരുണാന്ത്യം; മൂന്നുപേര് ഗുരുതരാവസ്ഥയില് ആശുപത്രിയില്\n11 NOVEMBER 2019 07:16 PM IST\nഭക്ഷ്യവിഷബാധയെ തുടര്‍ന്ന് മത്സ്യത്തൊഴിലാളി മരിച്ചു. മൂന്നുപേര് ഗുരുതരാവസ്ഥയില് ആശുപത്രിയില് ചികിത്സയിലാണ്. മത്സ്യബന്ധനത്തിന് ശേഷം മടങ്ങിവരുമ്പോഴാണ് തോഴിളികള്‍ക്ക് അസ്വസ്ഥത അനുഭവപ്പെട്ടത്. ചാര്‍ളിയുടെ നില വിഷളായതിനെ തുടര്‍ന്ന് മരിക്കുകയായിരുന്നു.\nസബേ, ആരോഗ്, ദീപക് എന്നിവരാണ് കാസര്‍ഗോഡ് ജനറല് ആശുപത്രിയില് ചികിത്സയിലുള്ളത്. ഇവരെ വിദഗ്ധ ചികിത്സയ്ക്കായി മംഗലാപുരത്തേക്ക് മാറ്റുന്ന കാര്യവും ഡോക്ടര്‍മാര് ആലോചിക്കുന്നുണ്ട്. ബോട്ടില് ഉണ്ടായിരുന്ന മറ്റ് ഏഴുപേര്‍ക്ക് കാര്യമായ ആരോഗ്യപ്രശ്‌നങ്ങളില്ലെന്നാണ് വിവരം.\nമുംബൈ ടാറ്റാ മെമ്മോറിയല് ഹോസ്പിറ്റലില് ഒഴിവുകള് (5 minutes ago)\nകരിപ്പൂർ വിമാന ദുരന്തം: അപകടം സംബന്ധിച്ചുള്ള അന്വേഷണത്തിനായി പൊലീസ് ടീം രൂപീകരിച്ചു (6 minutes ago)\nരാജ്യത്ത് ആയുധങ്ങളുടെ ഇറക്കുമതി നിരോധിച്ചു; നിരോധിച്ചത് 101 ഇനത്തിലുള്ള ആയുധങ്ങള്; പ്രതിരോധ മേഖലയിലെ ആത്മനിര്‍ഭര് ഭാരത്; സുപ്രധാന തീരുമാനം ഇങ്ങനെ (12 minutes ago)\nവിജയവാഡയിലെ കൊവിഡ് കെയർ സെന്‍ററിലുണ്ടായ തീപിടുത്തം: മരിച്ചവരുടെ എണ്ണം11 ആയി; നിരവധി പേ‍ർ ചികിത്സയിൽ (12 minutes ago)\nഇടവേളകളില്ലാത്ത 'ഇരുത്തം' ക്യാൻസറിലെത്തിക്കുന്നു (18 minutes ago)\nവാഴക്കുളം പോലീസ് സ്റ്റേറ്റിനിലെ പൊലീസുകാരന് കോവിഡ് സ്ഥിരീകരിച്ചു; മറ്റ് സഹപ്രവർത്തകർ ക്വാറന്റൈനിൽ; സ്റ്റേഷനിലേക്ക് പൊതുജനങ്ങൾക്ക് പ്രവേശനമില്ലെന്ന് അധികൃതർ (34 minutes ago)\nമലപ്പുറത്ത് കോവിഡ് മരണം... (35 minutes ago)\nപ്രവാസികളുടെ ആ ആവശ്യത്തിൽ രണ്ടു മാസത്തിനകം തീരുമാനമെടുക്കണം; നിർദേശം നൽകി കേരള ഹൈക്കോടതി, കേരള സംസ്ഥാന സർക്കാറിന്റെ കീഴിൽ പ്രവർത്തിക്കുന്ന പ്രവാസി വെൽഫെയർ ബോർഡിനാണ് നിർദ്ദേശം (38 minutes ago)\nകാത്തിരിപ്പുകൾ പിന്നിട്ട് അവൾ പിറന്നു; ആ അപകടം അവളെ കൊണ്ടുപോയി, വിമാനത്താവളത്തിൽ യാത്രയാകുമ്പോൾ അച്ഛൻ അറിഞ്ഞില്ല അത് അവസാനത്തെ കാഴ്ചയാകുമെന്ന്, പ്രവാസികളുടെ വിയോഗം വേദനയാകുന്നു (43 minutes ago)\nഏഴ് വര്‍ഷേേത്താളമായി അവർ ഒരുമിച്ച് ഫ്‌ളാറ്റിലായിരുന്നു... കഴിഞ്ഞ ദിവസം സ്‌നേഹ ചുംബനം നല്‍കി പറഞ്ഞയച്ച തന്റെ പ്രിയതമയും ഒരു വയസുള്ള മകനും ഇനിയില്ലെന്ന് സുഹൃത്തുകൾക്ക് പറയാനായില്ല! നെഞ്ച് പൊട്ടുന്ന വേദ (47 minutes ago)\nകേരളം വീണ്ടും പ്രളയത്തെ അഭിമുഖികരിക്കുന്നു; അപ്പോള് പിന്നെ നെതര്‍ലാന്‍ഡില് നിന്നും മുഖ്യമന്ത്രി എന്താണ് പഠിച്ചത്? നെതര്‍ലാന്‍ഡ് മാതൃകക്ക് എന്തു സംഭവിച്ചു; മാതൃക എതായാലും റിപ്പോര്‍ട്ടിന് മുകളില് അടയ (52 minutes ago)\nആദിവാസികളുടെ സാംസ്കാരിക പൈതൃകത്തെ വിലമതിക്കണം....! ; ലോക ആദിവാസി ദിനത്തിൽ ആശംസയുമായി രാഹുൽ ഗാന്ധി (53 minutes ago)\nപമ്പ ഡാം ഇന്ന് തുറക്കും; അഞ്ചു മണിക്കൂറിനുള്ളിൽ റാന്നി ടൗണിലേക്ക് വെള്ളമെത്തും .. (57 minutes ago)


കാമുകന്റെ കുത്തേറ്റ് കഴിയുന്ന പെണ്‍കുട്ടിയുടെ ആരോഗ്യ നിലയില് പുരോഗതി: യുവാവിനെ തിരഞ്ഞ് പോലീസ് | Improvement in girl's stage attacked in Mangalore - Malayalam Oneindia\n22 min ago സര്‍ക്കാര് വകുപ്പുകളില് പുതിയ വാഹനങ്ങള് വാങ്ങുമെന്ന് ധനമന്ത്രി, വാഹന മേഖലയ്ക്ക് പുത്തനുണര്‍വ്!!\nUpdated: Tue, Jul 2, 2019, 14:26 [IST]\nമംഗളൂരു: കാമുകന്റെ 12 ഓളം കുത്തേറ്റ് ഗുരുതരാവസ്ഥയില് മംഗളൂരുവിലെ സ്വകാര്യ ആശുപത്രിയില് കഴിയുന്ന പെണ്‍കുട്ടിയുടെ ആരോഗ്യ നിലയില് പുരോഗതിയുണ്ടെന്ന് ഡോക്ടര്‍മാര്. അഞ്ചു ഡോക്ടര്‍മാര് അടങ്ങുന്ന സംഘത്തിന്റെ സൂക്ഷ്മ നിരീക്ഷണത്തിലാണ് ദീക്ഷ. സിടി സ്‌കാനില് വൃക്കയ്ക്ക് സമീപത്ത് രക്തം കട്ടപിടിച്ചതായി കണ്ടെത്തിയിരുന്നു. കട്ടപിടിച്ച രക്തം നീക്കം ചെയ്യുന്നുണ്ടെന്നും ആരോഗ്യനില സാധാരണ നിലയിലാണെന്നും മരുന്നുകളോട് പ്രതികരിക്കുന്നുണ്ടെന്നും ആശുപത്രി വൃത്തങ്ങള് അറിയിച്ചു.\nഅതേസമയം അപകട നില തരണം ചെയ്ത സുശാന്തിനെ അറസ്റ്റുചെയ്ത് കോടതിയില് ഹാജരാക്കാനുള്ള നടപടിയുമായി പോലീസും മുന്നോട്ട് പോവുകയാണ്. യുവാവ് മാനസീക അസ്വാസ്ഥ്യം പ്രകടപ്പിക്കുന്നതിനാല് സൈക്യാട്രി വിഭാഗത്തിലേക്ക് റഫര് ചെയ്യാനുള്ള ഡോക്ടര്‍മാര് നിര്‍ദേശം നല്‍കിയിട്ടുണ്ട്. കഴിഞ്ഞ വെള്ളിയാഴ്ച വൈകീട്ടാണ് കര്‍ക്കലയിലെ ഒരു സ്വകാര്യ കോളേജിലെ വിദ്യാര്‍ത്ഥിയായ ദെര്‍ളകട്ട ബാഗാംബിലയിലെ ദീക്ഷ (20) യെ ശക്തിനഗറിലെ രാമശക്തി മിഷന് സമീപം താമസിക്കുന്ന സുശാന്ത്(24) കുത്തിയത്. പതിവുപോലെ ദേരലക്കട്ടയിലെ കെ.എസ്.ഇ.എം.എ ബസ് സ്റ്റാന്‍ഡില് ഇറങ്ങി ആശുപത്രിയുടെ പുറകിലുള്ള വീട്ടിലേക്ക് നടക്കുന്നതിനിടേയായിരുന്നു അക്രമം.\nപെണ്‍കുട്ടിയെ 12 തവണ കുത്തിവീഴ്ത്തിയ ശേഷം യുവാവ് സ്വന്തം കഴുത്തു മുറിക്കുകയായിരുന്നു. അതുവഴി കടന്നുപോകുന്നവര് ആക്രമണം അവസാനിപ്പിക്കാന് അഭ്യര്‍ത്ഥിച്ചിട്ടും സുശാന്ത് കൂട്ടാക്കിയില്ല. തുടര്‍ന്ന് അയാള് അതേ കത്തികൊണ്ട് തന്റെ ശരീരത്തില് മുറിവേല്‍പ്പിക്കാന് ആരംഭിക്കുകയും തടയാന് വരുന്നവരെ കത്തിവീശി ഭീഷണിപ്പെടുത്തുകയും ചെയ്തു.\nഅപ്പോള് അവിടെയെത്തിയ നഴ്‌സും ചുറ്റുമുണ്ടായിരുന്നവരും ചേര്‍ന്ന് യുവാവിനെ തടഞ്ഞു. പിന്നീട് പെണ്‍കുട്ടിയേയും സുശാന്തിനേയും കെ.എസ് ഹെഗ്‌ഡേ ആശുപത്രിയില് പ്രവേശിപ്പിച്ചു. പെണ്‍കുട്ടിയും യുവാവും ഒരേ സ്ഥാപനത്തില് നൃത്തം അഭ്യസിച്ചിരുന്നു. മൂന്നുവര്‍ഷമായി ഇവര് പരിചയക്കാരായിരുന്നു. യുവതി എം.ബി.എ പഠനത്തിന് ചേര്‍ന്ന ശേഷം യുവാവുമായി അകലം പാലിച്ചതാണ് അക്രമത്തിന് കാരണമായത്.\ngirl attack mangalore karnataka police പെൺകുട്ടി ആക്രമണം മംഗളൂരു പോലീസ്\nImprovement in girl's stage attacked in Mangalore


‘കളി’ നായികയുടെ തുണിയില്ലാത്ത ഫോട്ടോഷൂട്ട് വൈറൽ; നടി ഐശ്വര്യ സുരേഷിന്റെ ഏറ്റവും പുതിയ ചൂടൻ ചിത്രങ്ങൾ കാണാം – Media Mangalam\n‘കളി’ നായികയുടെ തുണിയില്ലാത്ത ഫോട്ടോഷൂട്ട് വൈറൽ; നടി ഐശ്വര്യ സുരേഷിന്റെ ഏറ്റവും പുതിയ ചൂടൻ ചിത്രങ്ങൾ കാണാം\nഹോട്ട് ലുക്കില് നടി ഐശ്വര്യ സുരേഷ്. കളി നായികയുടെ ഫോട്ടോഷൂട്ട് സമൂഹ മാധ്യമങ്ങളിൽ വൈറലാകുകയാണ്. സോഷ്യൽമീഡിയയിൽ സജീവമാണ് ഐശ്വര്യ. തന്റെ ഫോട്ടോഷൂട്ടുകൾ എല്ലാം ആരാധകരുമായി പങ്കുവെക്കാറുണ്ട് താരം. ഇപ്പോഴിതാ പുതിയ ഫോട്ടോഷൂട്ട് ചിത്രവുമായി എത്തിയിരിക്കുകയാണ് താരം. അതീവ ഗ്ലാമർ ചിത്രങ്ങൾ ആണ് ഇത്. പങ്കുവെച്ചപ്പോൾ മുതൽ ഇത് സാമൂഹ്യ മാധ്യമങ്ങളിൽ വൈറലാണ്. മികച്ച പ്രതികരണം ചിത്രത്തിന് ലഭിക്കുന്നുണ്ട്.\nതീർത്തും വ്യത്യസ്തമായ രീതിയിലുള്ള ചിത്രങ്ങളാണ് ഇവ. ഏതാണ്ട് വിവസ്ത്ര ആയിട്ടാണ് താരം ഇതിൽ പ്രത്യക്ഷപ്പെടുന്നത്. കഴുത്തിൽ ഒരു പാമ്പിനെയും കാണാം. ഒരു ഡമ്മി പാമ്പ് ആണ് ഇത്. കളി എന്ന ചിത്രത്തിലൂടെയാണ് താരം ശ്രദ്ധനേടുന്നത്. ജോജു ജോർജ്ജ് അടക്കം നിരവധി പ്രശസ്ത താരങ്ങൾ അണിനിരന്ന ചിത്രമായിരുന്നു ഇത്. ആദ്യ ചിത്രത്തിലൂടെ തന്നെ ഐശ്വര്യ ശ്രദ്ധിക്കപെടുക യുണ്ടായി. സാമൂഹ്യ മാധ്യമങ്ങളിലും സജീവമാണ് ഐശ്വര്യ.\nനിരവധി ഫോട്ടോഷൂട്ടുകൾ നടത്തുന്ന അഭിനേത്രിയാണ് താരം. വ്യത്യസ്തമായ രീതികളിൽ താരം ഇത് നടത്താൻ ശ്രദ്ധിക്കാറുണ്ട്. വ്യത്യസ്തമായ പശ്ചാത്തലങ്ങളിൽ ഉള്ള പലവിധ ഫോട്ടോഷൂട്ടുകൾ ആണ് ഐശ്വര്യയേ മറ്റുള്ളവരിൽ നിന്നും മാറ്റി നിർത്തുന്നത്. ഇടയ്ക്കൊക്കെ തന്നെ ചിത്രങ്ങൾ താരം ആരാധകരുമായി പങ്കുവയ്ക്കാറുണ്ട്.\nതൃശൂർ സ്വദേശിയാണ് ഐശ്വര്യ. മഴവിൽ മനോരമയിലെ സൂപ്പർ ഡാൻസർ ജൂനിയറിലൂടെയാണ് ലച്ചു എന്ന ഐശ്വര്യ ശ്രദ്ധ നേടിയത്. സെമി ഫൈനലിൽ വരെ എത്തിയിരുന്നു. അതിനുശേഷമാണ് സിനിമയിലേക്ക് അവസരം ലഭിച്ചത്. ആദ്യ സിനിമയിലൂടെ തന്നെ ഐശ്വര്യ ശ്രദ്ധ നേടുകയുണ്ടായി.\naiswarya suresh photo shoot ഐശ്വര്യ സുരേഷ് ഫോട്ടോ ഷൂട്ട്\nഹേമന്ത ശിശിരങ്ങളിൽ കാമമുള്ളിടത്തോളം കേളികളിൽ ഏർപ്പെടാം; സെക്സിൽ ഏർപ്പെടാനുള്ള ആയുർവേദ വിധികളിങ്ങനെ\nമാർക്ക് ജിഹാദ് പരാമർശം ; കേരളത്തിന്റെ പ്രതിഷേധവും ധാർമ്മികരോഷവും കേന്ദ്രത്തെ അറിയിച്ച് ആർ. ബിന്ദു ; കേന്ദ്ര വിദ്യാഭ്യാസ വകുപ്പ് മന്ത്രിക്ക് കത്തയച്ചു


20 മിനിട്ടില് 3000 പേര്; പിന്നില് തീവ്രസ്വഭാവമുള്ള സംഘടന? ; അന്വേഷണം ഊര്‍ജ്ജിതമാക്കി – പൊലീസ് 21 മൊബൈല് പിടിച്ചെടുത്തു | Gramajyothi News\n20 മിനിട്ടില് 3000 പേര്; പിന്നില് തീവ്രസ്വഭാവമുള്ള സംഘടന? ; അന്വേഷണം ഊര്‍ജ്ജിതമാക്കി – പൊലീസ് 21 മൊബൈല് പിടിച്ചെടുത്തു\nMarch 30, 2020 11:12 am Published by : Chief Editor\nകോട്ടയം : കോട്ടയം പായിപ്പാട് അതിഥി തൊഴിലാളികള് സംഘം ചേര്‍ന്ന് പ്രതിഷേധിച്ച സംഭവത്തില് തീവ്രസ്വഭാവമുള്ള ചില സംഘടനകളുടെ പങ്ക് പൊലീസ് സംശയിക്കുന്നു. ഇതര സംസ്ഥാന തൊഴിലാളികള് സംഘടിച്ചതിലെ ഗൂഢാലോചന കണ്ടെത്താന് പൊലീസ് അന്വേഷണം ഊര്‍ജിതമാക്കി. പ്രതിഷേധത്തിന് മണിക്കൂറുകള് മുന്‍പ് ഏതാനും ഓഡിയോ, വിഡിയോ ക്ലിപ്പുകള് തൊഴിലാളികളുടെ ഇടയില് പ്രചരിച്ചുവെന്ന് കണ്ടെത്തിയിട്ടുണ്ട്.\nഉത്തരേന്ത്യയില് പ്രതിഷേധത്തെ തുടര്‍ന്ന് തൊഴിലാളികള്‍ക്ക് നാട്ടിലേക്ക് വാഹനങ്ങള് ഒരുക്കിയതും ഇതിന്റെ ദൃശ്യങ്ങളും ഉള്‍പ്പെടെയാണ് പ്രചരിച്ചത്. പ്രതിഷേധിച്ചാല് മാത്രമേ ആവശ്യം അംഗീകരിക്കൂ എന്നായിരുന്നു ആഹ്വാനം. ഇതാണ് രാജ്യത്തുടനീളം സമാന സമരങ്ങള് സംഘടിപ്പിക്കാന് ഗൂഢാലോചന നടക്കുന്നതായി സംശയിക്കാന് കാരണം. 20 മിനിറ്റിനുള്ളിലാണ് പായിപ്പാട് 3000 ല് ഏറെ തൊഴിലാളികള് ഒത്തുകൂടിയത്. കൃത്യമായ ആസൂത്രണമില്ലാതെ ഇത് നടക്കില്ല എന്നാണ് പൊലീസിന്റെ നിഗമനം.\nകഴിഞ്ഞ ദിവസങ്ങളിലും സമാന സന്ദേശങ്ങള് ലഭിച്ചിരുന്നതായി കരാറുകാരും മൊഴി നല്‍കി. പ്രതിഷേധത്തിന്റെ പശ്ചാത്തലത്തില് കോട്ടയത്തെ ഇതരസംസ്ഥാന തൊഴിലാളികളുടെ ക്യാമ്ബുകളില് പൊലീസ് റെയ്ഡ് നടത്തി. റെയ്ഡില് 21 മൊബൈല് ഫോണുകള് പിടിച്ചെടുത്തു. എറണാകുളം റേഞ്ച് ഐജി മഹേഷ് കുമാര് കാളിരാജിന്റെ നേതൃത്വത്തിലാണ് അന്വേഷണം. മൂന്ന് ഇന്‍സ്‌പെക്ടര്‍മാരുടെ നേതൃത്വത്തിലുള്ള സംഘം രാത്രി തന്നെ ക്യാംപുകളില് പരിശോധന നടത്തി. തൊഴിലാളികളില് നിന്ന് വിവരങ്ങള് ശേഖരിച്ചു.\nതുടര്‍പ്രതിഷേധങ്ങള് ഉണ്ടാക്കാനുള്ള സാധ്യത കണക്കിലെടുത്ത് പ്രദേശത്ത് കൂടുതല് പൊലീസിനെ വിന്യസിച്ചു. മറ്റ് ജില്ലകളിലും സമാനമായ പ്രതിഷേധങ്ങള്‍ക്ക് സാധ്യതയുണ്ടെന്നാണ് വിവരം. ഇത് കണക്കിലെടുത്ത് സുരക്ഷ കൂടുതല് കര്‍ശനമാക്കി. ലോക്ഡൗണ് കാരണമാക്കി ദേശവ്യാപക തൊഴിലാളി പ്രതിഷേധം സംഘടിപ്പിക്കുന്നതിന്റെ ഭാഗമായിരുന്നു പ്രതിഷേധമെന്നാണ് സൂചന.


പ്രവാസി വോട്ട്; നിയമ ഭേദഗതി ബില് ശീതകാല സമ്മേളനത്തില് – Chandrika Daily\nBy chandrika Friday November 10, 2017 23:13 pm\nപ്രവാസി വോട്ട്; നിയമ ഭേദഗതി ബില് ശീതകാല സമ്മേളനത്തില്\nന്യൂഡല്‍ഹി: പ്രവാസി ഇന്ത്യക്കാര്‍ക്ക് പ്രോക്‌സി(പകരക്കാരെ ഉപയോഗിച്ച്) വോട്ടിന് അവസരം ഒരുക്കുന്ന നിയമ ഭേദഗതി ബില് ഈ മാസം ആരംഭിക്കുന്ന പാര്‍ലമെന്റിന്റെ ശീതകാല സമ്മേളനത്തില് അവതരിപ്പിക്കുമെന്ന് കേന്ദ്ര…\nന്യൂഡല്‍ഹി: പ്രവാസി ഇന്ത്യക്കാര്‍ക്ക് പ്രോക്‌സി(പകരക്കാരെ ഉപയോഗിച്ച്) വോട്ടിന് അവസരം ഒരുക്കുന്ന നിയമ ഭേദഗതി ബില് ഈ മാസം ആരംഭിക്കുന്ന പാര്‍ലമെന്റിന്റെ ശീതകാല സമ്മേളനത്തില് അവതരിപ്പിക്കുമെന്ന് കേന്ദ്ര സര്‍ക്കാര്.\nഇതുസംബന്ധിച്ച കേസ് പരിഗണിക്കുന്നതിനിടെ സുപ്രീംകോടതി മുമ്പാകെയാണ് കേന്ദ്ര നിയമമന്ത്രാലയം തീരുമാനം അറിയിച്ചത്. ഇ തപാല് വഴിയോ പ്രോക്‌സി സംവിധാനം വഴിയോ പ്രവാസികള്‍ക്ക് വോട്ടു ചെയ്യാന് അവസരം ഒരുക്കാമെന്ന് നേരത്തെ കേന്ദ്ര തെരഞ്ഞെടുപ്പ് കമ്മീഷന് സുപ്രീംകോടതിയെ അറിയിച്ചിരുന്നു.\nപ്രോക്‌സി വോട്ട് ആണ് കൂടുതല് പ്രായോഗികം എന്നതിനാല് ഈ രീതി നടപ്പാക്കാനാണ് സര്‍ക്കാര് ആലോചിക്കുന്നതെന്ന് കേന്ദ്ര സര്‍ക്കാറും വ്യക്തമാക്കി. പ്രവാസി വോട്ടിന് അനുമതി നല്‍കുന്നതിന് നിയമ ഭേദഗതി ആവശ്യമില്ലെന്നും ചട്ടങ്ങളില് മാറ്റം വരുത്തിയാല് മതിയെന്നുമായിരുന്നു ഹര്‍ജിക്കാരുടെ വാദം. എന്നാല് ചട്ട ഭേദഗതി മാത്രം പോരെന്നും നിയമ ഭേദഗതി തന്നെ വേണമെന്നുമാണ് അറ്റോര്‍ണി ജനറല് കെ.കെ വേണുഗോപാല് കോടതിയെ അറിയിച്ചത്. ഇതേതുടര്‍ന്ന് എത്ര സമയത്തിനകം നടപടി സ്വീകരിക്കാനാകുമെന്ന് അറിയിക്കണമെന്ന് കഴിഞ്ഞ തവണ കേസ് പരിഗണിക്കവെ സുപ്രീംകോടതി കേന്ദ്ര സര്‍ക്കാറിനോട് നിര്‍ദേശിച്ചിരുന്നു. ഇതിനു നല്‍കിയ മറുപടിയിലാണ് ശീതകാല സമ്മേളനത്തില് ബില് അവതരിപ്പിക്കുമെന്ന് കേന്ദ്രം വ്യക്തമാക്കിയത്. ഇ ബാലറ്റ് സംവിധാനം ഒരുക്കുന്നത് സംബന്ധിച്ച് മന്ത്രിതല സമിതിയെ നിയോഗിച്ച് പഠനം നടത്തേണ്ടതുണ്ടെന്ന് കേന്ദ്ര സര്‍ക്കാര് കോടതിയെ അറിയിച്ചു.\nവിശദീകരണത്തിന്റെ അടിസ്ഥാനത്തില് കേസ് വീണ്ടും പരിഗണിക്കുന്നത് ആറു മാസത്തേക്ക് മാറ്റിവെക്കണമെന്ന് നിയമ മന്ത്രാലയത്തിനു വേണ്ടി ഹാജരായ അഭിഭാഷകന് പി.കെ പാണ്ഡ്യ ആവശ്യപ്പെട്ടു. ഇത് തള്ളിയ ചീഫ് ജസ്റ്റിസ് ദീപക് മിശ്ര അധ്യക്ഷനും ജസ്റ്റിസുമാരായ ഡിവൈ ചന്ദ്രചൂഡ്, എ.എം ഖാന്‍വില്‍ക്കര് എന്നിവര് അംഗങ്ങളുമായ ബെഞ്ച്, 12 ആഴ്ചക്ക് ശേഷം കേസ് വീണ്ടും പരിഗണിക്കുമെന്ന് വ്യക്തമാക്കി.\nഗുജറാത്ത് നിയമസഭാ തെരഞ്ഞെടുപ്പ് പ്രഖ്യാപനം ചൂണ്ടിക്കാട്ടി ബില് അവതരണം കേന്ദ്ര സര്‍ക്കാര് നീട്ടിക്കൊണ്ടുപോയേക്കുമെന്ന് സൂചനയുണ്ട്. ഇതിന്റെ ഭാഗമായാണ് കേസ് വീണ്ടും പരിഗണിക്കുന്നതിന് കേന്ദ്രം ആറു മാസത്തെ സാവകാശം ആവശ്യപ്പെട്ടതെന്നാണ് വിലയിരുത്തല്.\nCategories: More, Views Tags: pravasi, Vote


സിനിമാ തീയറ്ററുകള് ചൊവ്വാഴ്ച്ച മുതല് തുറക്കും\nSat Sep 25 2021 03:28:23 GMT+0530 (India Standard Time)\nആരാധനാലയങ്ങളുമായി ബന്ധപ്പെട്ട ഉത്സവങ്ങളും കലാപരിപാടികളും നിയന്ത്രണങ്ങളോടെ ജനുവരി5മുതല് തുടങ്ങും. ആളുകളുടെ എണ്ണം കൃത്യമായി നിയന്ത്രിക്കണം.\nAPH1 Jan 2021 1:29 PM GMT\nതിരുവനന്തപുരം: ഒരു വര്‍ഷമായി അടച്ചിട്ട സിനിമാ തീയറ്ററുകള് ജനുവരി അഞ്ച് മുതല് തുറന്ന് പ്രവര്‍ത്തിക്കാന് അനുമതി നല്‍കിയതായി മുഖ്യമന്ത്രി പിണറായി വിജയന്. ആയിരക്കണക്കിന് ആളുകളുടെ ജീവിതമാണ് പ്രതിസന്ധിയിലായത്. ഇത് കണക്കിലെടുത്താണ് തിയറ്ററുകള് തുറക്കാന് അനുമതി നല്‍കുന്നതെന്ന് മുഖ്യമന്ത്രി പറഞ്ഞു.\nകൊവിഡ് മഹാമാരിയുടെ പശ്ചാത്തലത്തില് കരുതലുകള് എടുത്ത് നിയന്ത്രണങ്ങള് കുറയ്ക്കുകയാണ്. ജനങ്ങളുടെ ഉപജീവനമാര്‍ഗം, മാനസിക, സാമൂഹ്യക്ഷേമവും സംരക്ഷിക്കാനാണ് ഈ ഇളവ്. സിനിമാശാലകള് ജനുവരി5മുതല് തുറക്കാം. ഒരു വര്‍ഷമായി തിയറ്ററുകള് അടഞ്ഞുകിടക്കുന്നു. ചലച്ചിത്രരംഗവുമായി ബന്ധപ്പെട്ട് പ്രവര്‍ത്തിക്കുന്ന ആയിരക്കണക്കിന് പേര് പ്രതിസന്ധിയിലാണ്. ഇതിന്റെ ഭാഗമായാണ് നിയന്ത്രണങ്ങളോടെ തിയറ്ററുകള് തുറക്കുന്നത്. പകുതി ടിക്കറ്റുകളേ വില്‍ക്കാവൂ. അത്ര പേരെയെ പ്രവേശിപ്പിക്കാവൂ. കൊവിഡ് പ്രോട്ടോക്കോള് കര്‍ശനമായി പാലിക്കണം. ഇല്ലെങ്കില് കര്‍ശനനടപടിയുണ്ടാകും. അഞ്ചാം തീയതി തന്നെ അണുവിമുക്തമാക്കണം.\nആരാധനാലയങ്ങളുമായി ബന്ധപ്പെട്ട ഉത്സവങ്ങളും കലാപരിപാടികളും നിയന്ത്രണങ്ങളോടെ ജനുവരി5മുതല് തുടങ്ങും. ആളുകളുടെ എണ്ണം കൃത്യമായി നിയന്ത്രിക്കണം. പോലിസും സെക്ടറല് മജിസ്‌ട്രേറ്റുമാരും അതുറപ്പാക്കും. മതപരമായ ഉത്സവങ്ങള് സാംസ്‌കാരികപരിപാടികള് കലാപരിപാടികള് എന്നിവയ്ക്ക് ഇന്‍ഡോറില് പരമാവധി 100, ഔട്ട്‌ഡോറില് പരമാവധി 200 പേരെയും അനുവദിക്കും. 10 മാസത്തിലേറെയായി കലാപരിപാടികള് നടത്താനാകുന്നില്ല. അത് മൂലം കലാകാരന്‍മാര് ബുദ്ധിമുട്ടിലാണ്. ആ ആശങ്ക കണക്കിലെടുത്താണ് ഈ തീരുമാനം.


New Mom Shocked to Find Her Breast Milk Turned Pink, Netizens Explain the Reason – News18 Malayalam\nPink Breast Milk | മുലപ്പാലിന്റെ നിറം പിങ്കായത് കണ്ട് അമ്പരന്ന് അമ്മ; കാരണം വിശദീകരിച്ച് സോഷ്യൽ മീഡിയ ഉപയോക്താക്കൾ\nകുഞ്ഞ് ഈ നിറത്തിലുള്ള പാല് കുടിക്കുന്നത് സുരക്ഷിതമാണോ എന്നും അവർക്ക് അറിയേണ്ടതുണ്ടായിരുന്നു.\nLast Updated : November 16, 2021, 20:08 IST\nഅമ്മയാകുന്നതോടെ സ്ത്രീകളിൽ (Women) ധാരാളം മാറ്റങ്ങള് കണ്ടുവരാറുണ്ട്. പല തരത്തിലുള്ള മാനസിക പ്രശ്‌നങ്ങളും അവരെ അലട്ടാറുണ്ട്. ഒരു അമ്മയ്ക്ക് ഓരോ ദിവസവും പോരാട്ടങ്ങളുടെ ദിനങ്ങൾ കൂടെയാണ്. ഇത് സ്ത്രീകളെ ആകുലപ്പെടുത്താറുണ്ടെങ്കിലും സോഷ്യല് മീഡിയ പ്ലാറ്റ്‌ഫോമുകൾ (Social Media Platforms) അവര്‍ക്ക് അവരുടെ പ്രശ്‌നങ്ങള് തുറന്ന് പങ്കു വെയ്ക്കാനുള്ള അവസരം ഒരുക്കുന്നുണ്ട്.\nതങ്ങളുടെ ഐഡന്റിറ്റി മറച്ചുവെച്ചുകൊണ്ട് ആളുകൾ പൊതുവെ സംസാരിക്കാന് മടിക്കുന്ന കാര്യങ്ങളെക്കുറിച്ച് ചോദിക്കാനുള്ള ഇടവും സമൂഹ മാധ്യമങ്ങൾ നൽകുന്നുണ്ട്.\nകുറച്ച് ദിവസങ്ങള്‍ക്ക് മുമ്പ് ഒരു സ്ത്രീ അവരുടെ വ്യക്തിപരമായ ഒരു പ്രശ്‌നം സമൂഹ മാധ്യമത്തിലൂടെ പങ്ക് വെച്ചിരുന്നു. ജോ ജോണ്‍സണ് വെര്‍ബി എന്നായിരുന്നു അവരുടെ പേര്. ഇതേ പേരില് ഒരു ടിക് ടോക് അക്കൗണ്ടും അവര്‍ക്കുണ്ട്. അടുത്തിടെയാണ് അവര് ഒരു കുഞ്ഞിന് ജന്മം നല്‍കിയത്. കുഞ്ഞ് ജനിച്ച് ആറ് മാസത്തിന് ശേഷമാണ് മുലപ്പാല് (Breast Milk) പിങ്ക് നിറത്തിലാണ് കാണപ്പെടുന്നത് എന്ന കാര്യം അവരുടെ ശ്രദ്ധയിൽപ്പെടുന്നത്. ഇത് നിരീക്ഷിച്ചതിനു ശേഷം, ഇതിനു പുറകിലുള്ള കാരണം ആളുകളോട് ചോദിക്കാമെന്ന് അവർ കരുതി. കുഞ്ഞ് ഈ നിറത്തിലുള്ള പാല് കുടിക്കുന്നത് സുരക്ഷിതമാണോ എന്നും അവർക്ക് അറിയേണ്ടതുണ്ടായിരുന്നു.\nഒരു വീഡിയോയിലൂടെ ജോ പങ്കുവെച്ച ചോദ്യങ്ങൾഇപ്പോള് സോഷ്യല് മീഡിയയില് വൈറലാണ്. വീഡിയോയില് അവർ പിങ്ക് നിറത്തിലുള്ള പാല് കാണിക്കുകയും ഇത് സ്‌ട്രോബറി മില്‍ക്ക് പോലെയാണെന്ന് പറയുകയും ചെയ്യുന്നുണ്ട്. തന്റെ കുഞ്ഞ് തുടർന്നും ഈ പാല് കുടിക്കുമോ എന്ന് അറിയാനും അവർആഗ്രഹിച്ചു.\nകൂടുതല് ആളുകളും ജോയുടെ ചോദ്യങ്ങള്‍ക്ക് കമന്റിലൂടെയാണ് മറുപടി നല്‍കിയത്. llli.org എന്ന വെബ്‌സൈറ്റ് പറയുന്നത്, മുലപ്പാലിനൊപ്പം രക്തം കൂടി വരുമ്പോഴാണ് പാലിന് പിങ്ക് നിറം വരുന്നതെന്നാണ്. കുഞ്ഞിനെ സ്ഥിരമായി പാല് കുടിപ്പിക്കുന്നതിലൂടെ ഈ പ്രശ്‌നം പരിഹരിക്കാമെന്നും സൈറ്റ് കമന്റ് ചെയ്യുന്നു. മറ്റ് സോഷ്യല് മീഡിയ ഉപയോക്താക്കളും പല തരത്തിലുള്ള നിര്‍ദേശങ്ങൾ ജോയ്ക്ക് നൽകുകയുണ്ടായി.\nതനിക്കും സമാനമായ പ്രശ്‌നം ഉണ്ടായിട്ടുണ്ടെന്നാണ് മറ്റൊരു സ്ത്രീ പറഞ്ഞത്. ഈ പാല് കുട്ടിയ്ക്ക് പൂര്‍ണമായും സുരക്ഷിതമാണെന്നും അവര് പറഞ്ഞു. അത് കുഞ്ഞിന് ഒരു തരത്തിലും ദോഷം ചെയ്യില്ല. എന്നാൽ, ഇത് ഭയപ്പെടുത്തുന്ന ഒരു സ്വപ്‌നമാണെന്നാണ് കൂടുതല് സ്ത്രീകളും പറഞ്ഞത്. മറ്റൊരു സ്ത്രീ പറഞ്ഞത്, തനിക്കും ഇത് പോലൊരു പ്രശ്‌നം ഉണ്ടായിട്ടുണ്ടെന്നും എന്നാല് അതിനെ കുറിച്ച് ആരോടും ചോദിക്കാന് ധൈര്യമില്ലായിരുന്നു എന്നുമാണ്.\nFirst published: November 16, 2021, 20:06 IST


വിദേശ ജോലി നഷ്ടമായവര്‍ക്ക് പുനരധിവാസം; വായ്പ ലഭിച്ചത് 1,600 പേര്‍ക്ക് മാത്രം | NORKA | Rehabilitation Package Returned Emigrants\nവിദേശ ജോലി നഷ്ടമായവര്‍ക്ക് പുനരധിവാസം; വായ്പ ലഭിച്ചത് 1,600 പേര്‍ക്ക് മാത്രം\nഅഞ്ചു വര്‍ഷത്തിനിടെ ലഭിച്ചത് 30,000 അപേക്ഷകള്\nPublished: Mar 14, 2017, 12:02 PM IST\nകൊച്ചി: വിദേശത്തു നിന്ന് ജോലി നഷ്ടമായി മടങ്ങുന്നവര്‍ക്ക് സംസ്ഥാന സര്‍ക്കാര് നടപ്പാക്കുന്ന പുനരധിവാസത്തിനായി അപേക്ഷകള് കൂടുന്നു. ജോലിയും പുനരധിവാസവും തേടി അഞ്ചു വര്‍ഷത്തിനിടെ ലഭിച്ചത് 30,000 അപേക്ഷകളാണ്. ഇതില് സ്വയംതൊഴിലിന് വായ്പ നല്‍കാനായത് 1600 പേര്‍ക്കു മാത്രം.\nവിദേശത്ത് തൊഴില് നഷ്ടമായി നാട്ടിലേക്കു മടങ്ങുന്നവരുടെ എണ്ണം കൂടിയതാണ് അപേക്ഷകളും കൂടാന് കാരണം. നാട്ടിലെത്തി ജീവിക്കാനുള്ള സാഹചര്യം ഒരുക്കുകയെന്ന ലക്ഷ്യത്തോടെയാണ് പുനരധിവാസ പാക്കേജ് സര്‍ക്കാര് രൂപവത്കരിച്ചത്. നോര്‍ക്കറൂട്ട്‌സ് വഴിയാണ് പദ്ധതി നടപ്പാക്കുന്നത്.\nനാലു ജില്ലകളുടെ ചുമതലയുള്ള എറണാകുളം മേഖല ഓഫീസില് കഴിഞ്ഞ നാലു മാസത്തിനിടെ ആയിരത്തോളം അപേക്ഷകളാണ് ലഭിച്ചത്. എറണാകുളം ജില്ലയില് മാത്രം ഓരോ മാസവും കുറഞ്ഞത് 100 അപേക്ഷകള് ലഭിക്കുന്നുണ്ട്. മലബാര് മേഖലയിലാണ് അപേക്ഷകര് കൂടുതല്. ഓണ്‍ലൈന് വഴിയാണ് അപേക്ഷിക്കേണ്ടത്. ആദ്യമെല്ലാം മാസത്തില് 30 അപേക്ഷകള് വരെ മാത്രമാണ് കിട്ടിയിരുന്നതെന്നും അധികൃതര് പറയുന്നു.\nപുനരധിവാസ പാക്കേജ് അവതരിപ്പിച്ച 2012 - 13 കാലയളവില് സ്വയംതൊഴില് വായ്പയ്ക്കായി അര്‍ഹതയുള്ള അപേക്ഷകളൊന്നും ലഭിച്ചില്ലെന്ന് നോര്‍ക്ക റൂട്ട്‌സ് അധികൃതര് പറഞ്ഞു. ആ വര്‍ഷം ആര്‍ക്കും വായ്പ അനുവദിച്ചില്ല. 2013 - 14 ല് സംസ്ഥാനത്തൊട്ടാകെ 45 പേര്‍ക്ക് വായ്പ അനുവദിച്ചു. 2014 - 15 (710 ), 2015 - 16 (390) എന്നിങ്ങനെയാണ് മറ്റു വര്‍ഷങ്ങളിലെ കണക്ക്.\n2016 - 17 ല് ആദ്യ മൂന്നു പാദത്തിലെ കണക്കനുസരിച്ച് 340 വായ്പകള് അനുവദിച്ചു. മാര്‍ച്ചില് ഇതുവരെയുള്ളത് കൂടിയാകുമ്പോള് വായ്പകളുടെ എണ്ണം 1600 വരുമെന്നും നോര്‍ക്ക അധികൃതര് പറയുന്നു. വായ്പ നല്‍കുന്നതിന് എസ്.ബി.ഐ., എസ്.ബി.ടി., യൂണിയന് ബാങ്ക് , സൗത്ത് ഇന്ത്യന് ബാങ്ക് എന്നിവയുമായി നോര്‍ക്കറൂട്ട്‌സ് ധാരണയായിട്ടുണ്ട്. വിദേശത്ത് രണ്ടു വര്‍ഷമെങ്കിലും ജോലി ചെയ്തിരിക്കണമെന്നാണ് നിബന്ധന.\nസംഘടനകളുടെ സഹായംതേടി നോര്‍ക്ക


പ്രസ് ക്ലബ്ബ് നാഷണല് കോണ്‍ഫറന്‍സ് ചിക്കാഗോയില്; ജോസ് കണിയാലി ചെയര്‍മാന് | USA Malayalam News Paper\nപ്രസ് ക്ലബ്ബ് നാഷണല് കോണ്‍ഫറന്‍സ് ചിക്കാഗോയില്; ജോസ് കണിയാലി ചെയര്‍മാന്\nStory Dated: Sunday, February 16, 2014 09:48 hrs EST\nന്യൂയോര്‍ക്ക്: ഇന്ത്യ പ്രസ്‌ക്ലബ്ബ് ഓഫ് നോര്‍ത്ത് അമേരിക്കയുടെ ആറാമത് നാഷണല് കോണ്‍ഫറന്‍സ് 2015 ഒക്‌ടോബറില് ചിക്കാഗോയില് നടക്കും. ജോസ് കണിയാലിയെ കണ്‍വന്‍ഷന് ചെയര്‍മാനായും പ്രസ്‌ക്ലബ്ബ് എക്‌സിക്യൂട്ടീവ് കമ്മിറ്റി നിശ്‌ചയിച്ചതായി പ്രസി ഡന്റ് ടാജ് മാത്യു, സെക്രട്ടറി വിന്‍സന്റ് ഇമ്മാനുവേല് എന്നിവര് അറിയിച്ചു.\nഏഴുവര്‍ഷങ്ങള്‍ക്ക് ശേഷമാണ് പ്രസ്‌ക്ലബ്ബ് നാഷണല് കോണ്‍ഫറന്‍സ് ചിക്കാഗോയില് എത്തുന്നത്. ഇന്ത്യ പ്രസ്‌ക്ലബ്ബിന്റെ മുഖഛായ തന്നെ മാറ്റിയെടുത്ത രണ്ടാം കോണ്‍ഫറന്‍സ് ജോസ് കണിയാലിയുടെ നേതൃത്വത്തില് 2008 ല് ചിക്കാഗോയിലായിരുന്നു നടന്നത്. മന്ത്രി മോന്‍സ് ജോസഫ് മുഖ്യാതിഥിയും, ദ്യൃശ്യമാധ്യമ രംഗത്തെ കുലപതികളായ ജോണ് ബ്രിട്ടാസ്, ശ്രീകണ്‌ഠന് നായര്, ജോണി ലൂക്കോസ് എന്നിവര് മുഖ്യ പ്രഭാഷകരുമായ ഈ കോണ്‍ഫറന്‍സിന് ശേഷമാണ് പ്രസ്‌ക്ലബ്ബിന്റെ പ്രവര്‍ത്തനങ്ങള് പൊതുജനങ്ങളെ ആകര്‍ഷിച്ചു തുടങ്ങിയതും നാട്ടിലെ മാധ്യമ രംഗത്ത് ചര്‍ച്ചാ വിഷയമായതും.\nതുടര്‍ന്ന് അടുത്തവര്‍ഷം ന്യൂജേഴ്‌സിയിലും ജോസ് കണിയാലിയുടെ നേതൃത്വത്തില് കോണ്‍ഫറന്‍സ് നടക്കുകയുണ്ടായി. മന്ത്രി ബിനോയ് വിശ്വം, ജോസ് കെ.മാണി എം.പി എന്നിവര് മുഖ്യാതിഥികളായ സമ്മേളനത്തില് മലയാള മനോരമ എഡിറ്റോറിയല് ഡയറക്‌ടര് തോമസ് ജേക്കബ് ആയിരുന്നു പ്രധാന പ്രഭാഷകന്, കൈരളി ടി.വിയുടെ പ്രഭാ വര്‍മ്മ, പി.എസ് ജോസഫ് (ഇന്ത്യ ടുഡേ), സി.എല് തോമസ്, സനല് കുമാര് ഐ.എ. എസ്, റോഷി അഗസ്‌റ്റിന് എം,എല്.എ എന്നിവരും പങ്കെടുത്തു. ചിക്കാഗോയില് താമസിച്ചു കൊണ്ട് ന്യൂജേഴ്‌സിയില് കോണ്‍ഫറന്‍സ് നടത്തുക എന്നത് അത്‌ഭുതം തന്നെയാണെന്ന് മലയാള മനോരമയുടെ തോമസ് ജേക്കബ് കോട്ടയത്ത് നടന്ന ഒരു ചടങ്ങില് അഭിപ്രായപ്പെടുകയുണ്ടായി.\nഅമേരിക്കന് മലയാളി ജീവിതം സജീവമായി നിലനില്‍ക്കുന്ന ചിക്കാഗോയില് വീണ്ടും കോണ്‍ഫറന്‍സ് എത്തുന്നതില് എക്‌സിക്യൂട്ടീവ് കമ്മിറ്റി സംതൃപ്‌തി പ്രകടിപ്പിച്ചു. പ്രസ് ക്ലബ്ബിന് എന്നും ഉറച്ച പിന്തുണയാണ് ചിക്കാഗോ മലയാളി സമൂഹം നല്‍കിയിട്ടുളളതെന്ന് കമ്മിറ്റി ചൂണ്ടിക്കാട്ടി. ഇന്ത്യ പ്രസ്‌ക്ലബ്ബിന്റെ ശക്‌തമായ ചാപ്‌റ്ററുകളിലൊന്നാണ് ചിക്കാഗോയിലേത്.\nമറ്റെങ്ങും കാണാത്ത അമേരിക്കന് മലയാളി ജീവിതരീതിയാണ് ചിക്കാഗോയിലേതെന്ന് മുന് ഫോമ പ്രസിഡന്റ്‌ബേബി ഊരാളില് ഒരിക്കല് അഭിപ്രായപ്പെടുകയുണ്ടായി. ആഘോഷങ്ങള് പൊടിപൊടിക്കുമ്പോള് തന്നെ ഉറച്ച സൗഹൃദം നിലനിര്‍ത്തുന്നതും ഇവിടുത്തെ പ്രത്യേകതയാണ്. പ്രസ്‌ക്ലബ്ബ് കോണ്‍ഫറന്‍സിന് മാത്രമല്ല ഏതു സമ്മേളനങ്ങളുടെയും വിജയത്തിന് ചിക്കാഗോ മലയാളികളുടെ സാന്നിധ്യം അഭിവാജ്യഘടകമാണെന്ന് കെ.സി. സി.എന്.എയുടെ മുന് പ്രസിഡന്റു കൂടിയായ ബേബി ഊരാളില് വിലയിരുത്തി. സമ്മേളന വിജയങ്ങളുടെ കറിക്കൂട്ടുകളില് മസാല ചേരുവ തന്നെയാണ് ചിക്കാഗോ മലയാളി സ മൂഹം.\nസംഘാടക മികവിനെക്കുറിച്ച് ഒരു പാഠപുസ്‌തകം തയാറാക്കിയാല് അതില് ഒട്ടേറെ തവണ പരാമര്‍ശിക്കപ്പെടാവുന്ന പേരാണ് ജോസ് കണിയാലിയുടേത്. കെ.സി.വൈ.എല്ലിലൂടെയും കേരള കോണ്‍ഗ്രസ് യുവജന വിഭാഗത്തിലൂടെയും സംഘടിത പ്രവര്‍ത്തനങ്ങളുടെ രസതന്ത്രം ഹൃദിസ്‌ഥമാക്കിയ ജോസ് കണിയാലി അമേരിക്കന് മലയാളി സമൂഹത്തില് തന്റേതായ കൈയൊപ്പ് ചാര്‍ത്തിയ വ്യക്‌തിത്വമാണ്. ഏറ്റെടുക്കുന്ന ദൗത്യങ്ങളൊക്കെയും വിജയകരമായി പൂര്‍ത്തിയാക്കിയ ചരിത്രമുളള ജോസ് കണിയാലി സഹപ്രവര്‍ത്തകരെ ആദ്യാവസാനം ഒപ്പം നിര്‍ത്തുന്നതിലും ശ്രദ്‌ധിക്കുന്നു. ആര്‍ക്കും യോജിച്ചു പോകാവുന്ന ഒരു കെമിസ്‌ട്രി ഇദ്ദേഹത്തിനുണ്ടെന്ന് ലാന പ്രസിഡന്റ് ഷാജന് ആനിത്തോട്ടം ഒരിക്കല് ചൂണ്ടിക്കാണിക്കുകയുണ്ടായി. വീഴ്‌ചകളുമായി സമരസപ്പെടാന് ഇഷ്‌ടമില്ലാത്ത ഇദ്ദേഹം ചെറിയ കാര്യങ്ങളില് പോലും ശ്രദ്‌ധ ചെലുത്തുന്നു. ഏതു കാര്യവും കഴിയുന്നത്ര വിജയത്തിലാക്കുക എന്ന തത്വശാസ്‌ത്രം മുറുകെപ്പിടിക്കുന്ന കണിയാലിയുടെ ഒരു വാചകം പ്രസ്‌ക്ലബ്ബിന്റെ ആപ്‌തവാക്യങ്ങളിലൊന്നാണ്; `ഒന്നിനും ഒരു കുറവുണ്ടാകരുത്'.\nക്‌നാനായ കാത്തലിക് കോണ്‍ഗ്രസ് ഓഫ് നോര്‍ത്ത് അമേരിക്കയുടെ (കെ.സി.സി.എന്. എ) ഏറ്റവും പ്രായം കുറഞ്ഞ പ്രസിഡന്റ് എന്ന റിക്കാര്‍ഡുമുണ്ട് ജോസ് കണിയാലിക്ക്. മുപ്പത്തിമൂന്നാം വയസിലാണ് അദ്ദേഹം ഈ സ്‌ഥാനത്തെത്തുന്നത്. 1996 ല് ചിക്കാഗോയില് ജോസ് കണിയാലിയുടെ നേതൃത്വത്തില് നടന്ന കെ.സി.സി.എന്.എ കണ്‍വന്‍ഷന് സംഘടനക്ക് കൂടുതല് ഊര്‍ജസ്വലത നല്‍കുകയുണ്ടായി. സ്വന്തം സമുദായത്തിന് സേവനം നല്‍കാനായത് തന്റെ കരിയറിലെ ഏറ്റവും സംതൃപ്‌തിയുളള കാര്യമായി കണിയാലി ചൂണ്ടിക്കാട്ടുന്നു.\nഡോ.എം അനിരുദ്‌ധന്റെ നേതൃത്വത്തില് 2002 ല് ചിക്കാഗോയില് നടന്ന ഫൊക്കാന കണ്‍വന്‍ഷന്റെ ജനറല് കണ്‍വീനറുമായിരുന്ന ജോസ് കണിയാലി ചിക്കാഗോ മലയാളി അസോസിയേഷന് പ്രസിഡന്റ് സ്‌ഥാനവും വഹിക്കുകയുണ്ടായി.\nകുറ്റപ്പെടുത്തലുകള് കണിയാലിയില് നിന്നും ഒരിക്കലും ഉണ്ടായിട്ടില്ലെന്ന് അദ്ദേഹത്തോടൊപ്പം പ്രവര്‍ത്തിച്ചവര് തന്നെ സാക്ഷ്യപ്പെടുത്തുന്നു. ഏതെങ്കിലും കാര്യം ചെയ്യാന് തങ്ങളോട് പറയുകയും അത് സമയത്തിന് നടക്കാതെ വരികയും ചെയ്‌താലും അദ്ദേഹം കുറ്റപ്പെടുത്താറില്ല. സാരമില്ല എന്നു പറഞ്ഞ് സമാധാനിപ്പിക്കുന്ന കണിയാലി അടുത്ത ദിവസങ്ങളില് സ്വയമായി അത് ചെയ്‌ത് നടപ്പില് വരുത്തും. അതീവ ശ്രദ്‌ധ വേണമെന്ന് ഇടക്കിടെ ഓര്‍മ്മിപ്പിക്കുന്ന അദ്ദേഹം പറയാറുണ്ട്; `ശ്രദ്‌ധിച്ചു നിന്നില്ലെങ്കില് എല്ലാം ആറ്റില് പോകും'.\nഅധ്വാനിക്കുന്നതിന് ഫലമുണ്ടാകണമെന്ന് വിശ്വസിക്കുന്ന കണിയാലിക്ക് അതിന്റെ പ്രശസ്‌തി തനിക്കു മാത്രമല്ല ഒപ്പം നില്‍ക്കുന്നവര്‍ക്കും കിട്ടണമെന്ന നിര്‍ബന്‌ധമുണ്ട്. അര്‍ഹിക്കുന്ന അംഗീകാരം ആര്‍ക്കു നല്‍കുന്നതിനും അദ്ദേഹത്തിന് മടിയില്ല. കൂടെ നില്‍ക്കുന്നവരോട് ഇടക്കിടെ അദ്ദേഹം പറയും; `ഇടിച്ചു നിന്നോണം, ഇല്ലെങ്കില് തട്ടിപ്പോകും'.\nവിജയങ്ങളുടെ വിസ്‌മയങ്ങള് മാത്രം സൃഷ്‌ടിച്ചിട്ടുളള ഇത്രയും നാളത്തെ സംഘടനാ പ്രവര്‍ത്തനത്തെക്കുറിച്ച് ചോദിച്ചാല് ജോസ് കണിയാലി പറയുന്നതിങ്ങനെ; `ഒന്നിനും ഒരു കുറവുണ്ടായിട്ടില്ല'.


ഏതേ ച‍ാംശകലാഃ പുംസഃ കൃഷ്ണസ്തു ഭഗവാന് സ്വയം\nഇന്ദ്രാരിവ്യാകുലം ലോകം മൃഡയന്തി യുഗേ യുഗേ (1-3-28)\nപ്രിയപ്പെട്ട ഋഷിവര്യരേ, ആ പരമാര്‍ത്ഥവിശ്വബോധം അപ്രകടിതമായ സ്ഥിതിയില്‍നിന്ന് സ്വയം പ്രകാശിതമാകാന് തീരുമാനിച്ചപ്പോള് വിശ്വപുരുഷനുണ്ടായി. ആ പുരുഷനാകട്ടെ പതിനാറ് കലകളുണ്ട്, -പത്ത് ഇന്ദ്രിയങ്ങളും അഞ്ച് ഭൂതങ്ങളും മനസും. ഇതോടൊപ്പംതന്നെ മറ്റനേകം രൂപങ്ങളും ഉത്ഭൂതമായി – മനുഷ്യര്, മൃഗങ്ങള്, അതിമാനുഷര്, വൃക്ഷലതാദികള്, ധാതുക്കള് തുടങ്ങിയവ. അങ്ങിനെ വിശ്വപുരുഷന് അനേകം തലകളും കണ്ണുകളും കാലുകളും കൈകളും വായ്കളും ഉണ്ടെന്നു പറയപ്പെടുന്നു. അനന്തതയില്‍നിന്നും ഉത്ഭവിച്ച ഈ പ്രകടിതാവസ്ഥകള്‍ക്കുശേഷവും അനന്തത അങ്ങനെതന്നെ അവശേഷിച്ചു. വളരെ ചെറിയ ഒരംശം മാത്രമേ വിശ്വനിര്‍മ്മിതിക്കായി ഉപയോഗിക്കപ്പെട്ടുളളു.\nഭഗവാന് നാരായണന് വിശ്വനിര്‍മ്മിതിയുടെ ദിവ്യലക്ഷ്യം പൂര്‍ണ്ണമാക്കാന് പലതവണ സ്വയം ഇറങ്ങി വന്നു. അങ്ങിനെയുളള ചില അവതാരങ്ങളെക്കുറിച്ചു കേട്ടാലും. സനത്കുമാരന്മ‍ാര് (പരമാര്‍ത്ഥബോധമാര്‍ജ്ജിച്ച നാലുസഹോദരന്മ‍ാര്), ദിവ്യനായവരാഹം (ഭൂമിയെ രക്ഷിച്ചുപൊന്തിച്ച മൃഗം), നാരദന് (ഭക്തിസൂത്ര\nകര്‍ത്താവായ സന്യാസിവര്യന്), ദിവ്യതപസ്സിന്റെ പ്രണേതാക്കളായ നരനാരായണന്മ‍ാര്, ആദ്യത്തെ ഭൗതികശാസ്ത്രജ്ഞനായ കപിലമുനി, ആത്മജ്ഞാനവിജ്ഞാനത്തിന്റെ ആദിവ്യാഖ്യാതാവായ ദത്താത്രേയന്, ശ്രേഷ്ടരായ പരമഹംസാചാര്യന്മ‍ാരില് അഗ്രഗണ്യനായ ഋഷഭദേവന്, ഭൂമിയെ ഫലപുഷ്പങ്ങള്‍കൊണ്ട് നിറച്ച പൃഥു, ഭൂമിയെ പ്രളയത്തില്‍നിന്നും കരകയറ്റിയ മത്സ്യാവതാരം, ദിവ്യാമൃതിന്റെ നിര്‍മ്മിതിക്കുസഹായിച്ച കൂര്‍മ്മാവതാരം, ആ ദിവ്യാമൃതുമായി പ്രത്യക്ഷനായ ധന്വന്തരിമുനി, അസുരന്മ‍ാരില്‍നിന്നും അമൃതുരക്ഷിച്ചു ദേവകള്‍ക്കുനല്‍കിയ മോഹിനി, ഹിരണ്യകശിപുവിനെ ഹിംസിച്ച നരസിംഹാവതാരം, കുളളനായി വന്ന് മഹാബലിക്ക് മോക്ഷം നല്‍കിയ വാമനാവതാരം, ദുഷ്ടരാജാക്കന്‍മാരെ കൊന്ന് ധര്‍മ്മരക്ഷ നല്‍കിയ പരശുരാമാവതാരം, വേദപുരാണേതിഹാസങ്ങളുടെ കര്‍ത്താവായ വ്യാസഭഗവാന്, മര്യാദാപുരുഷോത്തമനായ ശ്രീരാമചന്ദ്രന്, ധര്‍മ്മസംസ്ഥാപകരായ ശ്രീകൃഷ്ണനും ബലരാമനും, ദിവ്യബോധോദയം കൈവരിച്ച ബുദ്ധഭഗവാന്, എന്നിവരും കലിയുഗാന്ത്യത്തില് വരാന് പോവുന്ന കല്‍ക്കിയും ഭഗവാന്റെ അവതാരങ്ങളത്രേ. ഇവരെക്കൂടാതെ അസംഖ്യം ഋഷിമുനിമാരും ഭഗവാന്റെ അവതാരങ്ങള്‍തന്നെ. ഇവയെല്ല‍ാം ആ ദിവ്യസത്തിന്റെ പ്രകാശകണികകള് മാത്രമത്രെ. എന്നാല് ശ്രീകൃഷ്ണനാകട്ടെ ആ പരമാത്മാവുതന്നെയാണ്.\nഎല്ലാ അവതാരങ്ങളും വെളിച്ചത്തിന്റെ ശക്തികളെ ഇരുട്ടില്‍നിന്നും സംരക്ഷിക്കാനായി പ്രത്യക്ഷപ്പെട്ടവയത്രെ. ഈ കാര്യത്തെ ദിവസേന രാവിലേയും വൈകുന്നുന്നേരവും ചിന്തിച്ചുറപ്പിക്കുന്ന ഒരുവന് എല്ലാവിധ ദുഃഖങ്ങളില് നിന്നും മോചിതനാകുന്നു.\nഎങ്കിലും മഹാമുനിമാരേ, പരമാത്മാവ് ജനിച്ചു, ജീവിച്ചു, മരിച്ചു, എന്നെല്ല‍ാംപറയുന്നത് സര്‍വ്വാബദ്ധമായിരിക്കും. എന്തെന്നാല് അനന്തത അങ്ങിനെതന്നെ നിലനില്‍ക്കുന്നു. ആകാശത്തിലെ മേഘങ്ങള് ആകാശത്തിന്റെ വലുപ്പത്തെ ബാധിക്കാത്തതുപോലെയത്രെ അത്. സൃഷ്ടികര്‍മ്മങ്ങള് ഭഗവാന്റെ ലീലാവിലാസങ്ങള് എന്നു പറയപ്പെടുന്ന. അവിടുത്തേയ്ക്ക് ഒന്നിന്റെയും കുറവില്ല. ഒന്നിന്റെയും ആവശ്യമില്ല. അവിടുന്ന് യാതൊന്നിനായും ആഗ്രഹിക്കുന്നുമില്ല. ഇതു വെറും ലീലകള് മാത്രം. എങ്കിലും വെളിച്ചത്തിന്റെ ദിവ്യശക്തികളെ പരിരക്ഷിക്കുക എന്നൊരുലക്ഷ്യം ഇതിനുണ്ട്. ആ താമരക്കാലടികളും സ്വയം സമര്‍പ്പിച്ചവര്‍ക്കുമാത്രമേ ഈ വിരുദ്ധങ്ങളായ, വൈവിധ്യമേറിയ, അവതാരപ്രാഭവത്തെയും മാസ്മരികതയെയും മനസിലാക്കാന് സാധിക്കൂ.\nദിവ്യസുകൃതികളേ, ഈ അവതാരകഥകള് ഞാന് ശുകദേവനില്‍നിന്നും ഗ്രഹിച്ചിട്ടുളളവയാണ്. ശുകദേവനാകട്ടെ അദ്ദേഹത്തിന്റെ അച്ഛന് വ്യാസഭഗവാന് പരീക്ഷിത്ത് രാജാവിനോടു കഥപറയുന്നതു കേട്ടു മനസിലാക്കി. അപ്പോള് പരീക്ഷിത്ത് മരണശിക്ഷയും കാത്തുകിടക്കുകയായിരുന്നുവല്ലോ.


ആരെയും വേദനിപ്പിക്കാൻ ഉദ്ദേശിച്ചില്ലെന്ന് രജിനികാന്ത്, പ്രതിഷേധങ്ങൾക്കൊടുവിൽ മാപ്പ് പറഞ്ഞ് തടിതപ്പി! | Rajinikanth tweets apology after drawing flak for yelling at reporters - Malayalam Oneindia\nആരെയും വേദനിപ്പിക്കാൻ ഉദ്ദേശിച്ചില്ലെന്ന് രജിനികാന്ത്, പ്രതിഷേധങ്ങൾക്കൊടുവിൽ മാപ്പ് പറഞ്ഞ് തടിതപ്പി!\nPublished: June 1 2018, 17:12 [IST]\nചെന്നൈ: വിവാദ പ്രസ്താവന നടത്തിയതിൽ മാപ്പ് പറഞ്ഞ് സ്റ്റൈൽ മന്നൻ രജിനികാന്ത്. വേദാന്ത കമ്പനിയുടെ സ്റ്റെര്‍ലൈറ്റ് കമ്പനിക്കെതിരെ സമരം നടത്തിയവര്‍ക്കതിരെയായിരുന്നു രജിനികാന്ത് വിവാദ പ്രസ്താവന നടത്തിയിരുന്നത്. സമരത്തിൽ പങ്കെടുത്തവർക്ക് നേരെ നടന്ന പോലീസ് വെടിവെപ്പിനെ ന്യായീകരിച്ചായിരുന്നു അദ്ദേഹം സംസാരിച്ചത്. ഇത് പ്രതിഷേധത്തിന് കാരണമായിരുന്നു.\nഎന്നാൽ ഇതിൽ ക്ഷമ ചോദിച്ച് രജിനികാന്ത് ട്വീറ്റ് ചെയ്യുകയായിരുന്നു. കഴിഞ്ഞ ദിവസം വിമാനത്താവളത്തില് വച്ച് നടത്തിയ വാര്‍ത്താ സമ്മേളനത്തിലെ എന്റെ പ്രതികരണം പരുക്കനും ഭീഷണി നിറഞ്ഞുതുമായിരുന്നെന്ന് മാധ്യമസുഹൃത്തുക്കള് പറഞ്ഞു. ഞാന് ആരെയും വേദനിപ്പിക്കാന് ഉദ്ദേശിച്ചിരുന്നില്ലെന്നും ആരുടെയെങ്കിലും വികാരത്തെ വ്രണപ്പെടുത്തിയെങ്കില് ക്ഷമ ചോദിക്കുന്നുവെന്നും അദ്ദേഹം തന്റഎ ട്വീറ്റർ പേജിലൂടെ വ്യക്തമാക്കി.\nഎല്ലാത്തിനും സമരം വേണ്ട\nപതിമൂന്ന് പേരെ വെടിവച്ച് കൊലപ്പെടുത്തിയ പോലീസ് നടപടിയെ ന്യായീകരിച്ചായിരുന്നു രജിനികാന്ത് രംഗത്തെത്തിയത്. പൊലീസിന് നേരെ ആക്രമണം ഉണ്ടായപ്പോഴാണ് പോലീസ് വെടിവച്ചതെന്നായിരുന്നു രജനീകാന്തിന്റെ പ്രതികരണം. അക്രമം നടത്തിയത് സാമൂഹ്യ ദ്രോഹികളാണെന്നും എല്ലാ കാര്യത്തിനും സമരം നടത്തിയാൽ തമിഴ്നാട് ചുടുകാടാകുമെന്നും അദ്ദേഹം പറഞ്ഞിരുന്നു.\nവേദാന്ത റിസോഴ്സസിന്റെ കീഴിലുള്ള സ്റ്റെര്‍ലൈറ്റ് പ്ലാന്റിനെതിരെ പ്രദേശവാസികള് ദീര്‍ഘകാലമായി സമരത്തിലായിരുന്നു. പരസ്ഥിതി പ്രശ്നങ്ങൾ ചൂണ്ടിക്കാട്ടിയാണ് പ്രദേശവാസികൾ പ്രതിഷേധത്തിന് ഒരുങ്ങിയത്. സമരത്തിന്റെ നൂറാം ദിവസം നടന്ന മാർച്ചിലായിരുന്നു സമരക്കാർക്ക് നേരെ പോലീസ് വെടിയുതിർത്തത്. വെടിവെപ്പിൽ 12 പേരാണ് കൊല്ലപ്പെട്ടത്. ഇതിൽ 17 വയസ്സുള്ള ഒരു പെൺകുട്ടിയും ഉൾപ്പെടുന്നു.\nഹു ആർ യു?\nതൂത്തുക്കുടി വെടിവെയ്പ്പില് പരുക്കേറ്റ് ആശുപത്രിയില് കഴിയുന്നവരെ സന്ദര്‍ശിക്കാന് എത്തിയ സൂപ്പര്‍സ്റ്റാര് രജനീകാന്തിനെ 23കാരനായ സന്തോഷ് രോജ് എതിര്‍ത്തിരുന്നു. എല്ലാ മാധ്യമങ്ങളിലും ഇതിന്റെ ദൃശ്യങ്ങൾ വന്നിരുന്നു. ഹൂ ആര് യൂ എന്ന ചോദ്യമാണ് സന്തോഷ് രജനീകാന്തിന് നേര്‍ക്ക് ഉയര്‍ത്തിയത്. രജനിയെ ചോദ്യം ചെയ്ത ധീരന് എന്ന നിലയ്ക്ക് മാധ്യമങ്ങൾ ചെറുപ്പക്കാരനെ ഉയർത്തികാണിച്ചത്.\nഎന്നാൽ ആ ചോദ്യത്തിന്റെ വിശദീകരണവുമായി യുവാവ് തന്നെ നേരിട്ട് വന്നു. ട്വിറ്ററിലൂടെയാണ് അദ്ദേഹം വിശീകരണവുമായി വന്നത്. ആ വീഡിയോ ഇപ്പോള് വൈറലായി പോയ്‌ക്കൊണ്ടിരിക്കുകയാണ്. നിങ്ങളാരാണെന്ന് ചോദിച്ചത് വേറൊരു അർത്ഥത്തിലായിരുന്നുവെന്നാണ് യുവാവിന്റെ വിശദീകരണം. എല്ലാ മാധ്യമങ്ങളും തെറ്റായിട്ടാണ് അതിനെ വ്യാഖ്യാനിച്ചിരിക്കുന്നതെന്നും അദ്ദേഹം പറഞ്ഞു.\n— Raju Mahalingam (@rajumahalingam) June 1, 2018\nഅദ്ദേഹം ഞങ്ങള്‍ക്ക് പിന്തുണ തന്നിരുന്നുവെങ്കില് അത് വേറൊരു തരത്തില് ഞങ്ങള്‍ക്ക് ശക്തിയാകുമായിരുന്നു. ഇത് കൊണ്ട് മാത്രമാണ് ഞാനത് പറഞ്ഞതെന്ന് യുാവാവ് വ്യക്തമാക്കി. മറ്റെല്ലാ രാഷ്ട്രീയക്കാര്‍ക്കും ബഹുമാനം ലഭിക്കുന്നത് അവര്‍ക്ക് അധികാരമുള്ളത് കൊണ്ടാണ്. പക്ഷെ, രജനിക്ക് ലഭിക്കുന്നത് ആ വ്യക്തിയോടുള്ള ബഹുമാനം കൊണ്ട് തന്നെയാണെന്നും യുവാവ് ട്വിറ്ററിലൂടെ പറഞ്ഞു. സന്തോഷ് പോസ്റ്റ് ചെയ്ത ട്വിറ്റര് വീഡിയോ രജനി മക്കള് മന്‍ട്രം സെക്രട്ടറി രാജു മഹാലിംഗം ഷെയര് ചെയ്തിട്ടുമുണ്ട്.\nrajinikanth apology tamil nadu strike രജനികാന്ത് മാപ്പ് തമിഴ്നാട് സമരം\nAfter facing stiff opposition fromasection of media for yelling at reporters duringapress meeting over the Thoothukudi police firing at the airport here, actor Rajinikanth expressed ‘regrets’ on Thursday.\nStory first published: Friday, June 1, 2018, 17:12 [IST]


പുറത്തിറങ്ങൽ അത്യാവശ്യകാര്യത്തിന് മാത്രം\nquery_builder Wed Dec22020 11:06 PM\nസംസ്ഥാനത്ത് അതിജാഗ്രത വേണമെന്ന് മുഖ്യമന്ത്രി പിണറായി വിജയൻ.\nതിരുവനന്തപുരം:ബുറെവി ചുഴലിക്കാറ്റും മഴയും കണക്കിലെടുത്ത് സംസ്ഥാനത്ത് അതിജാഗ്രത വേണമെന്ന് മുഖ്യമന്ത്രി പിണറായി വിജയൻ. വ്യാഴാഴ്ചമുതൽ ശനിയാഴ്ചവരെ അത്യാവശ്യകാര്യങ്ങൾക്കല്ലാതെ ജനങ്ങൾ പുറത്തിറങ്ങരുത്.\nതിരുവനന്തപുരം, കൊല്ലം, പത്തനംതിട്ട, ആലപ്പുഴ ജില്ലകളിൽ ബുധനാഴ്ച മഴയുടെ തീവ്രത അതിശക്തമാകുമെന്ന സൂചനയുണ്ട്. മത്സ്യബന്ധനത്തൊഴിലാളികൾക്ക് ശനിയാഴ്ചവരെയാണ് വിലക്ക്. ഹൈറേഞ്ചുകളിലേക്കുള്ള യാത്ര ഒഴിവാക്കണം.\nഭയാശങ്ക വേണ്ടാ. ഏതുസാഹചര്യത്തെയും നേരിടാനുള്ള തയ്യാറെടുപ്പുകളാണ് ദുരന്ത നിവാരണ അതോറിറ്റിയുടെ നേതൃത്വത്തിൽ പുരോഗമിക്കുന്നതെന്നും മുഖ്യമന്ത്രി പറഞ്ഞു. സഹായത്തിനായി കൺട്രോൾ റൂമിലെ 1077 എന്ന നമ്പറിൽ ബന്ധപ്പെടാം.\n* നെയ്യാർ, കല്ലട, കക്കി ഡാമുകളുടെ സംഭരണശേഷി 80 ശതമാനമായി കുറയ്ക്കും. നെയ്യാർ, അരുവിക്കര, കല്ലട, മലങ്കര, കുണ്ടള, ശിരുവാണി, കാഞ്ഞിരപ്പുഴ, വാളയാർ, പോത്തുണ്ടി, കാരാപ്പുഴ ഡാമുകൾ തുറന്നു. അതിതീവ്ര മഴയുണ്ടായാൽ കൂടുതൽ ഡാമുകൾ തുറക്കും.\n* 2849 ക്യാമ്പുകൾ. 13 ക്യാമ്പുകളിലായി 175 കുടുംബങ്ങളിലെ 690 പേരെ മാറ്റിപ്പാർപ്പിച്ചു.\n* മരം വീണും മരച്ചില്ലകൾ, പോസ്റ്റുകൾ, വൈദ്യുതലൈനുകൾ തുടങ്ങിയവ പൊട്ടിവീണുമുള്ള അപകടങ്ങൾ പ്രതീക്ഷിക്കണം. മേൽക്കൂര ശക്തമല്ലാത്ത വീടുകളിൽ താമസിക്കുന്നവരെ മാറ്റിപ്പാർപ്പിക്കും. വീടുകളിലും കെട്ടിടങ്ങളിലും ഉപയോഗിച്ചിട്ടുള്ള ഷീറ്റുകൾ ബലപ്പെടുത്തണം. മെഴുകുതിരി, തീപ്പെട്ടി, സാധ്യമെങ്കിൽ റേഡിയോ, ചാർജ് ചെയ്ത മൊബൈലുകൾ, മരുന്ന്, അത്യാവശ്യ ആഹാരസാധനങ്ങൾ എന്നിവ കരുതണം. വിലപ്പെട്ട രേഖകളും മറ്റുള്ളവയും പ്രത്യേകം സൂക്ഷിക്കണം.\nയോജിപ്പും കൂട്ടായ പ്രവർത്തനവും ഈ ഘട്ടത്തിലും ഉണ്ടാകണം, ഒന്നിച്ചുപ്രവർത്തിക്കണം. ആരോഗ്യസംവിധാനങ്ങളും ആരോഗ്യപ്രവർത്തകരും കോവിഡിനെതിരായ പോരാട്ടത്തിന്റെ സമ്മർദത്തിലാണ്. പ്രകൃതിക്ഷോഭം സൃഷ്ടിക്കാവുന്ന അധിക ഉത്തരവാദിത്വം അവരുടെ തൊഴിൽസാഹചര്യത്തെ കൂടുതൽ ദുഷ്കരമാക്കാനിടയുള്ളതിനാൽ ജനങ്ങളുടെ ഭാഗത്ത് വിട്ടുവീഴ്ചയില്ലാത്ത മുൻകരുതലാണ് പ്രധാനമെന്നും മുഖ്യമന്ത്രി പറഞ്ഞു.


മദ്ധ്യപ്രദേശിൽ മതപരിവർത്തനത്തെക്കുറിച്ചുള്ള പുസ്‌തകം വിതരണം ചെയ്തവരെ പിടികൂടി പോലീസ് - Media Malayalam (മീഡിയ മലയാളം)\nമദ്ധ്യപ്രദേശിൽ മതപരിവർത്തനത്തെക്കുറിച്ചുള്ള പുസ്‌തകം വിതരണം ചെയ്തവരെ പിടികൂടി പോലീസ്\nമദ്ധ്യപ്രദേശിൽ മതപരിവർത്തനത്തെക്കുറിച്ചുള്ള പുസ്‌തകം വിതരണം ചെയ്തവരെ പിടികൂടി പോലീസ്. സ്ത്രീകൾ ഉൾപ്പെടെ എട്ട് പേരെയാണ് പിടികൂടിയത്. വിഎച്ച്പി പ്രവർത്തകർ വിവരം അറിയിച്ചതിനെ തുടർന്നാണ് നടപടി.\nദാത്യ നഗരത്തിലായിരുന്നു സംഭവം. 10 അംഗ സംഘമാണ് നഗരത്തിലെ ഹോളി ക്രോസ് സ്‌കൂളിന് സമീപം മതപരിവർത്തനത്തെക്കുറിച്ചുള്ള പുസ്തകം വിതരണം ചെയ്തത്. നഗരത്തിൽ എത്തിയ പലർക്കും ഇവർ പുസ്തകം നൽകിയെങ്കിലും പലരും വങ്ങാൻ വിസമ്മതിച്ചു. ചിലർക്ക് നിർബന്ധപൂർവ്വമാണ് പുസ്തകങ്ങൾ നൽകിയത്. ഉടനെ പ്രദേശവാസികൾ സംഭവം വിഎച്ച്പി പ്രവർത്തകരെ അറിയിക്കുകയായിരുന്നു. തുടർന്ന് പോലീസ് എത്തുകയായിരുന്നു. അഞ്ച് സ്ത്രീകളും, മൂന്ന് പുരുഷന്മാരുമാണ് പിടിയിലായത്. രണ്ട് പേർ രക്ഷപ്പെട്ടു.\nസംഭവത്തിൽ ഇവർക്കെതിരെ കേസ് എടുത്തിട്ടുണ്ട്. ഇന്ത്യൻ ശിക്ഷാ നിയമത്തിലെ 505 (2) വകുപ്പ് പ്രകാരമാണ് കേസ് എടുത്ത്. പിടിയിലാകാനുള്ള രണ്ട് പേർക്കായി തെരച്ചിൽ ഊർജ്ജിതമാക്കി.\nfor distributing books on conversion\nPolice arrest people\nPrevious articleഎട്ടു പഞ്ചായത്തുകളിലെ ജനങ്ങളെ മാറ്റിപാര്‍പ്പിക്കാന് നിര്‍ദേശം\nNext articleതെലങ്കാന സ്പീക്കർ പൊച്ചാരം ശ്രീനിവാസ് റെഡ്ഡിയുടെ അകമ്പടി വാഹനമിടിച്ച് 55കാരൻ മരിച്ചു


തൊഴുക്കലിലെ പൈപ്പിലെ ചോർച്ച അടയ്ക്കാനായില്ല | trivandrum local news\nതൊഴുക്കലിലെ പൈപ്പിലെ ചോർച്ച അടയ്ക്കാനായില്ല\nപൊട്ടിയത് കാളിപ്പാറ പദ്ധതിയിലെ െെപപ്പ്\nപൈപ്പ് പൊട്ടിയതു കാരണം ചെമ്പരത്തിവിള - തൊഴുക്കല് റോഡിലൂടെ ശുദ്ധജലം പാഴായി ഒഴുകിപ്പോകുന്നു\nനെയ്യാറ്റിൻകര: കാളിപ്പാറ പദ്ധതിയിലെ തൊഴുക്കലിലെ പൈപ്പിലുണ്ടായ ചോർച്ച രണ്ടു ദിവസമായിട്ടും ജല അതോറിട്ടി അധികൃതർക്ക് അടയ്ക്കാനായില്ല. ചോർച്ച അടയ്ക്കാനാവാത്തതു കാരണം രണ്ടു ദിവസമായി ലക്ഷക്കണക്കിന് ലിറ്റർ കുടിവെള്ളമാണ് പാഴായി ഒഴുകിപ്പോയത്. അതിനിടെ, തിങ്കളാഴ്ച നാട്ടുകാർ പ്രതിഷേധിച്ചതിനെത്തുടർന്നാണ് സംഭവസ്ഥലത്ത് ജല അതോറിട്ടി അധികൃതർ എത്തിയത്.\nകാളിപ്പാറ പദ്ധതിയിലെ ശുദ്ധജലം തൊഴുക്കലിലെ ഓവർഹെഡ് ടാങ്കിൽ കയറ്റുന്ന പൈപ്പിലാണ് ചോർച്ചയുണ്ടായത്. ശനിയാഴ്ച രാത്രിയിലാണ് ചോർച്ചയുണ്ടായത്. ചോർച്ചയുണ്ടായ ഉടനെ നാട്ടുകാർ ജല അതോറിട്ടിയുടെ കൺട്രോൾറൂമിൽ വിവരമറിയിച്ചു. എന്നാൽ, ടാങ്കിലേക്കു വെള്ളം കയറ്റുന്നത് അധികൃതർ നിർത്തിയില്ല.\nതുടർന്ന് ഞായറാഴ്ചയും തിങ്കളാഴ്ചയുമായി ലക്ഷക്കണക്കിന് ലിറ്റർ ശുദ്ധജലം കുത്തിയൊലിച്ചു പാഴായിപ്പോയി. ശുദ്ധജലം പാഴായി ഒഴുകിപ്പോയിട്ടും വാൽവ് അടയ്ക്കാൻ അധികൃതർ തയ്യാറായില്ല. വാൽവ് അടച്ചാൽ വിദൂരപ്രദേശത്തുള്ളവർക്കു കുടിവെള്ളം ലഭിക്കില്ലെന്ന വിചിത്രവാദമാണ് ജല അതോറിട്ടി അധികൃതരെടുത്തത്.\nതിങ്കളാഴ്ച ഉച്ചയായിട്ടും ജല അതോറിട്ടി അധികൃതർ സംഭവസ്ഥലത്തെത്തിയില്ല. തുടർന്നു നാട്ടുകാർ സംഘടിച്ച് പ്രതിഷേധിക്കാൻ തുടങ്ങി. ഇതിനിടെ, നാട്ടുകാർ ജല അതോറിട്ടി എം.ഡി.യെയും ഇക്കാര്യമറിയിച്ചു. ഇതിനു ശേഷമാണ് നെയ്യാറ്റിൻകര ഓഫീസിൽനിന്ന് ഉദ്യോഗസ്ഥർ സ്ഥലത്തെത്തിയത്.\nകാളിപ്പാറ പദ്ധതി കഴിഞ്ഞ യു.ഡി.എഫ്. സർക്കാരിന്റെ ഭരണകാലത്താണ് കമ്മിഷൻ ചെയ്തത്. പദ്ധതി കമ്മിഷൻചെയ്ത ശേഷം അൻപതിലേറെ പ്രാവശ്യമാണ് കാളിപ്പാറയുടെ പ്രധാന പൈപ്പുകളിൽ ചോർച്ചയുണ്ടായത്. അടിക്കടി പൈപ്പിൽ ചോർച്ചയുണ്ടാകുന്നതു കണ്ടെത്തി പ്രശ്നപരിഹാരം കാണാൻ ഇതുവരെ അധികൃതർക്കായിട്ടില്ല. പൈപ്പിലൂടെ ജലമൊഴുകുമ്പോഴുണ്ടാകുന്ന അമിതമർദ്ദം നിയന്ത്രിക്കാനായി എയർവാൽവുകൾ സ്ഥാപിക്കാൻ തീരുമാനിച്ചിരുന്നു. എന്നാൽ, ഇതുവരെ എയർവാൽവുകൾ സ്ഥാപിച്ചിട്ടില്ല.\nതൊഴുക്കലിലെ പൈപ്പിലുണ്ടായ ചോർച്ച അടയ്ക്കുന്ന ജോലികൾ ചൊവ്വാഴ്ച രാവിലെ മുതൽ ആരംഭിക്കും. അതിനാൽ കാളിപ്പാറ പദ്ധതിയിൽനിന്നുള്ള കുടിവെള്ളവിതരണം തടസ്സപ്പെടും. ചോർച്ച അടച്ചതിനു ശേഷം മാത്രമേ കുടിവെള്ളവിതരണം പുനഃസ്ഥാപിക്കുകയുള്ളൂ.\nഎയർവാൽവ് സ്ഥാപിക്കാൻ ടെൻഡറായി\nകാളിപ്പാറ പദ്ധതിയിലെ പൈപ്പുകൾ കടന്നുപോകുന്നിടത്ത് എയർവാൽവുകൾ സ്ഥാപിക്കും. മൂന്നിടത്താണ് എയർവാൽവുകൾ സ്ഥാപിക്കുക. ഇതിനുള്ള ടെൻഡർ നടപടിയായി. തൊഴുക്കലിലെ പൈപ്പിലുണ്ടായ ചോർച്ച പരിഹരിക്കുന്നതിനായുള്ള ജോലികൾ ചൊവ്വാഴ്ച തുടങ്ങും.\nജല അതോറിട്ടി, നെയ്യാറ്റിൻകര ഡിവിഷൻ